
Christine Fender stătea la o fereastră a Colegiului St. Mark şi privea la activitatea de afară. De câteva zile, pe trotuarul larg de pe cealaltă parte a colegiului, tâmplarii meştereau traverse de lemn pentru şine, aliniindu-le cu grijă şi străduindu-se să le aşeze la acelaşi nivel, ca să facă o bază solidă pentru camerele de luat vederi. Se turna un film. O mână de oameni lucra îndârjit în lumina blândă a dimineţii de 1 iulie, curăţând trotuarul şi apoi aşternând carpete groase de cauciuc, desenate ca să semene cu pietrele de pavaj. În timp ce Christine Fender se uita, apărură camioane cu remorcă din care fură scoase şi numărate nişte mese lungi, fiecare din ele fiind cărată pe cele şase trepte de piatră dintre rampă şi platou. După mese, apăru o învălmăşeală de necrezut de bolţi şi coloane, până când risipa brută de pietre şi ciment fu transformată într-o piaţă adevărată. Evident că era un film cu buget ridicat. Numeroase autocare pentru figuranţi fură împinse şi sute de oameni, îmbrăcaţi în costume din secolul al nouăsprezecelea, se urcară în ele. Cu o uşoară premoniţie, Christine Fender îşi dădu seama că era un film realizat de Hollywood.

 Bună dimineaţa! Eşti foarte matinală! Christine Fender tresări, smulsă din gândurile ei de Lena Morley. Lena era luminoasă şi veselă ca de obicei. Credeam că astea nu te interesează, continuă ea, arătând spre stradă.

 Nici nu mă interesează deloc, răspunse Christine Fender.

Apăruse un ţarc pentru cai şi din el ieşi o pereche de cai negri, strălucitori. Cineva lipea plastic alb peste două linii duble, albastre. Altcineva aşeza acel simbol american, o cutie de scrisori de un roşu strălucitor.

 I-am adus lui Anny să citească câteva tăieturi din Daily News. Poţi să te uiţi şi tu prin ele, dacă vrei.

Christine Fender luă tăieturile. Cu coada ochiului prinse o imagine fugară de păr blond, platinat. Se întoarse repede spre fereastră.

 Ar putea fi...? Năluca dispăruse. Christine reveni la tăieturile din ziar şi-şi frământă mintea. Nu-şi dădu seama că vorbea cu voce tare şi nu observă figura mirată a lui Lena.

 Cărările dragostei romanul cel mai bine vândut al lui Deborah Trowbridge, este transpus în film, la Oxford, de Jeffrey Rettcliff, tânărul şi extraordinarul regizor al succesului de casă Revolta inimii. Joacă Roger Brand şi Miriam Bronson. Se prevede un nou triumf pentru Jeffrey Rettcliff.

Un mic bar fusese aşezat în spatele ultimului aparat de filmat. Lumea începea să se înghesuie în timp ce se servea cafeaua.

 N-am auzit de nici unul din ei, spuse sec Christine, reuşind să-şi ascundă ruşinea.

 N-ai auzit de ei! Christine, tu nu ştii nimic despre cinema?

 Nu pot să spun că mă duc prea des la film, spuse ea neatentă, fără să răspundă la întrebare.

Lena nu observă. Se lansă imediat în descrierea lui Jeffrey Rettcliff, despre care, era adevărat, Christine nu ştia nimic.

 Uite-l, el e! strigă ea, arătând cu mâna. Cel înalt cu părul şaten, care vorbeşte cu actriţa cu rochie verde.

Christine îngheţă de spaimă. O văzuse pe femeia îmbrăcată în verde, cu părul blond platinat, strâns în coc. Era imposibil! Doar...

 Are mult succes, deşi abia e trecut de treizeci de ani. Închipuieşte-ţi, se zice că are ceva temperament. Nu cred că eu aş... 

Din nou, fantoma trecutului dispăru. Nervoasă, Christine privi cu atenţie mulţimea, uitându-se după alte figuri cunoscute. Nu descoperi nici una şi fu mulţumită. Dar nu se putea linişti, nu putea să privească toate acestea fără emoţie. Ceva în interiorul ei începu să prindă viaţă... Avu o cumplită senzaţie de rătăcire.

Când, în sfârşit, Christine îşi îndreptă din nou atenţia spre Lena, observă că aceasta o privea neliniştită şi fruntea pistruiată i se încreţise încruntată.

 Cine-i actriţa care vorbea cu Jeffrey Rettcliff? întrebă repede Christine, încercând să-şi ascundă tulburarea.

 Miriam Bronson, desigur. A jucat în multe filme. De fapt a fost şi în Revolta inimii. O recunoşti?

 Nu, răspunse Christine, dar am auzit de ea.

Lena zâmbi ca şi cum ar fi făcut o descoperire importantă şi îndreptându-se spre biroul său, se apucă de treabă.

Pe măsură ce trecea dimineaţa, se auzea din ce în ce mai mult zgomot dinspre studioul de filmare. La intervale neregulate, sunetul slab al discuţiilor era întrerupt, mai întâi de o linişte anormală şi apoi de' un adevărat vacarm. Scenografii îşi strigau instrucţiunile. Un difuzor hârâit cânta tare o muzică veselă.

Se auzea un fluierat. O voce urla într-un megafon. Apoi, un cal şi o trăsură se auziră apropiindu-se, ca să se oprească drept în faţa ferestrei ei.

Lenei îi fu imposibil să lucreze pentru că era prea captivată de filmări. Veni să se aşeze pe pervazul lat, de stejar, şi se uită la celelalte ferestre.

 Ce-i asta? izbucni vocea doctorului Smith. Nu lucrezi, Lena?

 Au început repetiţiile pentru film, d-le Smith. E aşa de interesant!

 Mai interesant, cred, decât să baţi scrisorile la maşină, nu? Lena nu se putu gândi la o replică potrivită şi se aşeză să privească mai bine.

 Prostioare de doi bani! spuse dr. Smith şi apoi se duse şi el la fereastră ca să poată vedea mai bine.

După un timp, observă că ritmul monoton al maşinii de scris se întrerupea des. Pe urmă, când auzi un geamăt exasperat urmat de zgomotul scrisorii ruptă în bucăţele mici, Smith se uită cu o curiozitate exagerată la Lena. Lena ridică din umeri cu înţeles, dar nu spuse nimic. Puţin timp după asta, dr. Smith le părăsi, punându-şi , în minte s-o supravegheze pe Christine Poate suferea de ceva.

Christine încercă din greu s-o convingă pe Lena că nu voia să iasă pentru prânz. O asigură că se simţea bine, atât doar că soarele de amiază era prea puternic. Cu toate astea, Lena nu renunţă şi astfel, ştiind foarte bine că plimbarea le va duce nu mai departe de mulţimea de turişti din jurul barierelor albe, Christine se lăsa condusă afară.

încă o dată, strigătele familiare din piaţă reîncepură şi o caleaşcă trasă de doi cai se opri în capul scărilor din piaţă.

 Chris! Chris! strigă o voce. Christine se întoarse exact la timp ca să vadă pe cineva alergând prin faţa camerelor către ea.

 Asta pentru că le-am spus! Tăiaţi! strigă Jeffrey Rettcliff, în timp ce cameramanul dădea disperat din mâini.

Toţi ochii erau aţintiţi asupra Christinei când omul acela îşi aruncă braţele în jurul ei, o ridică de la pământ şi o sărută pe buze.

Lena, rămasă pe moment fără grai, nu prea-şi dădea seama de ce se întâmpla, venindu-şi în fire doar când îşi dădu seama că toţi trei erau dincolo de barierele platoului de filmare.

 Eddy! Ce naiba ai de gând să faci? Jeffrey Rettcliff se uită fix la Eddy care o ţinea încă în braţe pe Christine.

Christine se desprinse şi rămase alături, în picioare.

- Jeff! gâfâi Eddy emoţionat. Nici n-o să-ţi vină să crezi. Nici eu nu pot să cred. Ea e Christine Fender.

Jeffrey Rettcliff îşi îndreptă atenţia către Christine. Intenţionat, o privi din cap până-n picioare. Era într-adevăr uimit de cât de tânără părea. Părul negru, care-i cădea în valuri pe umeri, îi încadra faţa ovală. Ii compară tenul cu cel al prietenei ei şi se întrebă dacă nu fusese cumva bolnavă. Dar ceea ce o făcea deosebită, erau ochii ei. Erau verzi, acea nuanţă minunată şi rară de verde.

Lena, între timp, reuşise cel puţin să-şi dezlege limba şi apucă să şoptească:

 Christine! Ii cunoşti pe oamenii ăştia? Christine nu putea să răspundă. Stătuse emoţionată sub privirea surâzătoare a lui Jeff, iar când ochii li se întâlniră, ea privise în adâncimea rece şi cenuşie a ochilor lui, în timp ce el îi fixase pe ai ei. Nu-şi prea dădea seama de ce duceau această luptă. Ceea ce ştia era că din moment ce el o examinează fără motiv, era foarte normal ca şi ea să-l analizeze pe el.

 Asta e, Jeff am rezolvat toate problemele, strigă Eddy fericit, fără să realizeze prea bine ce spune.

 Ce vrei să spui? şuieră Christine revenindu-şi în fire. În adâncul inimii, ştia prea bine ce voia el să spună.

 Te-am căutat săptămâni întregi. Avem nevoie de cineva care să compună muzica pentru filmul ăsta. Am vrea să faci tu asta.

 Stai puţin, Eddy, începu Jeff.

 Nu, îl întrerupse Christine observând cu satisfacţie surpriza de pe faţa lui Jeff, nici nu poate fi vorba, Eddy. Nu mă întorc la Hollywood.

La această remarcă, Lenei i se tăie respiraţia. Acum era sigură că visează.

 Dar, Chris... se rugă Eddy.

 Îmi pare rău, Eddy. Răspunsul este nu. Uite, trebuie să ne întoarcem la treabă acum. N-am de gând să mă cert în faţa lumii. Răsucindu-se pe călcâie, Chris se îndreptă spre barieră.

 Chris, unde lucrezi? Stai puţin, Chris. Trebuie să ne vedem! Eddy se duse după ea, temându-se c-o să dispară şi că n-o s-o mai vadă niciodată.

 Lucrăm la colegiul St. Mark, răspunse Lena în locul ei, chiar acolo! Apoi se îndepărtă, mândră, urmând-o pe Christine prin mulţime.

 Oh, Christine, oftă Lena când ajunseră în siguranţă în cameră. Totu-i aşa de ameţitor!

 Of, Doamne, gemu Christine. Ce porcărie! Ce porcărie uriaşă!

 Nu pot să cred. Tu, compozitoare! spuse Lena emoţionată.

 Nu mai sunt, spuse hotărât Christine, nu, dacă am să reuşesc.

 Jeff, ce-ţi veni? întrebă Eddy într-o pauză, după-amiază târziu.

Deodată dai înapoi şi faci greutăţi.

Jeff nu era nici el sigur.

 Pur şi simplu nu mi-a plăcut cum arăta.

 Ce nu ţi-a plăcut la ea? Te iei după înfăţişare?

 În primul rând e prea tânără. E un copil..

 E ridicol. Compune de ani de zile. Scrie muzică foarte bună. Jeff îl privi pe Eddy şi i se treziră bănuielile. Îşi aduse aminte de felul în care Eddy o întâmpinase pe Christine, oare nu fusese un pic exuberant? Şi înainte de asta, când Eddy sugerase pentru prima dată ca Christine să compună muzica, convingerea acestuia îl hotărâse şi pe Jeff Se gândi şi se întrebă dacă nu cumva făcuse o mare greşeală. Acum nu mai era sigur că Christine era compozitorul care-i trebuia pentru film. Oare eforturile lor de a o găsi pe Christine fuseseră împinse prea departe doar pentru că Eddy simţise mai mult decât era cazul?

 Nu vreau să-i dai filmul ăsta înainte de a compune ceva, un fel de text.

 Bineînţeles că poate s-o facă. Ţi-aduci aminte de Şapte paşi, Mike?

 Eddy, nimeni n-a mai auzit un sunet de la ea de patru ani. Vreau o garanţie oarecare că n-o să dea totul peste cap.

 N-o să facă aşa ceva! Eddy plecă ca o furtună, supărat pe Jeff şi foarte tulburat.

Lena plecă devreme de la lucru. În acea zi. Era prea entuziasmată ca să poată sta mai mult. Chiar când Christine se gândea că putea să câştige câteva minute ca să-şi termine treaba, fu întreruptă. Dr. Smith intră.

 Acum, Christine, începu el drăgălaş, am auzit că eşti celebră.

Christine oftă greu. Incognito-ul de care se bucurase timp de patru ani luase sfârşit.

 Cred că Lena a exagerat micul incident de la prânz.

 Lena a spus ceva despre asta, zise el, dar au mai fost şi alţii. Faptul că ai trecut de barierele acelea n-a scăpat neobservat.

Christine se gândi cu amărăciune la pauza pentru ceai, în camera comună, în acea după-amiază. Observase mai multă lume care o privea. Crezuse că imaginaţia ei bogată o transformase într-o maniacă. Acum îşi dădu seama că nu greşise şi că, într-adevăr, oamenii aceia o urmăriseră cu atenţie.

 Pot să sper doar că noutatea o să se risipească repede, replică ea cu vehemenţă. Dr. Smith îşi ridică mirat privirea, dar înainte de-a putea spune ceva, Christine adăugă: N-am de gând să mă las ademenită înapoi la Hollywood, dr. Smith. L-am părăsit cam dezamăgită acum câţiva ani.

 Am să fiu foarte sincer cu tine, zise el, aşezându-se în fotoliul de piele şi răsucindu-şi cu degetele, absent, mustaţa căruntă. Descoperirea asta a identităţii tale, dacă pot să spun aşa, explică multe pentru mine. Eşti o funcţionară bună, nu-i nici o îndoială. Dar inima ta nu este şi n-a fost niciodată pentru această meserie. Cred că e cazul multor oameni şi nu m-aş fi gândit la asta, dar ţie ţi se potriveşte perfect.

 Ţin foarte mult la munca mea, dr. Smith, îl întrerupse Christine, apărându-se.

 Poate, Christine. Dar cum rămâne cu partea ascunsă din tine? Într-o zi o să iasă la suprafaţă şi o să vrea să se exprime. Acum ai ocazia să te întorci la ocupaţia pe care o doreşte cu adevărat sufletul tău. Ce-ai să spui mai târziu despre, tine dacă nu o accepţi? Dându-şi seama că şi această încercare ocolită de a o convinge s-ar fi putut s-o apese prea mult, se grăbi să se corecteze: Acum, gata. Timpul de lucru s-a terminat deja, aşa că nu te mai reţin. N-am să mai deschid subiectul. Te las pe tine să meditezi la el.

În drum spre casă, Christine se opri la o distanţă sigură şi privi echipa de filmare care încă lucra. Ziua era întotdeauna lungă în lumea filmului. În timp ce privea, se gândi la cuvintele doctorului Smith. El crezuse că era o cale liberă şi uşoară pentru ea ca să revină la Hollywood, dacă ar fi acceptat. Şi Eddy îi sugerase acelaşi lucru. Christine nu era atât de sigură. Se uita la Jeffrey Rettcliff şi-şi aminti de felul cum o privise dimineaţa. Într-adevăr, Eddy era regizor muzical şi probabil că era deseori lăsat să aleagă singur compozitorul, dar Jeffrey Rettcliff avea şi el ceva de spus, şi n-o privise cu prea mare încredere. Christine bănui că de acea dată n-avea să mai fie atât de uşor. Şi chiar dacă ar fi primit-o cu braţele deschise, cum s-ar fi putut ea hotărî să se întoarcă la Hollywood? Ridică din umeri şi plecă mai departe.

A doua zi dimineaţă, Christine era nervoasă şi deprimată. Dormise prost, îi veniseră în minte întâmplările din trecut. Când ajunse înapoi la colegiu, zgomotul necontenit al platoului i le readucea în minte în mod neplăcut. N avea importanţă cât de ferm refuzase, ştia că Eddy va încerca s-o convingă. Spera ca Eddy s-o caute şi să încerce să o convingă.

Echipa de filmare avea şi ea probleme. Repetiţiile pentru următoarea secvenţă fuseseră amânate până la ora nouă pentru, că una dintre trăsuri se stricase în mers, blocând restul figuranţilor în afara oraşului. Ca şi cum asta n-ar fi fost destul, Jeff era foarte nervos. Nu numai pentru că se simţea forţat, din cauza lui Eddy, s-o angajeze pe Christine să compună muzica, dar, în plus, actriţa care trebuia să joace rolul amantei lui Roger Brand căzuse şi-şi rupsese mâna. Trebuia să găsească un înlocuitor pentru acest rol important în mai puţin de patru săptămâni, ca să fie în stare să filmeze după cum programaseră, la întoarcerea în Hollywood. Ii veni ideea despre cineva care s-ar potrivi perfect. Dar oare o să accepte?Fie şi numai pentru el?

Eddy ajunse mai târziu şi în timp ce Christine cobora scările ca să-l întâlnească în holul colegiului, nerăbdarea o făcu să grăbească paşii.

 Eddy! Hello!

 Christine! Uite, vreau să ieşim împreună diseară. Am reţinut o masă pentru cină.

Christine zâmbi larg. Eddy nu-i spunea Christine decât atunci când era supărat pe ea.

 Mi-ar face plăcere. Te-am aşteptat. Şi vreau să te rog să mă ierţi pentru ieri. Am fost foarte nepoliticoasă.

 Cred că a fost un şoc pentru tine, Chris. Dar ce-aş fi putut face altceva? Dacă ai fi dispărut în mulţime nu te-aş mai fi găsit niciodată.

 Dar eu te-aş fi găsit. Platoul de filmare e greu de ascuns. Eddy zâmbi strâmb.

 Ar cam trebui să mă îmbrac, Eddy!

 Da, sigur. Vin să te iau la şapte. Mergem afară din oraş, într-un loc special, Green Trees.



Lena era neobişnuit de tăcută în acea zi. În consecinţă, filmarea o preocupă foarte puţin. Christine ghicise ce era cu ea, dar nu spuse nimic înainte de pauza de ceai, când rămaseră singure în birou.

 Lena, ce s-a întâmplat?

 Îmi pare rău de Kevin, izbucni ea, roşind încurcată. Am citit ieri noapte despre tine în revistele mele de cinema. Nu ştiu de ce am făcut-o. Acum îmi pare foarte, foarte rău. Mă simt ca şi cum aş fi spionat pe cineva.

 Ei, nu-i chiar aşa. Cei care devin celebri trebuie să se aştepte la puţină publicitate. Asta vine odată cu munca.

 Dar eu te cunosc. De obicei nu cunosc oamenii despre care citesc. Niciodată nu-i văd de aproape. Ridică nervoasă privirile spre Christine, care părea calmă şi destinsă, şi se simţi imediat mai bine.

Nu s-ar fi simţit la fel de uşurată dacă i-ar fi putut citi Christinei gândurile. Mintea i se întorsese în trecut. Abia când se logodise cu Kevin Randall presa începuse să se intereseze cu adevărat de ea. Kevin era cel care făcea să bată inimile. Un actor care avusese succes în lumea concurenţei cinematografice. Aşa că Christine fu fotografiată şi i se luară interviuri împreună cu Kevin şi într-adevăr, această atenţie îi făcuse plăcere. Şase luni mai târziu, Kevin murise într-un accident de maşină şi Christine se trezi din nou împinsă de lumina reflectoarelor. Dar de data asta nu mai vroia atenţie. Era logodnica în doliu a unui actor tânăr şi valoros care murise tragic prea timpuriu. Da, probabil că Lena citise toate astea şi de aceea spusese că-i pare rău de Kevin. Dar probabil că Lena citise şi toate acele articole care fuseseră scrise mai târziu şi pe care Christine nu le citise niciodată, acel fel de articole pentru care ei însăşi i-ar fi fost ruşine să le citească despre un prieten. Christinei i se făcuse deodată frică să revină în lumea filmului. Reporterii au memoria lungă.

Green Trees era o legendă. Şi ca să o descrii ca pe o căsuţă din secolul al şaptesprezecelea transformată într-un restaurant n-ar fi fost prea corect. Christine surâse în sinea sa când se gândi la figura Lenei când îi spuse unde trebuia s-o ducă Eddy. Ultimele rămăşiţe ale vinei sale dispăruseră şi ea privise încântată.

 Oh, Christine! Green Trees? E... E cel mai ... Ce minunat! Lena se opri o clipă înainte să continue.

 Probabil că Eddy e îndrăgostit de tine. E locul cel mai romantic din lume!

 Eddy, spuse Christine dojenitor, nu e îndrăgostit de mine. Are o soţie şi sunt amândoi îndrăgostiţi nebuneşte unul de altul. Aşa că poţi să uiţi gândul ăsta. Eddy şi cu mine suntem doar prieteni. Îndată ce Christine spuse asta, roşise la expresia atât de mult folosită.

Green Trees se afla pe malul unui râu şi, deşi cei doisprezece brazi care se aflau în jurul restaurantului justificau numele, cascada era cea care făcea din el un loc de poveste.

Eddy şi Christine îşi duseră paharele de sherry peste un podeţ ornamental, la grădina căsuţei, care se afla pe celălalt mal.

 Eddy, e perfect, spuse Christine Ar fi parcă păcat să stricăm totul vorbind despre afaceri.

 Atunci, hai să nu vorbim. O să vorbim despre altceva.

Vorbiră despre oameni şi întâmplări. Eddy purta cea mai mare parte a discuţiei, în timp ce Christine asculta. Toţi cei despre care vorbeau erau oameni de film şi întâmplările se petrecuseră la Hollywood, dar Christine abia-şi dădu seama de acest lucru, atât de mult o interesau, iar Eddy o distra cu anecdote amuzante. Mai târziu, gândindu-se la seara aceea, Christine îşi dădu seama cât de abil fusese Eddy, făcând-o să vadă că erau multe lucruri pe care le pierduse la Hollywood.

 Nu vrei să intri să bei o cafea? îl întrebă Christine când ajunseră înapoi acasă. Nu fusese rostit nici un cuvânt despre film. Ea voia să spună că refuză şi să termine cu asta cât mai repede. Răspunsul lui Eddy fu aproape şocant.

 Chris, să-ţi spun ceva. Vreau să-mi promiţi că n-o să mai pomeneşti despre asta după ce termin. Nu vreau să discut, cred doar că trebuie să ştii.

Christine aprobă din cap nervoasă, neputând să vorbească.

 Stella şi cu mine am avut probleme o vreme. M-a părăsit, chiar înainte de începerea filmărilor.

Fără să se uite la Christine, ieşi din maşină şi o ocoli ca să-i deschidă portiera. De câte ori, se gândi Christine, nu fusese gata să spună Ce mai spune Melly? în acea seară. De fiecare dată Eddy îi spunea ceva care-i distrăgea atenţia şi ea nu întrebase niciodată.

Era încă uluită când intră în bucătărie. Eddy fu cel care, transformat în cel care era întotdeauna, puse cafeaua în filtru şi pregăti ceştile. Totuşi, nu era chiar cel dintotdeauna. Ea remarcase semnele tristeţii lui şi se întrebă cum îi scăpaseră până atunci. Vocea îi era prea puternică, râdea prea des, şi uneori zâmbetul nu-i cuprindea şi ochii. Voia să ştie de ce se întâmplase aşa ceva, cum de se putuse întâmpla, dar promisese să nu întrebe.

 Deci, ce zici, Chris? Filmul a fost făcut pentru tine, povestea e perfectă.

Christine oftă. Cum se putea gândi la asta după ce-i' spusese Eddy? Nu uşurinţa cu care oamenii se căsătoreau şi divorţau, iubeau şi apoi urau, fusese unul din lucrurile de care fugise ea? Gândurile i se întoarseră la acea întâlnire amară cu... oh, ce rost mai avea să-şi mai aducă aminte de trecut?

 Nu, Eddy Nu mă pot întoarce.

 Măcar citeşte scenariul, Christine. O să-ţi dea o idee despre poveste. E genul tău de film, repetă el.

 Nu. Nimic nu mă poate face să mă răzgândesc.

 Felul tău de viaţă de acum nu e bun pentru tine, Chris. Cum de te poate face fericită? Ai nevoie de muzica ta şi eşti un compozitor bun. Nu-i păcat să te pierzi?

 Poate, spusa Christine domol. Eddy ridică din umeri.

 Mă duc să pun o casetă. Vocea îi era de un calm aparent. Christine umplea ceştile şi le puse pe o tavă, împreună cu nişte biscuiţi. Duse tava în sufragerie fără să bănuiască ce avea să urmeze.

În timp ce se aşeza, câteva acorduri ale unei melodii cunoscute plutiră in încăpere. Sări în picioare.

 Eddy! Nu! Se năpusti spre casetofon, dar Eddy îi bară drumul. Muzica era acum mai tare, mai insistentă. Încercă să se elibereze, dar Eddy o ţinu strâns, fără speranţă să scape.

 Ai să asculţi până accepţi.

 Ce să accept?

 Să citeşti măcar scenariul.

 Nu! Urăsc tot ce-am compus vreodată. Mă chinuieşti.

 Dar tu ce faci? Tu nu te chinuieşti singură? Ai de gând să laşi amintirile să-ţi distrugă pentru totdeauna fericirea?

 Da, replică Christine aspru. Nu-nţelegea ce simte? Tot ce însemnase asta pentru ea? Da, da, da!

 Atunci, n-ai nevoie de mine. O împinse atât de tare încât ea se împletici, izbucni în lacrimi şi căzu pe canapea. El smulse caseta şi o aruncă pe jos. Fără nici un alt cuvânt, ieşi din cameră şi apoi din casă.

 Doamne! Arăţi cam prost în dimineaţa asta, exclamă Lena când Christine ajunse în întârziere. Ai exagerat puţin noaptea trecută! Eu sunt sigură c-aş fi făcut-o dacă mă duceau la Peacock Cattage!



Christine nu răspunse. Surâse slab lui Lena şi se trânti într-un fotoliu.

 Lucrurile nu merg bine peste drum, îndrăzni Lena, presupunând că Christine observase liniştea neobişnuită. O maşină a dat prea repede colţul pe la opt şi jumătate în dimineaţa asta, şi a dat jos una din camere.

 A fost cineva rănit? întrebă Christine şi culoarea îi dispăruse din obraji.

 Nu a venit nici o ambulanţă, sau aşa ceva. Crezi că au camere de rezervă, nu-i aşa? întrebă Lena,. adresându-se ca unuia în cunoştinţă de cauză.

 Cred că şoferii ar trebui să aibă mai mult bun simţ, replică Christine, înainte de a cădea într-o tăcere prelungită. Cred, zise ea în sfârşit, că ar trebui să ies pentru o jumătate de oră.

Ceasul colegiului bătea ora zece când Christine păşea în lumina strălucitoare a soarelui. Unul sau doi figuranţi se plimbau fără chef în jurul platoului de filmare. Mai mulţi stăteau în grupuri şi discutau, bând ness din pahare de hârtie. Eddy nu se vedea nicăieri. Pe Christine o părăsi curajul. Voia cu disperare să-l vadă ca să-şi poată cere scuze pentru purtarea ei. Starea lui proastă, îşi dăduse seama ea, fusese rezultatul rupturii lui cu Stella.

Apoi, Christine îl observă pe Jeffrey. Stătea singur, departe de ceilalţi, pe un şir de trepte de piatră. Privea în gol, iar figura îi era tulburată. Christine se uită pentru prima dată cu atenţie la el. Îi fu deodată milă de el, simţind că tulburarea sa avea cauze mai adânci decât o pierdere temporară. Înfăţişarea lui omenoasă îl făcea mai apropiat, aşa că ea se hotărî să vadă dacă ştia ceva de Eddy Trecu bariera fără să fie apostrofată. Când se apropie de Jeff, el o văzu şi-i făcu semn din mână. Zâmbetul lui larg împrăştie orice îndoială că n-ar fi fost binevenită.

 Bună dimineaţa, miss Fender. Cu ce vă pot fi de folos? Se ridică, şi arătând spre treptele de piatră, spuse: N-aţi vrea să staţi cu mine?

 Mulţumesc. Christine luă loc, iar Jeff se aşeză din nou. Se simţi stânjenită căci stăteau atât de aproape încât se atingeau. Pentru o secundă ezită, apoi se îndepărtă de el. Când îl privi, văzu că ochii îi sclipeau, amuzaţi.

 De fapt am venit să-l văd pe Eddy, dar se pare că nu-i aici.

 Nu. Aproape sigur nu este... Părea aşa de distrus dimineaţă, încât l-am trimis înapoi acasă.

 Oh, răspunse Christine, intuind reproşul.

 Te-ai purtat cam urât cu el, Christine

L-ai lovit când era căzut, cum e acum. E foarte supărat cu Stella.

Se purtase urât cu el! Şi el îi făcuse una bună. Şapte Paşi era o amintire amară a tot ceea ce detesta în viaţa ei.

 Am venit să-mi cer scuze. Dacă mi-ai spune la ce hotel stă, aş putea să mă duc să-l văd.

 Acum? întrebă surprins Jeff Era foarte supărat, dar problema cea mai importantă era oboseala. Mai degrabă o laşi pe mai târziu. Vocea îi devenise mai blândă, iar când Christine îl privi, observă îngrijorarea din ochii săi.

 Când crezi că-i mai bine?

 A spus că se-ntoarce pe la prânz, deşi Dumnezeu ştie de ce. Aştept veşti despre camera de luat vederi; dacă nu găsesc una cu care s-o înlocuiesc până după-amiază, atunci probabil că o să trebuiască să trimit echipa acasă pentru restul zilei.

 Poate mă pot vedea cu el la prânz. Pot să cumpăr nişte sandwich-uri şi să facem un picnic.

 Mi se pare o idee grozavă. Poate te poţi înveseli puţin. Jeff o privi în ochi un pic prea mult. O studia. Christine îşi aduse aminte de prima lor întâlnire, când el o examinase fără ruşine. De data asta era fără nici o urmă de animozitate, era doar admiraţie. Christine roşi.

 Mulţumesc, domnule Rettcliff. Trebuie să plec.

 Pentru puţin, Christine. Cu cât te împaci mai repede cu Eddy, cu atât mai repede vă puteţi apuca de lucru la muzică. Christine se uită fix la el, dar acum nu mai era nici un pic de amuzament. Era cu totul serios.

 Nu cumva presupui prea mult? spuse ea tăios.

 În ce sens? Nu-i văzuse niciodată ochii verzi strălucindu-i de furie. Era fascinat.

 N-am fost încă de acord să compunem muzica. El o privi ca şi cum n-o mai văzuse până atunci.

 Ce vrei să spui, n-ai fost încă de acord? Pentru numele lui Dumnezeu, femeie! Dacă nu compui muzica, atunci Eddy o să trebuiască să caute pe altcineva dispus, şi asta ia timp. Nu putem ţine filmările în loc din cauza compozitorului!

 Muzica, pentru destul de multe filme, e compusă după ce filmul este terminat, spuse Christine.

 Ştiu asta, replică el nervos. Şi eu am lucrat la nişte filme la care s-a procedat aşa. Dar nu vreau să se întâmple la fel cu acest film.

Răceala îi dispărea din ochi şi pe măsură ce vorbea de ocupaţia lui, se aprindea. Vreau ca în primul rând compozitorul să participe la filmări. Vreau să poată discuta sentimentele personajelor în fiecare seară, care să domine şi care să rămână în fond. Imaginează-ţi scenele pe care le-am filmat aici. Mel şi Julie Thomson în luna de miere, într-o excursie în Europa. Trăsura lor opreşte în această piaţă. Totul e înfloritor, plin de activitate, de zgomot, de tentaţii. Şi perechea îndrăgostită, aflată în luna de miere, participă la toate astea. Amândoi vor să se identifice cu freamătul care-i înconjoară şi în acelaşi timp să se îndepărteze de el, pentru că sunt americani şi pentru că dragostea lor, este atât de solitară.

Mânia Christinei se topi şi fu încet-încet înlocuită de un entuziasm arzător. Revăzu în minte imaginea platoului de filmare aşa cum îl văzuse de la fereastra colegiului St. Mark şi adăugă descrierea pasionată a lui Jeff, a sentimentelor lui.

 Poţi să-ţi imaginezi cum ai compune muzica pentru aşa ceva? o întrebă el, privind-o în ochi.

 Da, şopti ea, fără să mai poată rezista.

 Poţi să-ţi pui tot sufletul în ea?

 Da, spuse ea din nou.

 Şi, zise el, vocea devenindu-i calmă, impune-i de văzut scenariul, dar nu eşti sigură cum ar trebui ei să se simtă. Poţi să-ţi închipui cum ar fi să te deranjezi să-mi ceri sfatul mie sau chiar lui Eddy, ori de câte ori te simţi nesigură? Poţi să-ţi închipui că muzica pe care-ai compune-o s-ar potrivi bine pentru film? Ar putea fi atât de bună?

 Nu, răspunse ea, revenind cu picioarele pe pământ. Nu cred că aş putea să fac cum. trebuie.

 Atunci, pentru numele lui Dumnezeu, femeie, repetă el, de ce nu te apuci de lucru?

 Nu sunt hotărâtă, spuse Christine, deconcentrată. Ai venit aici abia alaltăieri şi Eddy m-a anunţat că vrea să compun muzica. Nu ştiusem absolut nimic despre cererea lui. Şi am spus foarte clar tot timpul că nu am s-o fac. Erai acolo când am refuzat în prima zi şi am refuzat iar destul de hotărât ieri seară. Cu siguranţă că eu nu numesc asta ezitare. Aş spune că am fost foarte hotărâtă. Cu toate astea, Eddy insistă. Şi chiar şi tu insişti, ceea ce mi se pare extraordinar, căci am avut impresia că cel puţin tu nu eşti prea entuziasmat să-ţi fiu compozitor. Şi de ce m-aş lăsa convinsă să mă întorc la Hollywood de dragul unui film care o să fie repede făcut şi, probabil, tot atât de repede uitat? Mi se pare că vrei să mă întorci să înfrunt toate lucrurile de care am fugit acum patru ani. Asta-i corect?

 Depinde de lucrurile de care ai fugit, răspunse Jeff, copleşit de izbucnirea ei. Uneori e mai bine să înfrunţi fantomele trecutului.

Christine îşi ridică privirile spre el, dar nu văzu decât compasiune în ochii lui, Ei bine, gândi, interesul lui pentru ea era pur egoist, pentru că avea nevoie repede de un compozitor. Uitându-se la el, simţi o căldură care o înspăimântă, pentru că ştia că avea puterea s-o ducă în cetatea unde se fabricau visele. Se ridică în picioare şi-i întinse mâna. El i-o luă, câtuşi de puţin uimit de ea.

 Îţi mulţumesc că m-ai ascultat. Ar trebui să plec. Am să mă gândesc la ce-ai spus.

În timp ce ea se îndepărta, el nu putu să renunţe să mai spună ceva.

 Cristine! Alaltăieri ai spus nu. Ieri ai spus nu. Dar nu mi-ai zis ce-o să-i spui lui Eddy azi!

Ea se întoarse spre el.

 Azi? Nu ştiu ce-am să spun. De fapt încă ezit! Şi, chiar înainte de a pleca definitiv, pe faţă îi apăra cel mai strălucitor zâmbet pe care îl văzuse vreodată.

 Ai stat un secol, exclamă Lena, cu ochii strălucindu-i de curiozitate.

 Eddy nu era acolo, aşa că am schimbat câteva cuvinte cu Jeffrey Rettcliff. l-am lăsat prin el un mesaj lui Eddy. Lena, care putuse urmări conversaţia de la fereastra biroului, nu era satisfăcută. Fusese mai mult decât atât. Christine, dându-şi seama de asta, rămase tăcută câteva minute, în care se gândi cât de mult putea să-i spună:

 Îmi prezenta câteva detalii despre film.

 Părea foarte nervos. Nu era supărat? întrebă Lena autoritară.

 Nu, era entuziasmat de filmul pe care-l regizează, e foarte actual. Christine tăcu, iar Lena nu mai insistă.





Doi



Restul dimineţii, Christine şi-l petrecu retrăind întâlnirea cu Jeff. Fusese sigură că reîntoarcerea la muzică era ultimul lucru pe care l-ar fi vrut. Dar reacţia violentă a lui Eddy o deconcerta. Aşa că, atunci când Jeff îşi mărturisise frustările şi visurile în faţa ei, nu mai era atât de sigură de ce trebuia să facă. Acum, recunoscu ea pentru sine, vroia din tot sufletul să compună muzica. Dar încă îi era frică. Jeff o sfătuise să înfrunte fantomele trecutului. Dar el nu era un sfătuitor imparţial. Era interesul lui ca ea s-o facă. Iar cuvintele lui sugeraseră că cei din Hollywood încă-şi aminteau de ea.

La unu fix, Christine ieşi din colegiul St. Mark şi îl găsi pe Eddy aşteptând-o. De-abia când se convinse că era el, îşi dădu seama ce teamă îi fusese că Eddy n-o să vină.

 Lasă-mă să-ţi iau eu sacoşele, spuse Eddy, ridicându-le.

 Mulţumesc. E un parc în apropiere unde putem să mâncăm.

Eddy era foarte stăpânit. Zâmbetul îi fusese slab, iar cuvintele abia i se auziră. Christine, dorind cu disperare să spargă gheaţa dintre ei, se lansă într-un discurs nepregătit.

 Eddy, nici n-ai idee ce bine mi-a făcut furia ta serioasă. M-a determinat brusc să cântăresc din nou felul egoist în care priveam lucrurile.

 Nu chiar atât de egoist. O să fie dureros pentru tine să te întorci. Ştiu asta.

 Crezi că oamenii o să-mi reproşeze toate acele lucruri din trecut? Crezi că patru ani le-au putut schimba părerea despre mine? întrebă Christine neîncrezătoare.

Eddy se încruntă puţin. Apoi se grăbi s-o liniştească.

 Patru ani e mult. Probabil că nici n-o să-şi mai aducă aminte, şi dacă au s-o facă, n-o să fie ca să te condamne.

 Jeff m-a sfătuit să înfrunt fantomele trecutului. Poate că amândoi aveţi dreptate.

 Atunci, citeşti scenariul? încercă el.

 Da. Am să citesc scenariul.

Între timp, ajunseră în parc. De la intrare parcul părea o pajişte întinsă, care cobora încet spre râu. Ici şi colo erau câţiva pomi înfloriţi şi ei se aşezară să mănânce sub coroana largă a unuia din ei. Christine adusese mai mult decât sandwich-urile pe care le promisese. Aduse pui rece, şuncă proaspăt prăjită, brânză, salată şi pâine franţuzească crocantă. Adusese chiar şi o sticlă de vin alb, un tirbuşon şi nişte pahare, ca ? să completeze tacâmul.

 Mi-am luat liber după-amiază. M-am gândit că putem să mâncăm în voie.

 Sunt al tău, spuse Eddy, râzând. Încă nu-i venea să creadă că

Christine cedase.

După-amiaza fu foarte destinsă. Christine era asaltată de mai multe emoţii şi presimţiri decât încercase de când părăsise lumea filmului. Şi de a doua zi urma să înceapă lucrul la Cărările Dragostei. Miza era enormă.

Avea nevoie de toată puterea ei ca să reziste, era conştientă de acest lucru, pentru că nu-şi ascundea că făcuse un pas ireversibil. Putea încă să-l asigure pe Eddy că era posibil să se răzgândească după ce citea scenariul, dar pe moment, nu vedea nimic care s-o poată convinge să renunţe la această şansă.

 Chris, spuse deodată Eddy. Ar trebui să te avertizez în legătură cu Jeff.

 De ce să mă avertizezi? întrebă ea calm.

 Vrea să audă muzica pe care vrei s-o faci pentru film înainte de a semna contractul.

 Înainte? Nu părea să vrea aşa ceva azi dimineaţă. Era ca şi cum hotărârea mea era singura care-l mai ţine în loc.

Eddy ridică din umeri.

 Mi-a atras atenţia în mod special înainte : de a veni să te văd. A spus că nu vrea să-ţi faci o idee greşită.

 Acum e destul de clar, spuse ea, rece. Deci, trebuie să mă testeze. Nu-mi face plăcere dar trebuie să recunosc că există un motiv. Pot să întreb când a hotărât că este necesar un text?

 În prima zi. Imediat după ce aţi plecat, tu şi prietena ta. Se gândea că eşti prea tânără.

 Prea tânără?! Nici el nu-i chiar atât de venerabil. Am compus Şapte Paşi acum cinci ani. Atunci nu eram prea tânără.

 Ştiu, ştiu. Nu văd ce altceva avem de făcut, decât să acceptăm. La urma urmei, nu-i vorba că nu poţi face ce cere.

 Cu siguranţă că nu. Nici o grijă, Eddy, am să fiu foarte răbdătoare să-i arăt lui Jeffrey Rettcliff de ce sunt în stare.

A cam depăşit măsura, şi totuşi nu păruse atât de neîncrezător, se gândi Christine. Nu ştia nici măcar dacă are vreun drept să se simtă ofensată de atitudinea lui, aşa cum se simţea, dar nu putea să înghită această jignire a mândriei sale. Ei bine, o să-i arate ea!

În timp ce Christine stătea ţinându-şi genunchii cu mâinile şi spumega de furie, Eddy se întinsese pe iarbă. Neavând chef să-şi strice după-amiaza şi voind să profite de vremea bună, se smulse din gândurile care o copleşeau şi se întinse şi ea, bucurându-se de senzaţia plăcută a unei zile fierbinţi de vară.

 Ce pereche fericită formaţi, remarcă sec o voce chiar lângă ei. Eddy sări imediat în picioare. Christine se ridică şi ea, mai încet, încercând să nu-şi privească prea rece adversarul.

 Faci o pauză, Jeff? întrebă Eddy, arătând din cap că Jeff putea să se aşeze.

 Te deranjează? o întrebă el pe Christine, care nu reuşise să-şi ascundă ostilitatea.

 Te rog, spuse ea încet.

 I-am trimis pe toţi acasă, explică Jeff.

Nu este nici o şansă să putem înlocui camera până mâine dimineaţă. M-am gândit să repetăm scena de care ţi-am spus mai înainte, Eddy, cea din faţa clădirii ovale. Oh, nu ştiu. Ceva nu e în regulă cu ea. Se opri şi, inconştient, îşi trecu degetele prin păr.

 M-am gândit că trebuie jucată CP ultima scenă de fericire absolută pentru Mel şi Jullie, înainte de a se reîntoarce în America, şi înainte ca Mel să aibă din nou o legătură cu Brenda... Se întrerupse apoi şi oftă. Acum nu mai sunt aşa de sigur. N-ar trebui să fie o indicaţie că totul nu are să continue

aşa de luminos?

 Nu văd cum ar putea fi, spuse Eddy, Julie nu ştie nimic despre Brenda.

Mel crede că Brenda a părăsit Bostonul şi a plecat pe coasta de sud, aşa că... Rămase în suspensie. Putea să-şi dea seama după expresia lui Jeff că nu era mulţumit. Conversaţia continuă, dar Christine nu înţelegea mare lucru.

Şi-ar fi dat seama cu siguranţă dacă ar fi citit scenariul.

Când se făcu târziu, iar discuţia se Îndepărtă de Cărările Dragostei, Christine un rol mai activ în conversaţie. De câteva ori Eddy observă că Jeff o privea pe Christine cu o anumită căldură în ochi. Asta îl alarmă foarte mult. Cel mai rău lucru care i se putea întâmpla Christinei ar fi fost o legătură cu Jeff. Şi din nou îl văzu pe Jeff, ascultând cu atenţie cele ce spunea Christine. Pentru prima dată de când hotărâse s-o caute pe Christine, realiză cumplita responsabilitate pe care o avea. Cum s-ar fi simţit dacă întoarcerea ei la Hollywood ar fi fost marcată de o revenire a suferinţei de care se îndepărtase cu ani în urmă?

Văzând că Eddy începuse să se neliniştească, Christine începu să strângă resturile picnicului. Punând gunoiul într-un coş deschise cutia pentru pahare.

 Oh, apropo, Eddy. Am măcar o veste bună. Am găsit pe cineva care s-o înlocuiască pe actriţa cu mâna ruptă. Chiar am avut noroc. O să fie minunată în rolul Brendei.

 A mers repede, spuse Eddy. Aruncă o privire spre Christine care ştergea paharele cu un prosop.

 Da, continuă Jeffrey, a fost o uşurare extraordinară să primesc telegrama. Putem să ne grăbim cu filmările în deplasare, acum că ştim că Diana Stone o s-o joace pe Brenda.

Paharul pe care-l ţinea Christine căzu şi se sparse în faţa ei.

 S-a întâmplat ceva, Christine? Eşti albă ca varul, întrebă Jeff îngrijorat.

 Nu, nu, mulţumesc. Nu-i nimic, Jeff. Absolut nimic.

 Ah, Chris. Stai jos. Vin imediat. Dr. Smith dispăru pe uşa biroului său şi se întoarse după un minut cu ceşti şi cafea. Acum, continuă el, vino lângă şemineu să discutăm puţin despre viitorul tău.

Christine împinse scaunul spre şemineu şi luă ceaşca pe care el i-o întindea.

 Dr. Smith, aşa cum fără îndoială aţi ghicit, am venit să-mi dau demisia. El dădu din cap când ea spuse asta, şi-şi mai amestecă o dată cafeaua. .Aş vrea să plec de îndată ce e posibil. Sunt dispusă să continui aici până găsiţi pe cineva, să mă înlocuiască.

 Nu cred că o să insist să-ti termini contractul, Christine Nu sunt prea multe de făcut, pentru că e vacanţa de vară. Fără îndoială că eşti deja angajată cu compania de film, acum. N-aş vrea să-i fac să aştepte.

 Nu, dr. Smith. Încă n-am semnat contractul cu compania de film. De fapt s-ar putea să le refuz oferta după ce citesc scenariul, sau s-ar putea ca ei să-şi retragă oferta după ce vor auzi tema mea muzicală. Christine, observând că dr. Smith părea surprins şi preocupat de cele auzite, se bucură că nu-i spusese că e sigură că o să lucreze la Cărările Dragostei.

 Nu te cam grăbeşti, Chris? N-ar fi mai bine să te simţi în siguranţă?

 Ei bine, vedeţi, dr. Smith, indiferent dacă am să lucrez sau nu la filmul acesta, am decis să mă apuc să compun din nou. Într-un fel, să am un serviciu sigur m-ar putea face să nu perseverez. Nu vreau să fiu în situaţia să mă pot întoarce aici la prima lovitură. Trebuie să fiu forţată să reuşesc.

 Da. Cred că înţeleg. Să sperăm, Chris, că o să lucrezi la Cărările Dragostei. Asta te-ar cruţa de multe neplăceri.

Şi asta, gândi Christine, este exact ceea ce nu se va întâmpla! Când, în acea seară, auzi soneria de la uşă.

Christine se grăbi să deschidă. Abia aştepta să termine o dată cu învinuirile lui Eddy.

 Oh.! spuse ea, făcând speriată un pas înapoi, nu te aşteptam. Nu era o primire prea elegantă şi Christine, dându-şi seama de asta, roşi încurcată. Jeff nu păru jignit, încruntă numai o sprânceană şi zâmbi ironic.

 Îmi pare rău că te dezamăgesc.

 Oh, nu, nu mă dezamăgeşti. Sunt încântată să te văd. Doar că... ei bine, ce vreau să spun e că...

 Ştiu. II aşteptai pe Eddy

 Te rog, spuse ea repede, intră.

El se aşeză pe canapea în sufragerie, iar ea se simţi din nou în largul ei. Într-un fel, când stătea în picioare, înălţimea lui o copleşea. Era, îşi dădu ea seama, mult mai înalt decât Eddy.

 Să-ţi aduc ceva de băut. Trebuie să fac orice, se gândi ea, ca să câştig timp. Fu nevoită să recunoască că era înspăimântată, că venise Jeff şi nu Eddy ca să discute cu ea. Cum putea să-i ţină lui Jeff discursul pe care-l pregătise?

 E frumos aici, spuse Jeff, în timp ce-şi bea cafeaua. Mă bucur să văd că te izolezi de restul lumii într-un loc stilat.

 N-aş spune că am fost chiar un pustnic timp de patru ani, spuse acru Christine, iritată de tonul lui.

 Hm... Aproape.

 Vrei să vezi peştera pustnicului?

 Credeam că n-o să mai întrebi! spuse el zâmbind.

 Poate c-ar trebui să mergem în grădină mai întâi, înainte de a se întuneca, zise Christine, arătându-i drumul spre bucătăria din spate.

 Înainte de a se întuneca? Mă gândeam că grădina e şi mai interesantă pe întuneric!

Christine ignoră acest comentariu. Avea să-i spună bomba în grădină. Asta o să facă să-i dispară zâmbetul, gândi ea răutăcios.

Dar planurile nu-i reuşiră. Jeff era un grădinar priceput; subiect pe care-l folosi ca s-o facă pe Christine să se simtă în largul ei. Când se hotărâră să se aşeze lângă bazin, Christine uitase toată frica şi era gata să se lase din nou subjugată de perspectiva filmului.

 Te-ai gândit serios să accepţi să compui muzica pentru Cărările Dragostei?

 Sigur că da, spuse Christine, ieşind puţin. N-aş fi acceptat dacă n-aveam de gând să-l iau în serios.

 Patru ani înseamnă mult timp departe de platouri, Christine. S-ar putea să fie mai greu să reuşeşti decât îţi închipui.

Pentru a doua oară, Christine se temea că Jeff voia să-i facă figura şi să-şi retragă oferta. Chiar mai hotărâtă acum să urmeze proiectul, replică nervoasă:

 Am de gând să compun din nou, Jeff. Cu succes şi triumf!

Deodată îşi dădu seama cât stăteau de aproape şi cât de lacom o privea Jeff. Fu asaltată de emoţii şi de un sentiment de aşteptare. Acesta se cristaliză până la urmă într-o dorinţă nestăvilită ca el să o sărute. Palidă, sări în picioare, bâigui ceva despre întunericul care se lăsa şi fugi de el, îndreptându-se spre casă. El o ajunse uşor, fără să arate în vreun fel că decizia ei de a se întoarce în casă i-ar fi părut ciudată.

 Mă uimeşti, Christine. Nu cred că eşti genul de om care fuge de probleme. Cu toate astea, ai plecat din lumea filmului şi ai dispărut fără urmă.

 Nu cred că e.... Începu Christine, crezând că el ştia exact de ce părăsise platourile de filmare.

 Moartea lui Kevin te-a afectat atât de mult încât a trebuit să te îngropi aici patru ani? o întrerupse Jeff.

Christine era uluită. Chiar nu-i cunoştea trecutul, sau era nemaipomenit de insensibil? Nu exista decât un mod de-a se convinge...

 Da, Jeff, m-a afectat.

 Înţeleg. Principalul motiv pentru care i-am dat voie lui Eddy să piardă atâta timp căutându-te, a fost misterul care învăluia dispariţia ta. Ştii, eşti un fel de legendă în California.

 Nu vreau să fiu, răspunse ea sinceră. Nu era încă prea sigură de cât ştia el. Vrei să continuăm acum turul casei?

 Neapărat, spuse Jeff zâmbind.

Camera de muzică era cea la care Christine ţinea cel mai mult din toată casa. Dominată de un pian, în colţ, era aerisită şi luminoasă tot timpul zilei.

Jeff nu făcu nici un efort ca să-şi ascundă admiraţia în timp ce; se plimbă prin cameră. Se opri lângă pian, răsfoi partiturile şi alese ceva să cânte. Era mai mult decât avizat în interpretare. Christine bănui că unele variaţii îi aparţin. Când termină, se îndreptă spre Christine, care-l felicită pentru tehnica sa.

 De fapt, căutam să cânt ceva compus de tine. Ce faci cu ele? Le închizi într-un cufăr în pivniţă?

 Nu am pivniţă, ocoli ea răspunsul, în timp ce se retrăgea din faţa lui Jeff.

 Nici nu există alte compoziţii ale tale, nu-i aşa?

Christine nu putu decât să dea din cap că nu. El se apropiase foarte mult şi acum ea se lipise de perete.

 N-ai mai compus nimic de când ai plecat, nu-i aşa? Puse uşor mâinile pe umerii ei. Vocea îi era caldă. Ea îşi ridică fruntea, privindu-l în ochii cenuşii. Apoi el aplecă capul şi buzele i se apropiară de ale ei. O sărută mai întâi încet, apoi sărutul îi deveni pasionat, greu şi nesăţios. Christine simţi un fior nedefinit, şi întregul său trup păru că strigă la chemarea lui. Ştia că o să învingă o mie de Diane, doar să stea lângă el şi să lucreze împreună. Când el se îndepărtă, ea oftă, dar nu spuse nimic.

 Patru ani, murmură el, ce pierdere! Şi Christine îşi dădu seama că vorbea nu despre lipsa de noi compoziţii, ci despre faptul că timp de patru ani nu mai fusese sărutată. Încurcată, fugi de lângă el şi se întoarse în sufragerie, unde vraja fu ruptă.

Jeff îi dădu Christinei scenariul şi un scurt rezumat al povestirii.

 Cât timp îţi ia ca să citeşti scenariul şi să vii cu o sugestie pentru tema muzicală?

 Scenariul am să-l citesc mâine. Tema n-ar putea să-mi ia mai mult.

 Mâine? Nu lucrezi? spuse el, uimit.

 Mi-am dat demisia azi. Am terminat treaba, răspunse Christine. El păru şocat.

 Christine, sper că nu te bazezi prea mult pe filmul ăsta. Trebuie să fiu sigur că muzica pe care-o faci este ceea ce vreau, înainte de a-ţi face o ofertă fermă. Nu-i nimic hotărât.

 Sigur că nu-i hotărât Jeff, spuse ea rece. La urma urmei, dacă scenariul nu corespunde aşteptărilor mele, n-o să ai de ascultat nici o muzică. Îi observă expresia surprinsă cu o anumită satisfacţie şi zise: Noapte bună, Jeff. Ţinem legătura.





Trei



Christine n-avu nevoie de mult timp ca să-şi dea seama că era prea preocupată şi emoţionată ca să poată dormi. Scenariul o aştepta şi-o atrăgea cu din ce în ce mai multă putere, în camera de jos. Până la urmă cedă, se strecură jos din pat şi se îndreptă spre camera de muzică. După câteva ore, îl terminase. Eddy avusese, desigur, dreptate. Era perfect pentru ea. Christine Fender care compusese muzica pentru acea poveste idilică, Şapte Paşi nu s-ar fi descurcat cu drama şi tragedia acestei iubiri neîmpărtăşite. Însă noua Christine Fender, mai matură şi mai cinică, putea simţi forţa întâmplărilor şi putea înţelege personajele. Va accepta provocarea Cărările dragostei şi-i va dovedi lui. Jeffrey Rettcliff valoarea ei de compozitor.

Christine se miră de cât de devreme se trezi şi de cât .se simţea de agitată. Voia să înceapă să compună chiar din acea dimineaţă. După ce bău o cană de cafea proaspăt măcinată, care s-o fortifice, se duse în camera de muzică. Cei patru ani de inactivitate aparţineau deja trecutului când deschise sertarul şi scoase hârtia nefolosită de mult şi creionul care era încă ascuţit. Era plină de inspiraţie şi lucră ca niciodată, muzica era ambiţia ei şi şi-o înăbuşise prea mult timp.

Când se auzi soneria, Christine ascunse partitura înainte de a se duce să deschidă.

 Eddy! Ce bine-mi pare! Intră.

 Am venit să te iau la masă, spuse el, cu un zâmbet care-i lumina toată faţa.

 Un prânz nu mi-ar strica, răspunse Christine, dându-şi seama cât îi era de foame.

 Prânz? Bine. Eddy o privi întrebător. Ai compus!

Christine nu recunoscu, dar nici nu negă. în loc de asta, îl invită în sufragerie.

 De fapt, Chris, aş merge până acolo încât să spun că ai început la puţin timp după ce te-ai trezit dimineaţă şi de atunci ai lucrat tot timpul.

 O presupunere pripită, spuse Christine, râzând.

 Presupunere? Nici vorbă. Pot să-mi susţin concluziile cu fapte evidente.

 E-n regulă Sherlock, hai să-ţi vedem deducţiile. Recunosc că mă uimeşti.

 Ei bine, dragul meu Watson, bănuielile mele au fost mai întâi trezite de presupunerea ta că te-aş fi invitat la un prânz. Prânzul, dă-mi voie să-ţi spun, a fost acum câteva ore. Christine păru uluită şi apoi începu să râdă. Eddy continuă. Mai e şi asta. Luă în mână o felie de pâine prăjită pe jumătate mâncată. Micul dejun, cred. Nu eşti genul de fată care să-şi lase mâncarea, doar dacă nu eşti întreruptă de vreun eveniment neaşteptat sau de inspiraţie. Am să mă opresc aici.

 Bravo, recunosc. Am compus, spuse Christine zâmbind. Avea un sentiment de neaşteptată mulţumire...

 Pot să aud şi eu? întrebă el cu speranţă.

 Nu poţi.

 În cazul ăsta te las să te pregăteşti în linişte. Vin să te iau la opt fix.

La opt, Christine era gata şi aştepta, dar, nici urmă de Eddy. Pe la nouă, Christinei nu-i era numai foarte foame, dar era şi îngrijorată din cauza lui Eddy. Oricine poate întârzia câteva minute, dar o oră? Era trecut de mult de nouă când el ajunse. Era epuizat şi tras la faţă. Ceva nu era de loc în regulă.

 Îmi pare rău că am întârziat, zise, aşezându-se pe treptele din faţa casei. A dat Stella telefon? îşi luă capul în mâini. Vrea să divorţeze.

Christine rămase tăcută. Ce putea să spună? Crezuse că despărţirea era de scurtă durată şi că poate împăcarea va fi grăbită de deplasarea lui Eddy. Evident greşise. Sau poate că nu? Era în continuare convinsă că Stella îl iubea încă pe Eddy aşa cum şi el o iubea şi, în anumite împrejurări, s-ar fi putut împăca.

 Eddy, începu ea veselă, am să-ţi spun exact ce trebuie să faci. Mai întâi, însă, ai să mă duci la restaurant.

Eddy o privi pe Christine La început cu mirare şi apoi cu speranţă. Pentru prima dată, observă că într-adevăr, crescuse şi devenise o tânără capabilă care putea şi voia să ajute şi ea, la nevoie.

Abia după mult timp Christine fu dispusă să discute problemele lui Eddy. Nu era numai din egoism, deşi îi era destul de foame ca să aibă dreptul să mănânce înainte de orice, voia şi să-i dea timp lui Eddy să se liniştească mai întâi.

 De când te-a părăsit Stella, Eddy?

 De acum o lună. Dar a fost mult timp nefericită înainte de asta. Pur şi simplu nu mă mai iubeşte, spuse Eddy categoric.

 A spus vreodată aşa ceva?

 Nu. Nu era nevoie.

 Ai întrebat-o vreodată? insistă Christine.

 Da. Dar a evitat întotdeauna. Ca să fiu sincer, îmi era prea frică să insist, ca să nu-mi ia şi ultima speranţă.

Christine termină ce era mai important şi se gândi câteva momente. Ce drept avea ea să creadă că a înţeles o căsnicie pe care n-o cunoscuse niciodată de aproape? Nu-şi făcea oare speranţe deşarte, crezând că mai poate fi salvată?

 Eddy, ţi-a spus vreodată Stella de ce era nefericită?

 Nu, zise el, mâhnit. .Parcă totul o nemulţumea. Dar, în primul rând, cred că se săturase de mine. Poate era supărată. N-am făcut niciodată nimic s-o rănesc, Chris. Îţi jur.

Ea îl crezu, desigur, dar ce altceva putea fi?

 Deci e nefericită şi deodată te sună din senin când eşti plecat şi oricum nu poţi să rezolvi nimic. Bănuiesc că nu te sună prea des?

 Sună des! Mă sună tot timpul. Ce spune? Nimic. Îmi spune că a fost câinele bolnav. Că maşina de tuns iarba s-a stricat. Că haina de blană e distrusă...

 De ce Dumnezeu nu mi-ai spus mai înainte? strigă Christine. Răspunsul e evident. Trebuie să te duci s-o vezi. Imediat. Mâine e bine.

 Mâine? Christine! E-n California!

 Atunci, spuse Christine consultând meniul, dacă nu te preocupă...

 Bineînţeles că mă preocupă.

 Atunci, pentru numele lui Dumnezeu, du-te s-o vezi. Filmul n-o să se termine cât lipseşti.

 Şi dacă nu vrea să mă vadă, Christine? Eddy se întristă din nou.

 De ce crezi că te sună la fiecare două minute, Eddy? Pentru că se simte foarte bine fără tine? întrebă exasperată Christine.

 Oricum ne întoarcem peste trei săptămâni.

 Bine. S-ar putea să fie prea târziu. Acum, cred că am să comand desertul.

Eddy nu spuse nimic. Privea doar în gol.

 De asta crezi că a cerut să divorţeze, acum? spuse, în sfârşit, cu o umbră de speranţă.

 Sunt sigură, zise Christine, convinsă.

 Crezi că au un telefon pe aici? Mai bine să-mi rezerv de pe acum biletul.

 Am văzut un telefon pe hol. Am să-ţi comand desertul cât eşti plecat.

Eddy se ridică, apoi se întoarse spre Christine cu un surâs larg pe faţă.

 Nu te gândeşti decât la mâncare, Chris?

 Nu dragule, răspunse ea, afectuos, mă gândesc şi la tine.

După ce Eddy plecă în California, viaţa Christinei se transformă într-o rutină. Explozia de energie de la început trecuse, dar reuşi să menţină un ritm constant, care însemna că în fiecare zi apăreau progrese vizibile. Singurul lucru care o distrăgea era preocuparea pentru Eddy şi Stella.

Încrederea în ei deşi nu fusese prefăcută, nu era de nezdruncinat. Deşi n-ar fi recunoscut asta niciodată faţă de Eddy, se temea că Stella avea să-l dea pe uşă afară. Pe zi ce trecea însă, dispărea chiar şi această îndoială, trebuiau măcar să-şi vorbească.

Când termină de scris muzica, Christine se trezi liberă. Până nu se-ntorcea Eddy nu putea să i-o dea lui Jeffrey, ca s-o aprobe. Nu îndrăzni să se ducă la platoul de filmare, pentru că nu era dispusă să mai asculte un discurs despre valoarea compoziţiei sale.

Într-o seară, în timp ce Christine îşi căuta partitura, fu surprinsă de un zgomot. Speriată, sări în picioare şi se uită prin uşa dinspre grădină. Spre groaza ei, văzu pe cineva afară. Era prea întuneric ca să poată vedea clar, aşa că, nervoasă, stinse lumina şi camera se cufundă în întuneric. Omul dădu din mână, şi ea recunoscându-l aprinse din nou lumina. Era Jeffrey Rettcliff. Stacojie la faţă de mânie, Christine descuie uşa dinspre grădină şi o deschise larg. Fără să bănuiască primirea care-l aştepta, Jeffrey intră în camera de muzică şi se întoarse s-o privească.

 Bună seara, Christine, spuse el amabil. Te superi dacă intru?

 Mi se pare că deja ai intrat, zise ea.

 Aşa e. Ei, în cazul ăsta, am să stau jos. Nelăsând să se vadă că ar fi observat privirea ei furioasă, se aşeză în cel mai confortabil fotoliu din cameră. Îşi întinse în faţă picioarele lungi şi o privi pe Christine nerăbdător.

- Jeffrey, sunt ocupată şi e târziu, spuse Christine.

 Nu te-am văzut de câtva zile. Mă întrebam cum te descurci cu melodia, aşa că m-am hotărât să trec pe la tine.

 Merge bine, răspunse ea, la fel de rece. Jeffrey era uluit de supărarea ei, dar avu grijă să n-o arate.

 Dacă ce căutai era tema muzicală, atunci sunt impresionat. Mi-ar place s-o aud.

 Mă tem că nu vei putea, domnule Rettcliff. Nu obişnuiesc să dau avanpremiere ale lucrărilor mele înainte de a fi convinsă că sunt perfecte.

Jeffrey începuse să se ridice şi să-i răspundă, când fu întrerupt de continuarea ei.

 Aş vrea, de asemenea, să subliniez că nu agreez perspectiva de a lucra cu un regizor care e preocupat să umble noaptea pe proprietăţile oamenilor, uitându-se pe fereastră şi speriind de moarte locatarii.

 Iar eu, începu el, ridicându-se şi îndreptându-se spre ea, nu «agreez perspectiva» de a lucra cu cineva care-mi spune domnule Rettcliff când de obicei îmi spune Jeffrey, care se înfurie din nimica toată şi care uită că aprinde pasiuni, ca şi cum asta s-ar întâmpla în fiecare zi.

Se simţi mulţumit că Christine se făcuse stacojie, dar se miră că era încă mânioasă pe el.

 Aş vrea de asemenea să mai adaug, în apărarea mea, spuse el înaintând şi mai mult, că nu obişnuiesc să patrulez prin proprietăţile private la căderea nopţii. Am sunat un timp la uşă, apoi am renunţat şi am încercat la uşa din spate. Şi n-am făcut-o decât pentru că am auzit pianul şi astfel am ştiut că eşti în casă. A fost anormal din partea mea?

Christine se gândi mai degrabă că da, mai ales pentru că săvârşise păcatul de neiertat de a trage cu urechea la o compoziţie care nu era gata pentru a fi auzită. Într-adevăr, faptul că asta se întâmplase o sâcâia încă destul ca s-o facă să ezite să-i accepte scuzele. Era gata totuşi să dea înapoi când Jeffrey o întrerupse. Era destul de aproape de ea şi-i ridică o şuviţă de păr, pe care o lăsă apoi să cadă.

 Am sperat că o să treci pe la platou. Am fost foarte dezamăgit că n-ai făcut-o.

 Am fost ocupată. Nu puteam să plec.

 M-am gândit că poate te-am supărat cu ceva...

 Deloc, răspunse ea, uşor înmuiată de tonul său plăcut.

 Sunt liniştit când mă gândesc că nu te-ai înfuriat din cauza sărutului meu, spuse ei, luând-o în braţe, pentru că mie mi-a plăcut. O privea tandru în ochi pe Christine. Zâmbea şi era amuzat că Christine roşise din nou. Era gata s-o sărute, când ea îl împinse brutal.

 Domnule.... Jeffrey, nu obişnuiesc să... doar pentru că te-am lăsat să mă săruţi în seara aceea, asta nu înseamnă că vreau să mă săruţi şi acum.

El începu să râdă şi se apropie din nou de ea. Dar Christine era hotărâtă să nu se lase şi se îndepărtă repede de el. Cum de îndrăznea să-ncerce s-o sărute? Cum de îndrăznea să-i pomenească de ce se întâmplase noaptea trecută?!

Jeffrey nu prea ştia ce-l împinge. Nu era sigur ce vroia să dovedească, dar continua să înainteze spre ea.

Christine, trezindu-se din nou încolţită, fără să mai poată da înapoi, îşi pierdu orice raţiune. Luând scenariul, îl ridică în faţă ca pe un scut.

 Poţi să pleci. Chiar acum. Şi poţi să-ţi iei şi scenariul cu tine, strigă ea, întinzându-i-l.

Spre surprinderea sa, expresia lui se transformă într-una de furie mută. În loc ca acţiunea ei să-i oprească pe Jeffrey, aşa cum se aşteptase, el o luă în serios. Luându-i scenariul, îi întoarse spatele şi ieşi din casă cu paşi hotărâţi.

Fără să poată să fugă după el şi să-l roage să-l aducă înapoi, ea nu făcu decât să rămână în picioare şi să privească. Nu se putea gândi decât la un singur lucru, că pierduse cea mai bună şansă de a reintra în lumea filmului.

Ce-o să spună Eddy cânii o să se-ntoarcă?



 Stop! Stop! se auzi vocea lui Jeffrey, furioasă. Roger, nu poţi să-ţi urmăreşti replicile?

Christine se opri şi se retrase încă şi mai mult în spatele zidului colegiului St. Mark. Treptat inima începu să-i bată normal şi genunchii încetară să-i mai tremure. Nu-şi spusese de o mie de ori în dimineaţa aceea că nu-i e frică de el? Nu putea, pur şi simplu nu putea da ochii cu el. 

 Ei, Chris! Hello! Lena Marley, fosta ei colegă de serviciu la colegiul St, Mark, apăru deodată lângă ea, zâmbind fericită. Intrai în uşa de la colegiu sau te duceai la platoul de filmare?

 Mă duceam spre... ăă... Ce-ar fi să luăm prânzul împreună? se bâlbâi Christine.

 Phii, ar fi grozav. Poţi să-mi povesteşti cum te înţelegi cu toţi oamenii ăştia celebri, spuse Lena, entuziasmată.

«Asta înseamnă», gândi Christine, «că trebuie să dau o mulţime de detalii».

Christine îi explică ce se întâmplase în noaptea precedentă, fără să spună nimic despre avansurile lui Jeffrey.

 Aşa că, vezi tu, Lena, spuse ea, terminând de povestit, sunt într-o situaţie foarte neplăcută.

 Chiar aşa şi e. Mă miră, Chris. Nu mi-am dat seama că eşti aşa iritabilă.

 A fost foarte arogant, Lena, se apără Christine. Deşi sunt gata să recunosc că am greşit puţin.

 Ce nu pot să-nţeleg este de ce i-ai dat înapoi scenariul. N-a fost o prostie?

 Ba da, a fost. De fapt, a fost mai mult decât o prostie, Lena, pentru că acum vreau cu adevărat să lucrez la filmul ăsta.

 Nu poţi să faci nimic? Nu poţi să-ţi ceri scuze?

 Ba da. Asta încercam să fac când ne-am întâlnit.

 Nu prea cred, Chris, că m-aş duce să-l văd imediat. Poate că mai întâi are nevoie să se răcorească un pic.



Întrerupse oare realizarea filmului? A fost o favoare pentru Eddy, cred, că a amânat căutarea unui compozitor până când mi s-a cerut mie lucrul ăsta. între timp, filmările înaintează tot mai mult, fără să fi semnat vreun contract. Mi-e foarte teamă că Jeffrey ar putea folosi ocazia asta ca să caute pe altcineva. Poate chiar asta face acum!

 Ei, pe moment eşti în siguranţă, zise Lena. A fost pe platou toată dimineaţa. Totuşi, îţi înţeleg problema. Nu te poate ajuta Eddy Steel?

Eddy? Ba da, sunt sigură că m-ar ajuta dacă ar fi aici. A trebuit să plece pe nepregătite în California. Nici nu sunt sigură dacă se mai întoarce la filmări.

Lena nu răspunse şi-şi terminară masa într-o tăcere apăsătoare.

 N-ai ce face, spuse Lena în sfârşit. Trebuie să te duci să-i ceri scuze lui Jeffrey sau măcar să-l vezi. S-ar putea ca şi el să vrea să te vadă. Doar presupui că el ar căuta pe cineva să te înlocuiască. Dacă i-a plăcut ce-a auzit, cât de puţin, din muzica ta...

 A spus că i-a Christine.

 Atunci e foarte bine. O să fie încântat să te vadă. S-ar putea Chiar să te roage să-l ierţi.

 Da, ai dreptate, spuse Christine. Mă duc chiar acum la el. Totuşi nu sunt prea sigură că voi fi binevenită. Părea... ocupat.

 Ocupat! zise Lena, râzând. Nu ăsta-i cuvântul! A fost ca un urs pe care-l durea capul toată dimineaţa. Când striga, când se plângea, toţi de pe platou au avut de suferit. Cred că echipa de filmare o să-l linşeze după-amiază. Spuse asta cu entuziasm, ca şi cum o încânta perspectiva. Şi dacă stau să mă gândesc, o să fie totul din vina ta.

 Lena, te rog. E ceva serios.

 În regulă, încerc doar să te-nveselesc. Oricum, sfatul meu este să-l vezi în seara asta. Lasă-i un bilet Ia hotelul unde stă. Ar trebui să meargă.

 Şi dacă refuză să mă vadă? întrebă cu îndoială Christine.

 Atunci ar fi mai bine să cauţi un alt film.

Cu acest răspuns glumeţ, Lena îşi luă rămas bun.



Christine ascultă sfatul Lenei şi abandonă orice plan de a-l vedea pe Jeffrey atunci. În loc de asta, se duse direct acasă, punând la punct noua încercare de a recupera scenariul. Când ajunse la uşa din faţă, îl găsi pe Eddy, stând pe trepte, în soare. Avea un aer grav.

«Oh, doamne!», se gândi ea, «ştie».

 Ar trebui să explici, domnişoară, spuse el ridicându-se, ce-ai făcut exact în absenţa mea.

 Ce-am făcut, Eddy? De ce nu-mi spui mai întâi ce ţi s-a întâmplat ţie? Ce face Stei la?

 Stella e bine Christine, am venit să vorbesc cu tine şi n-am s-o iau pe ocolite.

Christine îl privi şi se temu de ce putea fi mai rău.

 Vrei să vorbim înăuntru? întrebă ea, căutându-şi cheile. Cât de mult ştii? îl întrebă.

 Numai ce mi-a spus Jeff. A venit să-ţi facă o vizită, a fost neînţelegere şi tu l-ai dat afară, spunându-i să-şi ia şi scenariul cu el.

 Da, vezi, Eddy, am terminat tema muzicală acum două zile. Bineînţeles că n-am vrut s-o audă nimeni înainte ca tu să fii de acord cu ea.

Ieri seară, în timp ce exersam, el a apărut la uşa dinspre grădină. Asculta. Nu ştiu de când stătea acolo.

 Aşa că i-ai reproşat că a tras cu urechea şi după ce i-ai dat cel mai preţios obiect pe care-l aveai, l-ai dat afară? Eddy se încruntă.

 D-da, răspunse ea încet, cam aşa s-a întâmplat.

Eddy se gândi cîteva minute în linişte. Apoi se încruntă şi spuse.

 Eşti sigură că n-a mai fost nimic altceva? Mi se pare cam prea mult, chiar dacă iau în considerare temperamentul tău.

 Eu eram foarte furioasă că trăsese cu urechea şi el nici măcar nu şi-a cerut scuze. Dar mi-am pierdut controlul când a încercat să mă sărute. Părea convins că dacă i-am dat voie să mă sărute o dată, putea să mă ia în braţe oricând vroia. A fost foarte insistent.

 Christine, vrei să spui că te-a mai sărutat înainte? întrebă Eddy calm.

 Da. În seara când mi-a adus scenariul. A fost altceva... Christine se opri, observând expresia lui Eddy.

 Te-a sărutat. Oh, Chris! Era şocat. Chiar palid. Christine se simţi foarte jignită.

 Ei, şi ce-i aşa rău în asta? spuse ea tăios. Ce aştepţi de la mine, Eddy? Au trecut patru ani. Trebuie să-l plâng pe Kevin tot restul vieţii?

 Stai puţin, Christine. Nu mă interesează că ai lăsat pe toată lumea să creadă că l-ai adorat pe Kevin şi te-ai retras departe de lume ca să-ţi vindeci inima rănită. Nu ştiu de ce te ascunzi şi nici n-am să te întreb. Dar să nu-ţi închipui că nu ştiu ce-ai simţit pentru el. Nu m-aştept deloc să-l plângi pe Kevin!

 Oh! Christine era uluită de această izbucnire. Deci, ce s-a-ntâmplat dacă m-a sărutat Jeffrey?

 Sunt doar îngrijorat pentru tine. Nu vreau să te văd suferind din nou. Jeffrey are o relaţie... o relaţie cu altcineva. Eddy privi în depărtare. Găsea situaţia extrem de jenantă.

 Eddy, îţi mulţumesc pentru avertisment. Nu sunt îndrăgostită de el. Daca eram înnebunită după el, nu l-aş fi dat afară ieri seară, nu-i aşa? Vocea îi era egală şi-şi ascundea bine sentimentele. Totuşi o supăra ce aflase mai mult chiar decât ar fi avut dreptul.

 Nu, cred că nu. Eddy părea uşurat. Ei, problema arzătoare este ce să facem cu scenariul. Ai terminat muzica, zici?

 Da. Vreau neapărat să lucrez la filmul ăsta, Eddy. Aş fi dispusă să-mi cer scuze, dacă asta ar ajuta.

 Mi se pare că şi Jeff ar vrea să-şi ceară scuze. Dacă asta te consolează, să ştii că şi el e destul de marcat de ce s-a întâmplat. Cred că i-a plăcut ce-a auzit. După un timp adăugă, cu un surâs: Cred că-mi stă în putere să aranjez împăcarea.

 Eddy, eşti , minunat! strigă ea, îmbrăţişându-l strâns.

A doua zi dimineaţă devreme, când se auzi soneria, Christine era gata să-i primească. Se simţea ridicol de stânjenită de întreaga situaţie şi decise să o rezolve cât mai repede cu putinţă. Din fericire, era evident că şi Jeffrey şi Eddy se simţeau la fel.

 Mă tem că Jeff nu poate să stea prea mult, Chris. Programul lui e destul de încărcat.

 Ce vrea el să spună, Christine, interveni Jeffrey zâmbind, este că am rămas mult în urmă ieri, aşa că trebuie să recuperez.

Se lăsă o tăcere stânjenitoare.

 Ei, spuse Eddy, mi-am luat în serios rolul de mediator şi am ascultat ambele părţi. Chris vrea încă să supună aprecierii tema muzicală, iar Jeff încă s-o asculte. Aşa că, dacă sunteţi amândoi de acord, putem să uităm ce-a fost, să ne sărutăm şi să ne-mpăcăm.

Cum Jeffrey făcu un pas ca să procedeze în consecinţă, Christine înaintă repede.

 Nu cu adevărat, bineînţeles, spuse el, surprinzându-i pe cei doi cu vehemenţa sa.

Drept răspuns; Jeffrey duse mâna Christinei la buze şi o atinse uşor.

 Gata, zise el suntem iar prieteni? Christine nu putu decât să dea din cap,

sperând că nimeni nu-i observase roşeaţa din obraji.

 Poate ar fi bine să fixăm o oră ca să asculte Jeffrey tema, spuse Eddy.

 Cu cât mai repede, cu atât mai bine, admise Jeffrey. Ce-ar fi în seara asta?

 Mie-mi, convine, zise Christine, grăbită să-i fie hotărâtă situaţia. Dacă e în seara asta, o să am nevoie de sfatul tău azi, Eddy.

 Sigur. Când vrei.

 Perfect, spuse Jeffrey, încântat. Eu plec. Vin pe la nouă. E bine?

 Da, e bine, zise Christine, ridicându-se să-l conducă, bucuroasă că întrevederea se terminase.

Pe drum spre platou, Jeffrey se gândi la comportarea lui Eddy. Găsi că era greu de înţeles. Era oare adevărat că Eddy o iubea şi pe Stella şi pe Christine? I se părea că e singura explicaţie. Faptul că Eddy îl avertizase în privinţa unei legături cu Christine, devenise clar, foarte clar, într-adevăr.

Mai târziu, când făceau o pauză în timpul discuţiilor despre tema muzicală, Christine aduse vorba despre subiectul delicat al comportării Stellei faţă de Eddy când el se dusese s-o vadă în California.

 Nu mi-ai spus cum a mers între tine şi Stella.

 Poate pentru că nu ştiu nici eu, Christine. Vocea îi devenise preocupată. Oh, a fost încântată să mă vadă, cred c-ai avut dreptate când mi-ai spus să mă duc imediat. Oricum, a fost de acord să se întoarcă la mine.

 Dar e minunat, Eddy! Ce-i aşa trist în asta? Nu te-rai răzgândit în privinţa ei, nu-i aşa?

 Nu, sigur că nu! Am s-o iubesc întotdeauna, cred. Tonul îi deveni disperat. S-a terminat, Chris. Poate că am să reuşesc s-o mai ţin un timp, dar, până la urmă, o să ne despărţim.

 De ce? Nu înţeleg.

 Sigur că nu-nţelegi. Experienţa căsniciei părinţilor tăi te-a învăţat cât de minunată poate fi viaţa când există iubire şi încredere. Care-i experienţa Stellei? A fost aruncată toată viaţa între părinţii ei recăsătoriţi, fără ca vreunul din ei s-o vrea cu adevărat alături de el. Ce alt efect ar fi putut avea acest fel de viaţă asupra ei, dacă nu ideea despre căsătorie ca despre o afacere temporară, minată până la urmă de amărăciune şi ură? Pentru Stella dragostea e un lucru pe care-l dai, dar pe care nu-l primeşti niciodată înapoi.

 Nu-i neapărat să fie aşa, replică Christine. La urma urmei, şi părinţii tăi au divorţat şi tu nu simţi aşa ceva.

 Nu, dar nu există două divorţuri la fel, Chris. Ştiu destule ca să fiu sigur de asta. Bineînţeles, am suferit din cauza divorţului, dar am rezistat pentru că, după aceea, ei au vrut să mă ştie în siguranţă. Am stat tot timpul cu mama şi l-am văzut des pe tata. N-am fost niciodată folosit drept armă împotriva celuilalt. N-am simţit niciodată că mama sau tata ar fi vrut să scape de mine. Stella doreşte cu disperare dragostea şi siguranţa şi, cu toate astea, ironia soartei, nu poate crede niciodată că le are cu adevărat. N-o să aibă niciodată încredere că eu sau altcineva n-o s-o rănească. Cum poţi să-i dovedeşti cuiva că nu încerci să-l înşeli? Până la urmă, tot el trebuie să aibă încredere în tine. Pur şi simplu Stella n-o să fie niciodată în stare de aşa ceva.

 Nu mi-am dat seama că te laşi învins atât de uşor, spuse Christine tăios.

 Sunt realist, asta-i tot, răspunse Eddy cu amărăciune.

 Trebuie să încerci s-o faci pe Stella să creadă că dragostea poate rezista.

 Încerc, Chris, crede-mă, încerc. Şi cu toate acestea, refuză să meargă mai departe.



La ora nouă, Christine era atât de nervoasă din cauza probei iminente la care avea să fie supusă, încât nu ştia ce să mai facă. Eddy, care n-o văzuse niciodată aşa de neliniştită, o rugă în repetate rânduri să se calmeze, dar fără vreun efect evident. Asta era din cauză că el nu bănuia adevăratul motiv al fricii ei. Sigur că era important pentru ea să salveze filmul, pentru că i-ar fi folosit în carieră; dar mai mult decât asta, era dorinţa disperată ca Jeffrey să-i aprobe, să-i admire munca. Cât de periculoase erau sentimentele ei! El avea o legătură cu altcineva. Trebuia să şi-o repete mereu, dacă nu voia să fie atrasă de magnetismul şi farmecul său şi să piardă.

 Oh, nu! strigă Christine la sunetul soneriei.

 Pentru numele lui Dumnezeu, linişteşte-te! zise Eddy sec.

 Nu fi caraghios, bombăni ea. Sunt calmă, perfect calmă. Nu se vede?

 Nu. Arăţi îngrozită.

 Oh, spuse ea mâhnită şi tăcu.

 Chris, nu crezi c-ar trebui să te duci să deschizi uşa? Bietul om va renunţa să mai vină pe la ferestrele tale după ultimul episod.

Christine se repezi la uşă după ce-i aruncă lui Eddy un zâmbet vinovat. Înainte de a deschide, făcu un mare efort să se destindă şi să zâmbească natural.

 Eddy! spuse Jeffrey surprins când intră în sufragerie. Ai fost aici toată ziua?

 Sigur că da, de când am plecat dimineaţă. Jeffrey îşi coborî glasul şi Christine abia îl auzi.

 Chiar era nevoie de atât de multă atenţie?

Christine deschise gura să protesteze, dar Eddy interveni.

 În locul tău, n-aş încerca s-o mai provoc, Jeff. N-aş putea să mă port ca şi cum aş mai fi trecut prin asta.

 În cazul ăsta, Christine, spuse Jeffrey întorcându-se spre ea şi zâmbind strâmb, îmi cer scuze.

Christine, încântată de tachinările prieteneşti dintre ei, nu putea menţine imaginea mândriei rănite. În loc de asta, le propuse o cafea şi dispăru în bucătărie să o pregătească.

Christinei nu-i venea să creadă că se simte atât de nervoasă şi de nesigură pe ea când se aşeză la pian. Figura studiat nepăsătoare a lui Jeffrey nu arăta nici o încurajare. Numai expresia încrezătoare a lui Eddy îi dădu curaj să cânte.

Ezitând, atinse clapele, apoi începu. Alungându-şi complet gândurile de la motivele acestei întâlniri, se lăsă absorbită total de muzică şi deveni complet subjugată de senzaţiile pe care aceasta i le trezea. Când termină, se uită la auditoriu. Ochii lui Eddy străluceau de mândrie şi de emoţie. Cei ai lui Jeffrey erau închişi. Se aşternu tăcerea.

 Vrei s-o mai cânţi o dată, te rog? îi ceru el, imobil, vocea sa lipsită de expresie străpungând-o în inimă pe Christine. Ii dădu imediat ascultare, ameţită de şoc, pentru că el nu spusese nici un cuvânt în favoarea ei şi cu toate astea fu adusă de indiferenţa lui în vâltoarea unei emoţii noi. Când termină de cântat pentru a doua oară, Jeffrey făcu ochii mari şi se ridică în picioare. Începu să păşească repede în lungul şi-n latul camerei.

 Nu-ţi place? întrebă încet Christine, când nu-i mai putu suporta tăcerea.

 Dacă-mi place? răspunse el. Dacă-mi place? Crezi c-aş putea să spun vreodată aşa ceva? Sentimentele de acolo îţi scot sufletul din tine, îţi aduc aminte de fiecare senzaţie tragică pe care-ai încercat-o. N-ai putea niciodată să te simţi atât de gol pe dinăuntru dacă nu reuşeşti decât să spui că-ţi place. Este o temă obsedantă. O să emoţionezi atât încât filmul meu şi muzica ta vor fi insuportabile în sufletele spectatorilor. Se opri. Se uită la Christine, dar ea era prea emoţionată ca să poată vorbi.

Deodată, se întoarse spre Eddy şi-l bătu pe spate.

 Ai avut dreptate, .spuse. A meritat efortul şi timpul pierdut ca s-o căutăm. Eddy, eşti extraordinar. Extraordinar!

Christine era încă la pian când Jeffrey se apropie de ea. Faţa ei albă se înroşi imediat când se simţi ridicată în picioare şi îmbrăţişată în tăcere. Bucuria şi uşurarea ei erau atât de mari încât ar fi început să ţipe, dacă Jeffrey n-ar fi rupt vraja.

 Ei, spuse el vesel, ce-ar fi să ne apucăm de treabă? Entuziasmul îi făcu să rămână treji până după miezul nopţii discutând planuri pentru restul partiturii şi revăzând scenariul. Se aduseră argumente foarte bune. Jeffrey, obişnuit să dicteze fără să întrebe mersul scenelor, fii mirat şi impresionat de rolul activ pe care-l juca Christine. Spre deosebire de ceilalţi compozitori care erau mai mult decât nemulţumiţi să primească punctul lui de vedere şi să-l aplice în muzică, Christine. citise în detaliu scenariul înainte de a se apuca de treabă şi-şi formase propria imagine despre sensul diferitelor scene.

În sfârşit, Jeffrey şi Eddy se ridicară să plece. Când Jeffrey se urcă în maşină, Eddy întârzie o secundă ca s-o îmbrăţişeze pe Christine.

 Bine lucrat, Chris! Ai fost magnifică în seara asta.

 N-aş fi putut s-o fac fără tine, spuse ea. Tu ai fost cel care m-a convins să plec de la colegiul St. Mark şi să accept angajamentul acesta.

 A meritat efortul, spuse el zâmbind când se urcă în maşină. Christine făcu a doua zi dimineaţă prima vizită oficială la platoul de filmare. Deşi entuziasmul de care era cuprinsă o încurajase să pornească devreme, tot nu ajunsese înainte ca echipa să se fi apucat de treabă. Jeffrey anunţă cinci minute de pauză când o văzu şi o conduse să ia loc.

 Eşti matinală, Christine. După noaptea trecută, nu te aşteptam decât mult mai târziu.

 Matinală sau nu, mi se pare că am ajuns mult mai târziu decât tine. El îşi trecu mâna prin păr.

 Dacă nu ajung la timp, nimeni nu lucrează. Merseră încet împreună în jurul platformei.

 M-am gândit c-aş putea să văd o părticică din film azi, ca să mai recuperez din timpul pierdut. De unde pot să văd bine?

 De acolo. Totul e pus la punct. O conduse la şirul de scări de piatră unde cu două săptămâni înainte stătuse lângă Jeffrey şi-i ceruse sfatul în privinţa lui Eddy. Două săptămâni! Părea o veşnicie. Nu chiar totul era aşa cum fusese atunci. Un scaun confortabil şi o masă îi fuseseră pregătite.

 Nemaipomenit, spuse Christine entuziasmată când încercă scaunul. Am o vedere minunată. Unde-ai ajuns?

 Filmăm scena de care ţi-am vorbit ieri seară. Tocmai trăgeam al cincilea cadru, spuse el cu o uşoară grimasă.

 Oh, doamne, ai probleme? zise Christine, zâmbind.

 Nici una de netrecut, aşa că nu-ţi face griji. O mângâie pe cap şi se întoarse să plece. Aruncând o privire în urmă spuse:

 Am să-ti trimit o cafea. Probabil că o să ai nevoie.

 Mulţumesc. Unde-i Eddy? întrebă ea.

 Nu l-am văzut azi dimineaţă, muzicali nu trebuie să respecte programul.

Pe măsură ce dimineaţa trecu şi veni după-amiaza, Christine se trezi absorbită nu numai de acţiune, dar şi de mecanismul turnării filmului. Era ceva care n-o interesase prea mult înainte. La primul ei film petrecuse foarte puţin timp pe platou şi fusese concentrată asupra jocului în sine. în timpul cât fusese ocupată cu Şapte paşi, venise destul de des pe platou, dar o interesase prea mult Kevin ca să ia seama şi la altceva. Şi totuşi era fascinant. De fiecare dată când se făcea o pauză, machiorul alerga spre Miriam Bronson ca să-i retuşeze faţa. Două cadre fură şterse pentru că scenografele observaseră pe platou ceva care nu era la locul lui. Jeffrey însuşi se găsi în încurcătură când îşi lăsă scenariul la vedere pe trăsură, după ce-i făcuse o observaţie de minimă importanţă lui Roger Brand. Altă dată, cadrul fu distrus de un avion cu reacţie, care acoperise totul în afară de strigătul de disperare al lui Jeffrey, când trecuse cu un zgomot asurzitor pe deasupra.

Şi regizorul? Christine îi acordă multă atenţie în timp ce el conducea, măgulea şi chiar ameninţa pe toată lumea până când fiecare ajungea să joace cât mai bine, şi, miraculos, perfecţiunea era atinsă iar filmarea scenei era terminată. La un moment dat, Christine înţelese esenţa acţiunii şi îşi dădu seama că era în stare să-l satisfacă pe Jeffrey cu muzica pentru fiecare scenă.

Când se opriră pentru prânz, Jeffrey i-o prezentă Stellei pe Kelly Reynolds, ca să discute despre cele necesare în California. Avea nevoie să se acomodeze şi cum fiecare se ducea la masă, Christine şi Kelly discutară despre apartamentele din Los Angeles. După ce stabiliră totul, Laurie o părăsi şi Christine începu să-l caute pe Eddy, când îl observă pe Jeffrey care-şi făcea drum prin mulţime către ea.

Când el se apropie, Christine îşi simţi inima bătându-i periculos de repede. Era uimită şi înspăimântată de reacţia ei. El se aşeză lângă Christine şi ea se simţi deodată copleşită de tristeţe la gândul că el aparţinea altcuiva.

 Deci, cum ţi s-a părut în dimineaţa asta? spuse el, uitându-se la însemnările pe care şi le făcuse. A fost instructiv?

Cu el atât de aproape, tot ce putu să facă fu să se străduiască să murmure:

 Da. Mulţumesc.

 Înţelegi ce vreau să spun în scena asta? Christine era supărată din cauza puternicei reacţii fizice faţă de el. Capul parcă plutea şi o durea puţin. Jeffrey îi vorbea, dar ea nu putea să-l asculte.

 Vezi, continuă el, motivul pentru care simt că trebuie păstrată iluzia... Faţa îi era luminată de entuziasm.

Christine îl privi fix, ca şi cum nu şi-ar fi putut smulge privirile din ale lui. Apropierea lui o ameţi şi ea simţi nevoia imperioasă de a-l atinge. Nu-şi dădu seama că se lăsase cu toată greutatea spre el, în timp ce vorbea.

Într-un ultim efort de a se concentra asupra cuvintelor lui. Întoarse capul. Imediat, totul începu să se clatine şi se întunecă... Îi căzu în braţe lui Jeffrey.

 Christine! Christine! Când el o ridică încetişor de umeri, capul îi căzu în faţă.

 Roger! strigă către actorul principal, adu un doctor!





Patru



Pentru o bună bucată de timp, Christine rămase ameţită. Când se trezi de-a binelea, îl văzu pe Eddy stând îngrijorat lângă ea, ţinând-o de mână. Se

afla într-unui din camioanele echipei, amenajat ca o mică infirmerie. Era întinsă pe un pat confortabil, şi un ventilator mare răcorea atmosfera. Erau singuri.

 Cum te simţi? întrebă Eddy, lăsându-i mâna de îndată ce observă că se trezise.

 Nu prea rău. Totuşi, mă doare capul. Ce s-a-ntâmplat?

 Ce s-a-ntâmplat? zise el tăios. Am venit aici ca să te găsesc leşinată în braţele lui Jeffrey şi pe el strigând după doctor. Nimeni nu ştia ce se întâmplă. Cu o mare prezenţă de spirit, continuă el sec, Jeff a reuşit să te aducă aici.

Christine îşi imagină cum era dusă pe braţe de Jeffrey, ca o eroină de melodramă. Ideea îi plăcu.

- Doctorul a venit destul de târziu şi a declarat că ai să trăieşti cu siguranţă. A fost doar un început de insolaţie. Ne-ai speriat de moarte pe toţi.

Christine era impresionată de preocuparea lui. Apoi râse cu putere când îşi aminti cum se simţise înainte de a leşina şi cum interpretase toate acestea.

 Insolaţie? repetă ea. Credeam că e dragoste.

 Dragoste? Ai crezut că e dragoste? Cum ai putut, Christine? Eddy se temea că toate avertismentele pe care i le dăduse Christinei despre Jeffrey fuseseră zadarnice. Într-un fel, nu era surprins.

 Nu-l iubeşti, nu se poate să-l iubeşti, spuse el mai mult cu speranţă decât cu convingere.

 Nu, nu-l iubesc, răspunse ea spre marea lui uşurare. Dar credeam că-l iubesc. Când începi să ameţeşti doar pentru că cineva stă lângă tine, e uşor să tragi concluzii greşite despre propriile sentimente. Mă uluieşti, pur şi simplu mă uluieşti.

 Şi pe mine mă uluieşte, spuse Jeffrey, urcându-se în camion. Nu mi se-ntâmplă în fiecare zi ca o fată să-mi cadă în braţe fără absolut nici un avertisment. Tonul îi era calm, dar Christine se gândi că era mai palid ca de obicei. Îşi' dădu seama că fusese un şoc pentru el.

 Îmi pare rău, spuse ea sincer, neputându-şi dezlipi privirea de la el. Am să încerc să nu mai repet episodul ăsta.

 Cu siguranţă că n-ai s-o mai faci, pentru că n-o să mai ai ocazia. Ţi-am luat o pălărie, spuse el, scoţând-o din geanta de voiaj pe care o ţinea în mână, şi o umbrelă ca să stai sub ea. Aş vrea să cred că atunci când o să luăm avionul peste o săptămână, o să fii şi tu în el.

 Deci, interveni Eddy, pentru restul zilei o să te duci acasă şi o să te odihneşti. Acestea sunt recomandările doctorului.

 Dar sunt sigură că n-o să păţesc nimic dacă o sa stau la umbră, spuse Christine supărată.

 Recomandările doctorului, repetă el ferm. Şi poate dacă eşti fetiţă cuminte azi şi te simţi mai bine, poţi să te întorci mâine dimineaţă.

Christine se uită la Jeffrey, sperând să fie susţinută, dar el părea hotărât. Christine ridică din umeri şi Eddy se oferi imediat s-o ducă cu maşina.

 Crezi că eşti în stare să mergi până la maşină? întrebă Eddy. 

 Sigur că da. Ţi-am spus, mă simt bine.

Îşi scoase picioarele afară din pat şi încercă să se aşeze. Capul începu să i se învârtă şi se întinse la loc.

 Uite, se oferi Jeffrey, mai bine m-ai lăsa să te ajut. Jeffrey îi puse pălăria pe cap şi zâmbi.

 Îţi stă bine.

În ciuda sprijinului lui, ea încă se clătină când se ridică în picioare.

 Cred că sunt mai slăbită decât îmi imaginam, mormăi ea când

Jeffrey o susţinu din nou.

 Şi eu trebuie să fiu la fel, spuse el enigmatic în timp ce se îndreptau spre maşina care-i aştepta.

În timp ce stătea întinsă pe pat, Christine se gândi la problema cu Diana Stone. îşi alungase din minte iminenta lor întîlnire pentru că era, în multe privinţe, o problemă de nerezolvat şi ea era prea ocupată cu compoziţia ca să se gândească serios la asta. Oricât ar fi vrut ea să înlăture această problemă, trebuia s-o înfrunte.

Diana era o femeie rea, care nu-i arătase nici o milă şi ea nu se aştepta ca relaţiile dintre ele să fie altfel decât încordate.

N-avea să-i dea voie Dianei Stone să-i distrugă întoarcerea pe platouri, aruncându-i ei în spate propriile neînţelegeri cu Kevin.

Christine hotărî să-şi înnoiască garderoba, în parte şi datorită nevoii de a se pregăti psihologic pentru înfruntarea cu Diana. Nu vroia să se facă de râs în faţa siluetei şi hainelor Dianei. Economiile făcute cu grijă în anii trecuţi nu mai erau necesare. Aşa că hotărî ca ultima zi petrecută în Billoxtown să fie zi de cumpărături şi-şi luă liber ca să cutreiere prin magazine.

Ziua fu încântătoare. Hainele obişnuite pentru lucru şi bumbacul uşor necesar ca să înfrunte vara californiană erau destul de lesne de găsit. Rochiile de seară şi toaletele pentru dineuri se găseau mai greu. Până la urmă, Christine alese câteva rochii care o încântară. Pe la mijlocul după-amiezii, maşina îi era plină de cutii şi sacoşe şi, foarte mulţumită, plecă spre casă. Când ajunse, văzu că pe alee era o maşină necunoscută. Nu părea să fie nimeni prin preajmă, dar Christine găsi mai înţelept să fie prudentă. Se strădui să facă mult zgomot când îşi scoase pachetele din maşină şi le îngrămădi în faţa uşii de la intrare. Apoi, cum nu auzi nimic suspect, deschise uşa .şi îşi puse cumpărăturile pe masa din hol. Chiar când încerca să se hotărască dacă să rişte sau nu să intre în casă, cineva apăru la colţul aleii. Un străin.

 Bună ziua, spuse el amabil. Sunteţi d-ra Fender? Ajunsese deja lângă ea şi-i întinse cartea de vizită. Pe ea scria «Charles B. Deacon, Daily News».

 Da, eu sunt, răspunse Christine. «Un reporter! gândi ea. Cum să scap de el?»

 Speram că o să fiţi de acord să-mi daţi un interviu, continuă el. Părea destul de inofensiv.

 Mă tem că sunt cam ocupată.

 O să fie un interviu scurt, miss Fender. Ştiu că n-am programare, dar ceea ce ştiţi dumneavoastră în legătură cu noul film, ăă... Cărările Dragostei tocmai s-a întrerupt azi. Am încercat toată ziua să vă telefonez, dar fără succes. Cred că plecaţi mâine în California cu întreaga echipă. M-am gândit că e ultima mea şansă. Râse nervos şi Christine îşi dădu seama că îi părea rău pentru el. Şi totuşi era imposibil să-şi alunge teama de a vorbi cu reporterii.. Poate că nu-l interesa decât munca ei la acest film şi n-avea s-o întrebe nimic altceva.

 Înţeleg. Da, plec mâine. Cred că pot vorbi cu dumneavoastră câteva minute, dacă insistaţi.

 Da, da, sigur. Vă mulţumesc foarte mult. Se întoarse spre uşa de la intrare, dar Christine îi arătă o bancă la câţiva metri mai încolo.

 Vreţi să stăm aici? E păcat să pierdem aşa o zi frumoasă!

Întrebările lui Charles Deacon erau destul de inofensive şi Christine îi răspunse pe loc, relaxându-se din ce în ce mai mult pe măsură ce trecea timpul. Era gata să spună că reporterii de la ziare sunt mai reţinuţi cu întrebările şi că are mai mult respect pentru cei interesaţi când el zise:

 Spuneţi-mi, miss Fender, plecarea dumneavoastră la Billoxtown a avut vreo legătură cu moartea neaşteptată şi tragică a logodnicului dumneavoastră, Kevin Randall, celebrul actor?

Christine îngheţă. Cei patru ani care trecuseră nu-i micşoraseră teama de vechile întrebări. Probabil că el ştia exact ce-o făcuse să renunţe la lumea miraculoasă a filmului. Nu-i era de ajuns ce ştia deja? Trebuia întotdeauna să-şi justifice fiecare mişcare în raport cu Kevin? Această nedreptate o izbi cu atâta violenţă încât aproape că-şi pierdu cumpătul. Nu în întregime totuşi, căci ar fi fost într-adevăr fatal. Trebuia să răspundă? Poate că dacă admitea că aceasta fusese motivul pentru care fugise, el va fi mulţumit. Dar probabil că nu era aşa. Vor urma şi alte întrebări. Întrebări la care nu vroia şi, de fapt, nu putea să răspundă. Se uită la ceas.

 Ei bine, domnule Deacon, desigur că moartea lui Kevin... Auzi un zgomot şi-şi ridică privirile. Maşina lui Jeffrey se apropie pe alee.

 Scuzaţi-mă, spuse ea grăbită. Sări în picioare şi se îndreptă repede spre maşină.

Jeffrey fu surprins s-o vadă pe Christine atât . de agitată. Observase deja că se afla în compania unui străin.

 E reporter, îi şopti ea în grabă. Nu ştiu cum să scap de el. A fost foarte amabil, dar acum vrea să vorbesc despre Kevin. Nu ştiu ce să-i spun.

 Lasă-mă pe mine, Christine. Se îndreptă spre Charles Deacon cu un zâmbet plăcut. Christine stătea în spatele lui.

 Îmi pare rău că vă întrerup, spuse el când dl. Deacon se ridică în picioare, a apărut o treabă urgentă şi trebuie s-o iau pe Christine.

 Nu-i nici o problemă, domnule Rettcliff. Oricum a fost drăguţ din partea domnişoarei Fender să-mi acorde un interviu. Mulţumesc. Îşi îndreptă atenţia spre Christine şi continuă: A fost minunat să vorbesc cu dumneavoastră. Daţi-mi voie să vă urez mult succes pentru noul dumneavoastră film. Dădu mâna cu amândoi şi, foarte mulţumit de interviu, se urcă în maşină şi plecă.

 Mulţumesc, spuse Christine, aşezându-se din nou pe bancă uşurată. Jeffrey se întoarse spre ea, surprins de tonul ei.

 Hei, ce s-a întâmplat? Doar n-a fost aşa de rău, nu? Christine dădu din cap.

 Să intrăm, zise el. Am să-ti fac o cafea şi poţi să-mi povesteşti tot.

Jeffrey o lăsă pe Christine singură în sufragerie pentru câteva minute, cât timp trebălui prin bucătărie. Când se întoarse, se aşeză pe canapea lângă ea şi-i puse un braţ pe după umeri.

 De ce nu începi cu începutul şi nu-mi spui totul despre tine şi Kevin? Sunt sigur că aici e toată problema.

Christine aprobă din cap. Se strânse şi mai tare lângă el, pentru a nu fi nevoită să-l privească în faţă când vorbea. Se uită la mărul din grădina din spate şi începu să povestească.

 Părinţii Mel au murit într-un accident de avion când aveam doisprezece ani. Neavând alte rude, am fost trimisă în California, la mătuşa Betty. De fapt, era o mătuşă mai îndepărtată. Era foarte bună cu mine şi s-a descurcat admirabil cu o fetiţă care pierduse tot ce avusese vreodată şi mai şi fusese aruncată departe de casă.

Nu auzisem pe nimeni înainte cântând muzică adevărată, dar mătuşii Betty îi plăcea muzica şi, de îndată ce am manifestat interes, a început să mă înveţe tot ce ştia. N-am fost niciodată un muzician strălucit, n-am avut răbdare să exersez îndeajuns pentru asta, dar se părea că am un oarecare talent ca să-mi găsesc propriile melodii. Nu erau chiar atât de complexe pe atunci ca să le numesc compoziţii.

Christine se opri, gândindu-se la acele, zile de mult trecute, apoi continuă.

 Cu încurajarea mătuşii Betty am învăţat tot mai mult până am ajuns să scriu cântece pop cu versuri vesele şi melodii potrivite. În tinereţea ei, se pare, mătuşa Betty fusese impresar, aşa că se apucă din nou de treabă pentru mine. Mi-a promovat atât de bine compoziţiile încât am avut vreo două succese când aveam şaisprezece ani. Sigur că m-a bucurat foarte mult succesul, dar n-am fost niciodată pe deplin mulţumită de cântecele mele. În primul rând cred că pentru că scriam nişte versuri groaznice. Am încercat de câteva ori să compun pentru versurile altora, ceea ce mi-a adus destul succes, dar trebuie să recunosc că vroiam mai mult decât atât. Eram foarte interesată să compun piese instrumentale. Bucăţi muzicale cred, mai degrabă decât cântece.

Ca întotdeauna, mătuşa Betty mi-a dirijat aptitudinile şi datorită ei am reuşit să compun muzica pentru două seriale minore de televiziune. Prima partitură de film a fost pentru un film obscur, care n-a plăcut niciodată, dar mie mi-a folosit, pentru că datorită lui mi s-a oferit ocazia de a compune pentru Şapte Paşi. Am acceptat imediat, bineînţeles. Eram deştul de mândră pentru că aveam o carieră atât de solidă la numai douăzeci de ani.

Totul mergea minunat. Când l-am întâlnit pe Kevin pe platou, am fost încântată că m-a observat. Marele Kevin Randall avea de unde să aleagă! Relaţia noastră a progresat foarte repede şi înainte ca filmul să ajungă la jumătate, ne propusesem deja să ne căsătorim. Nu puteam să cred că viaţa poate fi mai bună.

Chiar dacă ar fi putut sau nu să fie mai bună, n-a trecut mult şi a devenit mult mai rea. Nu mi-am dat seama că publicitatea care mi se făcea şi care mă bucura atât de mult, pentru că eram logodnica lui Kevin, ar fi putut mai târziu să devină un uliu care să mi se învârtă deasupra capului.

Mătuşa Betty s-a îmbolnăvit deodată şi eu mi-am luat liber ca s-o îngrijesc. La început m-am întâlnit des cu Kevin, dar apoi l-am văzut din ce în ce mai puţin. Am crezut că-mi lasă timp să stau cu mătuşa mea. Ea a murit

la scurt timp după aceea şi eu am fost foarte supărată. Kevin era mereu prin preajmă pe atunci şi asta a fost o mare consolare pentru mine. Altă consolare era munca mea, pentru că Şapte Paşi nu era încă terminat..

Pe urmă mi-am dat seama că el nu-mi mai era credincios. La început am presupus că era vina mea. Poate că s-a simţit neglijat cât timp am îngrijit-o pe mătuşa Betty. N-am lăsat să se vadă că ştiam şi speram să înceteze ca totul să poată fi uitat. Au trecut săptămâni şi, cu toate astea, a continuat. Ce era mai rău era că toată lumea părea să ştie şi, în consecinţă, să manifeste compasiune pentru mine. Încet-încet, am ajuns să-l dispreţuiesc. Cum puteam continua să iubesc un om care mă trata în felul acela, fără să se simtă vinovat? Până la urmă, n-am mai putut suporta şi am hotărât că dacă el nu avea să fie cinstit cu mine, atunci totul se va termina.

M-am aşteptat ca el să recunoască că acuzaţiile mele erau întemeiate şi să fie de acord că nu ne mai puteam căsători. Am fost uluită când mi-a zis că încă voia căsătoria. A pretins că ne iubeam. A spus că e dispus să renunţe la cealaltă femeie, dacă voiam să mă căsătoresc cu el.

Nu pot să-ţi spun cât m-a înfuriat. Mi-am pierdut controlul şi am spus o groază de lucruri pe care aş da orice să le pot lua înapoi acum. N-am avut niciodată ocazia să-mi cer iertare. A murit două zile mai târziu, când un camion cu macara l-a aruncat cu maşina în afara şoselei.

Christine riscă o privire fugară spre Jeffrey şi roşi când îi văzu expresia tandră.

 Deci, de ce ţi-e frică de reporteri?

«Chiar, de ce? se gândi Christine. Chiar mai avea nevoie să întrebe?» Dacă Jeffrey, din întâmplare, nu auzise de scandalul care urmase plecării ei, atunci nu-i putea spune tot adevărul. Nu era atât de răzbunătoare ca să ponegrească numele cuiva cu care avea să lucreze îndeaproape. Şi, în orice caz, ea îi putea fi prietenă, ceea ce ar fi făcut dezvăluirile sale de neiertat. Toate acestea fiind spuse, o să-i explice cât se va putea.

 De ce îmi e aşa de frică de reporteri? Cred că e din cauză că mă simt vinovată pentru minciunile pe care le spun. Jeffrey deveni deodată interesat. Kevin era un actor foarte popular. Faima pe care o avea a făcut ca moartea sa să atragă atenţia presei. Şi eu eram logodnica îndoliată. Mi-am dat imediat seama că nu le puteam spune adevărul. Vezi, nimeni nu ştia că rupsesem logodna.

 Nici chiar Eddy? întrebă Jeffrey.

 Nu. Ştiu acum că totuşi a ghicit multe. , A observat cât eram de nefericită şi ştia, ca toată lumea, de legătura lui. Oricum, am hotărât să joc rolul de logodnică cu inima zdrobită ca să-i apăr numele. Singurul lucru pe care-l puteam face era să nu fac public felul în care se purtase faţă de mine. Şi nu mi-a fost prea greu să-mi joc rolul, căci eram într-adevăr foarte mâhnită de ce i se întâmplase.

 Şi ţi-ai dat seama că ai ales cea mai dificilă alternativă, concluziona Jeffrey cu glas tare.

 Oriunde mă duceam, tot ce făceam, reporterii erau pe urnele mele. Chiar şi atunci când am fost nominalizată pentru Oscar, am văzut că ei nu voiau să audă decât despre Kevin. Nu puteam să suport această situaţie. Of, şi. toate minciunile pe care trebuia să le spun! Iar atunci când refuzam să răspund la întrebări, eram descrisă ca «prea mâhnită ca să poată vorbi despre el. Era insuportabil!

 Şi de asta ai fugit? tonul lui Jeffrey era cât se poate de sceptic. Christine dădu din cap şi se simţi şi ea vinovată pentru adevărul spus pe jumătate.

 Renunţarea la carieră n-a fost un pas greu de făcut? Cu siguranţă că a distrus totul.

 N-aveam de gând să-mi abandonez cariera. Plănuiam s-o iau de la capăt după ce am părăsit platourile. Nu ştiu de ce n-am făcut-o niciodată. Poate că am aşteptat să mai cresc.

 Pari destul de mare pentru mine, spuse Jeffrey, cu un zâmbet.

 După cum m-am purtat azi, nu sunt chiar aşa de sigură. Când cel de la Daily News a pomenit de Kevin, pur şi simplu am intrat În panică. Ar trebui să mă descurc mai bine.

 Christine, spuse el mângâindu-i liniştitor părul, dacă vei putea să suporţi întrebările încă un timp, totul o să treacă. Dacă exersezi îndeajuns, ai să vezi că e uşor să aduci interviul pe făgaşul care-ţi convine. Şi dacă vorbeşti despre Kevin, consolează-te cu gândul că faci bine nespunând adevărul.

 Da, sigur, ai dreptate. Am să încerc. Mi-a făcut bine să vorbesc cu cineva, zise ea, sperând că totul se va termina atât de simplu.

 De câte ori ai de spus vreun secret, poţi să te încrezi în mine.

Timp de câteva minute rămaseră amândoi tăcuţi şi apoi Jeffrey vorbi cu o voce uşoară şi veselă, încercând să destindă atmosfera.

 De fapt, am venit aici să te rog să iei cina împreună cu mine diseară.

 Mi-ar plăcea grozav, răspunse grăbit Christine, uitând un moment complicaţiile pe care acest lucru le presupunea.

 Am rezervat o masă. E foarte elegant, aşa că poţi să te îmbraci cât de bine vrei.

- O să mă îmbrac bine, fii fără grijă, spuse ea, gândindu-se la toate hainele pe care le cumpărase.

 Vin să te iau la opt, atunci. Jeffrey se ridică.

 La opt fix? În cazul ăsta o să te dau chiar acum afară. Nu-i timp de pierdut.

La uşă, el o privi ca şi cum ar fi vrut să-i spună ceva, apoi, răzgândindu-se, se întoarse şi se îndreptă spre maşină.

Fără să se gândească dacă e bine sau rău, Christine se îmbrăcă ca niciodată pentru întâlnirea sa cu Jeffrey. Alese o rochie mătăsoasă de un alb strălucitor, care-i urma întocmai conturul trupului. Era simplă, dar de mare efect şi nu avu nevoie decât de un colier şi de nişte cercei ca să-şi completeze toaleta.

Exact la opt se auzi soneria. Când deschise uşa, Christine rămase ţintuită la vederea lui Jeffrey, care stătea pe prag. Nu putea vorbi, nu putea decât să-l privească uluită. Găsise că arăta bine în hainele de lucru cu care-l văzuse îmbrăcat de obicei, dar acum, purtând haine de seară era fermecător. O certitudine nepreţuită îi veni deodată în minte. «Te iubesc, gândi ea. Ah, cât te iubesc!» Şi-şi dădu seama că sufletul îi era pierdut.

Când el îi observă expresia, figura i se însenină şi făcu un pas spre ea.

 Christine, şopti el, eşti nemaipomenit de frumoasă. Se apropie şi-o luă în braţe, iar inima ei începu să-i bată înspăimântată când îl privi şi-i citi în ochi dorinţa nestăvilită. Apoi buzele lui se apropiară de ale ei. O sărută cu o pasiune care o făcu să se simtă neputincioasă.

Pe urmă, când el se opri să-i mângâie părul, ea îl strânse şi mai tare, aducându-l înapoi ca s-o sărute pe ochi, pe obraji şi pe buze. Buzele ei îi rosteau numele, şi deodată îi fu frică să nu se piardă cu totul. Nu mai avea mult şi de aceea se îndepărtă.

 Hai, spuse el, ar fi mai bine să mergem. Vocea îi era încordată, aproape aspră. Şi el simţise la fel, era sigură.

Merseră în linişte până la restaurant. Christine ştia că nu putea să-i mărturisească dragostea, şi totuşi simţea că n-are rost să vorbească despre altceva. În loc de asta, retrăi dragostea lui şi mintea i se umplu de muzica sa. Aşa cum tema din Şapte Paşi îi adusese totdeauna aminte de Kevin şi de tot ceea ce acesta îi făcuse, Cărările Dragostei începea să reprezinte dragostea ei pentru Jeffrey. Spera să nu aibă niciodată vreun motiv să urască şi această muzică.

Drumul pe care merseră nu-i era cunoscut Christinei. Deodată, maşina ieşi de pe şosea şi intră pe o alee mărginită de copaci care dădea într-o parcare, la un sfert de milă mai încolo, însuşi patronul restaurantului veni să-i întâmpine şi să-i conducă la masa rezervată. Aceasta se găsea într-un loc izolat din grădină, înconjurat din trei părţi de spaliere care susţineau plante agăţătoare parfumate. Era o privelişte ameţitoare. Avea să-şi amintească totdeauna de ea.

Când patronul îi trase scaunul, Christine îi zâmbi lui Jeffrey. De îndată ce rămaseră singuri, el îi luă mâinile într-ale lui.

 Îţi place? întrebă el inutil.

 E minunat, spuse Christine, cu ochii strălucindu-i de plăcere.

Seara trecu repede, plină de râsete şi secrete împărtăşite. Ca şi cum ar fi vrut să adune o prietenie de-o viaţă într-o conversaţie, Jeffrey fu cel care-i vorbi mai mult Christinei despre el însuşi. Ei nu-i mai rămăseseră prea multe de spus după acea după-amiază.

Când maşina se opri pe alee, Jeffrey spuse:

 Mai bine n-aş mai intra, Christine, eu...

 Nu, confirmă ea repede, grăbindu-se să deschidă uşa, ca să reziste tentaţiei de a-l ruga să rămână.

 Christine, spuse el repezit, punându-i o mână pe umărul gol. Ea se întoarse să-l privească. Nu pleca acum!

 Bine, şopti ea, şi se apropie de el. El o privi adânc mult timp în ochi şi apoi o sărută încetişor pe frunte. Punându-i capul pe umărul său, o ţinu strâns şi-o mângâie pe păr. Senzaţia de bucurie o făcea pe Christine să-i vină să strige.

 Jeffrey, spuse ea în sfârşit, trebuie să plec. îşi ridică capul de pe umărul lui şi-l privi. Apoi, după ce se dădu jos din maşină, se îndepărtă şi-l privi cum pleacă. Scuturată de un fior, deschise uşa şi intră.

Se simţi de îndată cuprinsă de dezolare. Orice ar fi zis despre ea şi Jeffrey, acea seară se terminase. A doua zi urmau să plece în California şi, odată ajunşi acolo, nu se mai puteau lăsa cuprinşi de vraja începută în acea seară. Christine se purtase inocent, ca şi cum n-ar fi ştiut că Jeffrey avea o altă legătură, ca şi cum n-ar fi afectat pe nimeni prin ceea ce făcuseră. Odată ce-o va fi întâlnit pe cealaltă femeie, trebuia să înceteze să-l mai vadă singură. Acest gând îi zdrobea inima. 

Încercând în zadar să se liniştească înainte de a se duce la culcare, începu să împacheteze. În ciuda tuturor eforturilor sale de a se gândi la altceva, în minte .îi venea iar şi iar aceeaşi problemă. Oricum ar fi privit, era obligată să recunoască că Jeffrey se foloseşte de ea aşa cum şi Kevin făcuse altădată. Aşa cum ajunsese să-l dispreţuiască pe Kevin, tot aşa trebuia să-l dispreţuiască şi pe Jeffrey.

Premoniţia întunecată pe care o avu la vederea echipei de filmare avea să fie în întregime confirmată. Într-adevăr, avea să-i aducă o mare amărăciune.

Avionul ateriză la Los Angeles în soarele puternic al după-amiezii. Disconfortul Christinei se transformă în groază când se zvoni printre pasageri că erau reporteri afară, care aşteptau. Intenţionat, rămase în urmă, pierzând mult timp ca să-şi adune bagajele de mână, astfel că ea şi cu Eddy rămaseră ultimii. Când păşiră pe prima treaptă însă, îşi dădu seama că toate eforturile ei de a trage de timp nu făcuseră decât să-i asigure o imagine perfectă a lui Diana Stone i aruncându-se în braţele lui Jeffrey. Blitz-urile sclipeau orbilor şi deja reporterii îi asaltau cu k întrebări pe Jeffrey şi Tracey. Christine simţi că i se înmoaie genunchii şi se sprijini de umărul lui Eddy.

 De ce nu mi-ai spus? întrebă ea, cu un amestec de mânie şi amărăciune în glas.

 Ştiam că n-o să vii dacă ţi-aş fi spus. O privi cu un amestec de vinovăţie şi compasiune.

Până la urmă, dându-şi seama că începuseră să bată la ochi, Eddy o conduse pe Christine pe scări, spre pistă. Când se îndreptau spre terminal, acelaşi lucru îl făceau şi Jeffrey, Diana şi anturajul lor. Christine nu avea cum să evite să le audă interviul.

 Domnule Rettcliff, pierderea Lydei Cooper, care urma să joace în rolul Brendei, a fost o mare lovitură pentru dumneavoastră?

Christine întoarse capul când auzi frânturi din răspunsul lui Jeffrey.

 Bineînţeles... pentru filmări. Din fericire, miss Stone,... un mesaj scurt. Ii sunt foarte recunoscător.

 E adevărat că dumneavoastră şi domnişoara Stone sunteţi mai mult decât prieteni buni?

 Ne cunoaştem de mult timp, interveni Diana, am fost foarte apropiaţi.

Christine simţi nevoia aproape de nestăpânit de a o plesni pe Diana. Pentru ea nu existau parcă amintiri despre Kevin. Auzind maniera în care continua interviul, Eddy începuse să se grăbească, încât Christine abia mai putu să-l ajungă. Totuşi, asta n-o împiedică să audă ultima întrebare şi răspunsul.

 Există vreun adevăr în zvonul, întrebă o voce feminină, că dumneavoastră şi Jeffrey intenţionaţi să vă căsătoriţi în viitorul apropiat?

 Să ne căsătorim? spuse Diana, cu o voce care sugera că astea îi erau într-adevăr planurile. Nici eu n-am auzit zvonul. Totuşi, e foarte interesant!

 Probabil că ea singură l-a răspândit, mormăi Eddy înveninat când, în sfârşit, ajunseră la terminal.

 Nici unul din ei nu l-a negat, spuse Christine amărâtă.

Stella nu-i aştepta la aeroportul din Los Angeles, unde promisese că va ajunge. Christine se instală cu bagajele în timp ce Eddy plecase s-o caute. Abia îi observă îngrijorarea. Gândurile îi erau prea pline de propria situaţie dezastruoasă. Era supărată că Eddy lăsase să se întâmple aşa ceva.

Mintea îi reveni la întâmplările de peste zi. Cât ar fi vrut să se fi purtat altfel...

Când Eddy venise dimineaţă la Billoxtown, o găsise bându-şi liniştită cafeaua în mijlocul haosului de valize pe jumătate făcute şi de vase nespălate. Numai cearcănele din jurul ochilor ei trădau faptul că nu dormise aproape toată noaptea.

 Eddy! Vino înăuntru. Vrei o cafea? întrebă ea, ridicând filtrul.

 O cafea! Ştii cât e ceasul? O să pierdem avionul!

 Chiar am de gând să-l pierd, Eddy. Am hotărât să nu vin.

 Nu se poate să nu vii! strigă el, pierzându-şi firea. Ai semnat contractul. Ai compus aproape toată muzica. Ce te-a apucat?

Christine, care se gândea numai la imaginea ei în braţele lui Jeffrey, se lăsă trădată de o privire atât de tristă, încât Eddy ghici imediat.

 Jeffrey, nu-i aşa? întrebă el, aşezându-se pe un scaun. Christine, ai ştiut tot timpul că e cu altcineva!

 Înainte nu-l iubeam!

 Oh, Doamne, spuse Eddy, luându-şi capul în mâini. I-ai spus?

 Nu. Sigur că nu. Dar probabil că şi-a dat seama... Îl privi triumfătoare, presupunând că acum o va înţelege şi va fi de acord cu ea.

 Christine, ţi-ai pierdut minţile? Trebuie să vii. N-o să mai ai niciodată

o asemenea şansă.

 Am de gând să caut de lucru în altă parte. De data asta, serios...

 Şi crezi c-o să ţi se ofere ceva? E destul de rău că ai dispărut de pe faţa pământului atâta timp. Dacă ajungi să părăseşti filmul ăsta la jumătatea drumului, n-o să mai lucrezi niciodată! Chiar vrei să-l laşi să-ţi facă aşa ceva?

Mintea Christinei era obosită de nesomn, dar îşi dădu seama că ceea ce spunea el era adevărat.

 Cum am să pot îndura . să lucrez tot timpul cu el? Se poartă cu mine ca şi cum m-ar dori. Se poartă ca şi cum n-ar mai fi nimeni altcineva la mijloc. Nu pot să-i rezist, Eddy. Cum pot să evit să mă îndrăgostesc?

Pentru un moment, argumentele ei îl mişcară pe Eddy. Apoi bunul simţ îşi ceru drepturile. Tot ce spusese despre cariera ei era adevărat. Îl preocupa şi propria sa reputaţie. Îşi scoase sufletul ca s-o aibă drept compozitor. Nu putea să dea înapoi acum.

 Chris! Trebuie să te porţi ca şi cum nu l-ai iubi. Am să stau numai lângă tine azi. Nici n-o să-l prea vezi. O să înţeleagă repede. Crede-mă, Chris, o să fie O.K.

Ea nu-l crezu, dar văzu că nu are altă alternativă.

Aeroportul era plin de turişti de toate naţionalităţile. Christine şi Eddy înaintară îngrozitor de încet spre salonul VIP, ca să aştepte avionul închiriat special. Christine îşi dorea în adâncul sufletului ca echipa de filmare, obosită să mai aştepte, să fi plecat deja, lăsându-i să ia o cursă obişnuită. Pentru un timp nu recunoscu pe nimeni. Simţi o undă de uşurare, repede umbrită de o dezamăgire ascunsă de a nu-l vedea pe Jeffrey.

Deodată, Eddy îi atinse braţul. Ea îi urmări privirea. Jeffrey stătea la oarecare distanţă, urmărind neliniştit mulţimea. Christine îşi petrecu braţul liber pe lângă cel al lui Eddy şi-l strânse încurajator. Chiar în acel moment Jeffrey o observă şi figura i se destinse într-un zâmbet încântat. Inima îi sări din loc şi ea strânse şi mai tare braţul lui Eddy, ca să se oprească să alerge direct la el. Jeffrey se îndreptă spre ei până observă cum se sprijinea Christine de Eddy. Se opri înmărmurit. Zâmbetul îi dispăru de pe faţă. Cu o privire rece îl cântări pe Eddy şi-i observă expresia de neîncredere. Înfăţişarea sobră a Christinei i se păru vinovată.

 Aţi întârziat, spuse el îngheţat, de îndată ce se apropie îndeajuns. Toată lumea e aici, avionul aşteaptă.

Christine şi Eddy nu spuseră nimic, nici unul din ei nesimţind nevoia să explice. Jeffrey îi părăsi şi plecă să cheme restul echipei la avionul lor, lăsându-i pe Christine şi Eddy să se descurce cum puteau. Drept urmare, fură ultimii care se urcară în avion.

Aleseră un loc cât mai departe de Jeffrey. Eddy era mulţumit de cum decursese dimineaţa şi simţi că Christine trecuse cu bine toate obstacolele.

De îndată ce avionul decolă, Eddy, dându-şi seama că pericolul trecuse, adormi. Christine moţăia şi ea când se trezi zgâlţâită.

 Aş vrea să vorbesc ceva cu tine, între patru ochi, te rog. Jeffrey era foarte aproape şi vorbea încet. Însă figura îi era rece şi întunecată.

Christine simţi că începe să tremure.

 Mai bine nu.

 Am câteva lucruri să-ţi spun. Am să ţi le spun aici, dacă preferi. Tonul lui Jeffrey era aspru.

Christine îl ura în acel moment. Privi în jur ca şi cum ar fi vrut să vadă cine i-ar fi putut asculta. Până la urmă, strânse din umeri şi se ridică. El o conduse în compartimentul clasei a doua, care era folosit doar ca depozit pentru cele mai preţioase obiecte. Închise uşa în urma lor.

Christine se nelinişti când se trezi singură cu el. Hotărâtă, îşi alungă din minte imaginea nopţii trecute şi rămase dreaptă, gata să-i primească privirea cu ostilitate. Dar când se uită în ochii lui, nervii o părăsiră.

 Ce vrea să însemne asta? întrebă el, cu o voce inegală.

 Nu ştiu ce vrei să spui, răspunse ea aspru şi prefăcut.

 Ştii foarte bine ce vreau să spun. Tu şi cu Eddy. Îmi dai voie să-ţi amintesc că Eddy e căsătorit?

 De ce încerci să mă acuzi? Nici nu-şi imaginase că el ar fi putut interpreta astfel comportarea ei. Credea că putea să se arunce în braţele altui bărbat după noaptea trecută?

 Cred că ştii foarte bine ce vreau să spun, repetă el.

 Eddy îmi este un foarte bun prieten şi am senzaţia că insinuezi că mai e şi altceva, spuse Christine tăios.

El o privi atent şi ea avu impresia că o crede.

 Deci, cum rămâne cu seara trecută? întrebă el.

 Îmi pare rău de seara de ieri, începu ea discursul de multe ori repetat. Mi-e teamă că m-am avântat. Nu... nu am vrut să fie interpretat în vreun fel. Îmi pare rău dacă ai crezut aşa. Mai bine am uita totul.

 Crezi, spuse el încet punându-i mâinile pe umeri, că o să fie uşor să uiţi?

Ea deschise gura dar nu reuşi să pronunţe nici un cuvânt. Dădu hotărâtă din cap.

 Poate, spuse el cinic, tu răspunzi cu la fel de multă pasiune oricui ajunge să te sărute!

Ei i se tăie respiraţia, dar nu spuse nimic. Dacă voia să nege această acuzaţie, trebuia să recunoască că el înscenase ceva pentru ea.

 Îmi pare rău, Jeffrey, dacă ţi-am făcut o impresie greşită, spuse ea cu vocea tremurândă, dar asta este.

El o privi mult timp, iar ea simţi că-i vine să urle văzând suferinţa din ochii lui. Era gata să renunţe, când el o trase şi încet, intenţionat, îşi apropie buzele de ale ei.

 Te rog, îl imploră ea, cu lacrimile curgându-i pe faţă în neştire. Te rog, nu! Ştia că dacă o va săruta, va fi mai mult decât putea să îndure.

 Iartă-mă, spuse el ca şi cum s-ar fi trezit deodată dintr-un vis. N-ar fi trebuit să fac asta.

 Şi? insistă Eddy.

 Cred că mi-am clarificat poziţia.

 Şi poziţia lui? Care era?

 Cred că, mai mult decât orice, i-am rănit mândria. Şi-a revenit destul de repede. Nu cred că pusese prea mult suflet...

Eddy o bătu pe umăr, încercând s-o consoleze şi se întoarse la cartea sa lăsând-o pe Christine să analizeze amărăciunea ultimelor cuvinte pe care le rostise.





Cinci



Rumoarea Los Angeles-ului întrerupse visarea şi o smulse pe Christine din gândurile ei. Nu, dacă lui Eddy i-ar fi păsat într-adevăr de sentimentele ei, i-ar fi spus adevărul despre Diana. Era tentată să ia primul avion înapoi. Ridicând ochii, Christine simţi că-i fuge sângele din obraji. Diana şi Jeffrey veneau spre ea. Trebuia să se arate prietenoasă faţă de ei? Nu, privirea pe care aceasta i-o aruncă fu de ajuns ca s-o convingă că n-o să reuşească niciodată.

Încercă să-şi ia o expresie neutră.

 Vrei să te iau cu maşina? întrebă

Jeffrey, rece.

 Mulţumesc, nu, răspunse ea pe un ton asemănător. Mă conduce

Eddy.

 Nu cred că ai cunoscut-o pe Diana, ea e...

 Oh, dar ne-am întâlnit, dragă, îi întrerupse Diana, agăţându-se şi mai strâns de braţul lui Jeffrey. Ne cunoaştem de câţiva ani, nu-i aşa, Chris?

Christine aprobă scurt din cap. Simţi că era o exagerare să spună că o cunoştea pe Diana. Se întâlniseră doar o dată şi fusese mai mult decât suficient.

 Oh, zise Jeffrey, o expresie uimită înlocuindu-i răceala. Nu-mi aduc aminte să-mi fi spus că tu şi cu Diana vă cunoaşteţi.

 Nu cred că am spus aşa ceva, răspunse Christine, zâmbind dulce.

În tăcerea încordată care urmă, Christine se gândi că Diana părea şi mai nesuferită decât fusese cu ani înainte. Nu putea să înţeleagă ce-i plăcea lui Jeffrey la ea. Se uită la ceas, întrebându-se când vor veni Eddy şi Stella s-o salveze.

 Unde-a dispărut Eddy? întrebă Jeffrey, citindu-i gândurile.

 O caută pe Stella. A întârziat.

 Stella! Am văzut-o de mult, nu-i aşa, Jeffrey? Se urca într-un taxi. Părea că n-are de gând să aştepte.

Christine nu ştiu ce să răspundă. Era îngrijorată. Ce-ar spune Eddy dacă ar auzi?

 Trebuie să ne grăbim, spuse Diana, Numai tu, zâmbindu-i Christinei. Mergem diseară la o petrecere.

Plecară imediat, lăsând-o pe Christine să se descurce singură cu Eddy.

 Unde Dumnezeu s-o fi dus, Eddy? întrebă Christine, când îi repetă ce spusese Diana. S-a dus mai întâi acasă, cu siguranţă. Vino!

Mergând cât puteau de repede, ajunseră în parcare, găsiră maşina lui Eddy şi merseră spre casă. Nu era nimeni. Mirosul plăcut emanat de o cratiţă aburindă se simţea din bucătărie, dar cuptorul fusese închis cu puţin timp în urmă. Sprijinit de robotul de bucătărie era un plic cu numele lui Eddy pe el. Eddy îl citi şi i-l întinse Christinei, care citi:

Plec. S-a terminat totul. S.

 Nu are nici o adresă, spuse Christine, fără să găsească ceva mai bun.

 Ce-a apucat-o, Christine? Ce s-a putut întâmpla la aeroport care s-o determine să facă aşa ceva? A pregătit masa pentru toţi. A venit la aeroport. N-are nici o noimă. Trebuie s-o caut, Chris. N-am să fiu în stare de nimic până nu ştiu că e în siguranţă.

În cele două zile de vacanţă dinaintea reînceperii filmărilor, Christine avu destul timp pentru a se-instala în noul său apartament: Era minunat. Oftase încântată de îndată ce-l văzuse. Mobila era aranjată cu gust în camerele aerisite, spaţioase, şi nu găsi nimic în neregulă. Un balcon lung dădea spre parc. Mâncă tot timpul acolo, în aerul de seară, înconjurată de parfumul plantelor agăţătoare. Şi dacă totul îi amintea de seara aceea perfectă împreună cu Jeffrey, Christine ştia că trebuie să-şi clarifice sentimentele faţă de el. Pentru un timp, Christine se întrebă cum acest apartament-luxos, într-o zonă atât de bună, aproape de studiouri, putea fi închiriat pentru o sumă atât de mică. Se hotărî repede să nu pună nici o întrebare. Oricum, puţin noroc nu strica după toate dezamăgirile pe care le trăise.

În dimineaţa când trebuia să facă prima ei vizită la studio, Christine lua micul dejun când se auzi soneria.

Şapte şi jumătate, se gândi ea, cine-ar putea, fi? Era Jeffrey.

 Bună dimineaţa, Christine. M-am gândit să te iau cu maşina, pentru că am auzit că Eddy nu e pe aici. Ea rămase surprinsă şi se simţi lezată că Jeffrey ştia mai multe despre programul lui Eddy decât ea.

 Intră, spuse ea, cu o voce la fel de rece ca a lui. Îmi iau imediat lucrurile. Începu să se învârtă prin casă. Jeffrey ieşi în balcon ca să privească parcul.

 Nu ţi-ai terminat micul dejun, îi strigă el. Nu mă grăbesc aşa de tare. Vino şi stai jos.

Ea făcu ce i se spusese.

 Vrei o cafea? Iţi aduc o ceaşcă.

 E-n regulă, spuse el, n-am uitat încă unde le ţin.

Unde le ţine, gândi Christine alarmată. Al cui e apartamentul ăsta? a

Îl întrebă acest lucru în timp ce-i turna cafeaua.

 Al meu. Nu ştiai? Am crezut că Kelly ţi-a spus. Jeffrey o privi surprins.

 Era foarte ocupată, răspunse Christine. N-a făcut decât să-mi dea cheile şi adresa unde trebuie să mă duc. Nu m-am gândit că era prea important.

 Şi acum tot aşa crezi?

 Nu vreau să mă simt obligată faţă de tine, Jeffrey. Încerca să-ţi menţină tonul egal.

 Nici nu-ţi cer asta, replică el, tăios. Nu vreau să profit de pe urma ta. Ea îşi goli ceaşca de cafea, cu faţa arzându-i şi foarte stânjenită.

 Tu unde stai? întrebă ea după un timp.

 Am şi o casă. Oricum, mă gândeam să vând apartamentul ăsta. Nu-l folosesc decât foarte rar.

 Aha...

 Când Kelly a spus că o să-i fie greu să-ţi găsească un apartament într-un timp atât de scurt, m-am gândit la ăsta.

 Îţi mulţumesc, spuse ea, obosind să se mai certe cu el. E un loc minunat. 

Reuşi să zâmbească, şi el făcu la fel. Poate că în timp aveau să reuşească să nu se mai înţepe unul pe altul.

Nici unul din ei nu găsi prea multe de spus în drum spre studio. Descoperind că Jeffrey era proprietarul apartamentului, era mai deconcertată decât ar fi trebuit. Ei îi trecu prin minte că aranjamentul fusese făcut înainte să apară răceala între ei şi spera că lui nu-i părea rău că o lăsase să folosească apartamentul. Se întreba dacă acum o să i se pară altfel, ştiind că stătea unde stătuse el, că mânca unde mâncase el, că dormea unde dormise el. Şi oare el ce simţea?

 O.K., am ajuns. Jeffrey o smulse din gândurile ei, ocolind maşina şi deschizându-i portiera. Am să te prezint mai întâi inginerului de sunet din studioul de înregistrări. Trebuie să mă întorc imediat pe platou. O să-ţi arate el drumul după ce terminaţi acolo.

Deşi îşi aducea foarte bine aminte unde era, Christine îl lăsă s-o conducă. Patru ani nu erau de ajuns ca să o facă să uite totul. Când ajunseră, Christine îl recunoscu imediat pe inginerul şef.

 James Connor, nu-i aşa? spuse ea cu un zâmbet larg, când îl văzu.

 Da, aşa e. M-am gândit că poate n-o să-ţi mai aminteşti de mine. Îi luă mâna şi i-o strânse cu căldură. James fusese unul din ingineri la

Şapte Paşi. După cum se vedea, promovase de atunci, pe bună dreptate, gândi Johanna. Se înţeleseseră bine întotdeauna, pentru că relaţia dintre compozitor şi inginerul de sunet era foarte importanta.

 Cum văd că voi doi n-aveţi nevoie de nici o prezentare, eu am să plec, spuse Jeffrey, surâzând. Vino pe platou, Christine, imediat ce eşti gata.

Odată singuri, James nu pierdu timpul şi se apucă imediat de treabă. Petrecu o oră ca să-i explice Christinei cum funcţiona tot echipamentul, nou sau vechi.

 Trebuie să aşteptăm să se întoarcă Eddy, înainte să facem ceva interesant, spuse James, făcând-o pe Christine să se întrebe dacă toţi din studio ştiau despre Eddy şi Stella. Ai idee când se întoarce?

 Habar n-am. Nu l-am văzut şi nici nu mi-a dat vreo veste din ziua când am ajuns. Ar fi mai bine să nu mai stea prea mult pentru că avem mult de lucru şi n-au mai rămas decât două luni de filmări.

 E urâtă treaba cu Stella. Eddy o adoră.

 Ştiu, răspunse Johanna, şi Stella îl adoră. Aş vrea să ştiu ce s-a întâmplat cu ei.

 Ce ai de gând să faci între timp?

 Aş vrea să văd cadrele care s-au tras până acum. Mai ales pe cele cu scenele filmate înainte de a mă apuca eu de lucru. Mi-ar plăcea să mă uit şi la filmările care se fac acum. Mai mult decât orice, Jeffrey ţine foarte mult la asta.

 Cum te înţelegi cu Jeffrey? E un regizor foarte bun, nu-i aşa? Deşi era tentată să-i spună lui James tot ce credea despre Jeffrey, scoţându-i în evidenţă mai ales părţile rele, nu făcu decât să fie de acord cu el. Răspunsul ei nu era în întregime neadevărat. Era convinsă că era un regizor talentat.

 Apropo, cred că e timpul să fugi să-l vezi pe marele om în acţiune. Te conduc.

James o lăsă la uşa studioului şi ea aşteptă acolo câteva minute, ca să-şi poată aduna gândurile. Să-l vadă pe Jeffrey în fiecare zi de-acum înainte, timp de două luni, era cam mult pentru ea. Acelaşi lucru era valabil şi în cazul Dianei. Inima îi tresări la gândul că trebuia să-i vadă împreună. Diana Farrell putea fi foarte amabilă cu Christine când era şi altcineva prin preajmă, dar mai devreme sau mai târziu aveau să rămână singure, şi ea ştia cât de dispreţuitoare putea fi atunci.

Christine găsi scaunul care îi fusese rezervat şi se aşeză, încercând să atragă cât mai puţin atenţia. Chiar dacă simţea că ar fi fost mai bucuroasă ca Jeffrey să o lase cât mai mult timp singură, nu-şi putu împiedica senzaţia de plăcere când el o observă de îndată ce ajunse şi-i zâmbi vesel.

Din punct de vedere al muzicii, scena care se filma nu avea să fie prea dificilă. Conţinutul emoţional reieşea clar din scenariu şi era uşor ca muzica de fond să-l urmărească şi să-l susţină. Christine se relaxă şi, încet, începu să se obişnuiască cu atmosfera. În ciuda celor întâmplate, se simţea extrem de mulţumită.

Scena era formată din doi pereţi de salon de la începutul secolului. Mobila era acoperită cu catifea, iar covoarele şi draperiile erau de bună calitate.

Mel Thompson trebuia să fie, evident, un om bogat. Peretele de pe latura mai lungă era dominat de un şemineu din marmură, deasupra căruia atârna un portret al lui Roger Brand. Miriam Bronson stătea în picioare sub portret, în timp ce era machiată şi figura îi era retuşată după lacrimile care îi căzuseră. Diana stătea pe o canapea urmărind progresele machiajului. Era, evident, plictisită. Nu lăsă să se vadă că observase venirea Christinei, deşi o văzuse.

 Totul e gata? întrebă Jeffrey, şi toţi deveniră atenţi. Reluaţi de la intrarea Brendei. Diana, mersul e esenţial aici.

Diana dădu din cap, ieşi repede de pe platou şi se pregăti să-şi facă intrarea. Când sună clopoţelul, Miriam Bronson deveni Julie Thomson, imaginea suferinţei şi durerii. Când privea portretul soţului ei, se auzi o bătaie în uşă. Diana intră şi se îndreptă spre canapeaua pe care stătuse Miriam.

 Am venit să vorbim despre Mei, spuse Diana cu o voce aspră şi impersonală, pe care Christine o auzise şi în viaţa adevărată.

 Mel e soţul meu, Brenda, răspunse Miriam cu multă demnitate, întorcând o privire dispreţuitoare spre Diana. N-o să discut despre el cu tine.

 Nu fii aşa de oficială, Julie. Mel e amantul meu, şi, fie că vrei sau nu, lucrul ăsta ne uneşte pe toţi.

Christine simţi o adâncă simpatie pentru Julie. Nu făcuse şi ea odată parte dintr-un asemenea triunghi? Nu căzuse şi ea odată într-o capcană ca asta?

Miriam privi portretul de pe perete, ca şi cum i-ar fi cerut sfatul, apoi se întoarse spre Diana.

 Nu mă interesează viata trecută a lui Mel. Nu te mai amăgi cu gândul că mai însemni ceva pentru el.

Christine îşi dori din tot sufletul să poată crede că Diana nu însemna nimic pentru Jeffrey.

O oarecare nesiguranţă străbătu din replica Julie, şi Brenda se agăţă imediat de asta.

 Tu nu mai însemni nimic pentru el. Altfel, de ce-aş mai fi eu aici? Miriam nu răspunse.

 E al meu şi am de gând să-l păstrez. Ochii Dianei străluciră când pronunţă aceste cuvinte vehemente şi se îndreptă spre Christine.

Christine tresări şi roşi. Era atât de implicată în acţiune, încât simţi că întreaga forţă a urii Brendei îi era adresată ei. Complet zăpăcită de acest gest, abia îl auzi pe Jeffrey strigând:

 Opriţi!

Nu ştia nici că el o privise pe Christine şi apoi pe Diana, întrebându-se ce voiau să însemne toate astea.

 Diana, pentru cine joci? strigă Jeffrey. Trebuie să te uiţi tot timpul la Miriam.

Christine înţelese mişcarea Dianei, ea îşi arăta propria hotărâre de a-l păstra pe Jeffrey. Şi asta, gândi ea, nu putea să însemne decât că ştia că şi Christine îl iubeşte.

Abia după ceva timp, Jeffrey fu mulţumit şi anunţă pauza pentru prânz. Când actorii părăsiră platoul ca să-şi schimbe costumele pentru scena următoare, Jeffrey se apropie de Christine.

 Cum merge? întrebă el amabil.

 Bine, aş vrea să te văd după fiecare scenă filmată ca să-ţi spun toate ideile mele pentru muzică.

 Sigur. La asta mă gândeam şi eu. Dar cum rămâne cu scenele pe care le-ai pierdut?

 Am să mă uit la filmele, brute, imediat ce-am să pot. Poate că ar trebui să le discutăm împreună.

 Când vrei. Mi se pare că ai cam mult de lucru. Christine îşi strânse lucrurile şi se ridică.

 Poate luăm masa împreună acum şi ne mai spunem câteva idei? Jeffrey vorbise politicos, de teamă ca Christine să nu-l refuze. Totuşi, ea n-avea nici cea mai mică intenţie să-l refuze. Era încântată că o invitase. Asta arăta că el n-avea de gând să lase ca ruptura dintre ei să le afecteze şi munca.

Diana ajunse la masa lor la jumătatea prânzului, întrerupând o discuţie foarte interesantă despre părţile delicate ale relaţiei dintre Brenda şi Julie Thomson. Christine se simţi stânjenită să vorbească despre Brenda în prezenţa Dianei, aşa că tăcu.

 Nu vă supăraţi dacă mă aşez şi eu, nu-i aşa? Diana îi vorbise lui Jeffrey şi, adresându-i un zâmbet plin de promisiuni, se aşeză. Christine îi observă farfuria mică de salată şi paharul cu suc de portocale şi se gândi cu reproş la prânzul copios pe care tocmai îl consumase. Se simţea în plus şi făcu o mişcare pentru a se ridica.

 Nu mai vrei o cafea? întrebă Jeffrey.

 Nu cred, Jeffrey, chiar trebuie să plec.

 N-ai stat decât cinci minute. Încă o cafea n-o să-ţi strice. Oricum, şi eu voiam să mai iau una, spuse Jeffrey, ridicându-se.

 Mulţumesc foarte mult, atunci. Cred c-am să accept.

Câteva secunde, Diana o privi pe Christine cu o nemulţumire rece şi apoi luă o gură mică de salată. Christine rezistă pornirii de a face o grimasă. Se aşeză ţeapănă pe scaun şi se gândi cu jind la apartamentul ei. Cât ar fi vrut să fie acolo acum! încercă să şi-l imagineze, ca să se calmeze. ,

 Ai pierdut mult timp dacă-ţi închipui că o să-l atragi pe Jeffrey, spuse

Diana cu o voce aspră şi joasă.

Christine izbucni.

 Am venit aici ca să lucrez, replică ea, ruşinată de roşeaţa care-i cuprinsese obrajii.

 Să lucrezi? Cariera ta s-a terminat! Şapte Paşi a fost un noroc. N ai fi aici dacă n-ar fi fost, ăă, ... interesul lui Eddy Steel pentru tine.

 Nu fi caraghioasă, Diana. Nu mă impresionează calomniile tale.

 Nu? Ultima dată ai fugit destul de repede.

Christine, prea conştientă că asta era adevărat, fu tentată să se apere atacând-o pe Diana.

 Dar tu? Ai fugit de Kevin când era necunoscut şi se lupta, dar te-ai întors repede când a devenit celebru.

 Sigur că da, răspunse Diana, absolut deloc contrariată. La ce mi-ar fi folosit înainte? N-ajungi nicăieri în viaţă cu noţiunile tale perimate de loialitate şi dragoste. N-ai să mai stai nici cinci minute aici. Am să te fac repede să fugi în micuţa şi liniştita lume de provincie de unde ai venit.

 Eu n-aş băga mâna în foc în locul tău, spuse rece Christine.

Diana deschise gura ca să mai facă încă o observaţie aspră, dar se răzgândi şi, în schimb, îi surâse cu căldură Christinei. Jeffrey se întorcea cu cafelele. Încă nu era bine ca el s-o vadă luptându-se pe faţă cu Christine.

Eddy se întoarse la timp, înainte ca filmările să înceapă. N-o găsise pe Stella. Când Christine se duse, după prânz, la studioul de înregistrări, îl găsi deja acolo pe Eddy . Făcu câteva încercări de a vorbi cu el despre Stella, dar el nu cedă. În schimb, se apucă de treabă cu o hotărâre pe care nu i-o mai văzuse niciodată. Nu trecu prea mult timp, şi ea fu acaparată de filmări. Asta avea un efect neaşteptat de reconfortant. Chiar şi Jeffrey şi tachinările permanente ale Dianei, pe platou, puteau fi date la o parte, pentru că ea era de obicei prea implicată' în muncă pentru a le mai observa. În orice caz, muzica îi fusese primită atât de Jeffrey, cât şi de Eddy cu un asemenea entuziasm, încât se simţi consolată de pierderea lui Jeffrey într-o măsură pe care n-ar fi crezut-o posibilă.

În zilele în care se filma scena cea mai importantă a Dianei, Christine descoperi că încrederea în muzica sa era subminată de totala incapacitate de a compune cum trebuie muzica. Şi chiar în acea perioadă, Diana era mai insuportabilă ca oricând. Îi cerea sfatul lui Jeffrey aproape în fiecare minut. Unde să stea exact? Cum trebuia să se poarte? Ce ton să folosească? încă şi mai des se plângea de lumini, de machiaj sau chiar şi de întreruperile celorlalţi. Departe de a putea înţelege atmosfera scenei urmărind filmările,

Christine nici nu se putea concentra. Era imposibil să lucrezi cu o asemenea primadonă! Până la urmă, în culmea disperării, chiar şi indulgenţa afectuoasă a lui Jeffrey ajunse la-limită şi anunţă o pauză.

 În regulă. După-amiaza asta e liberă. Terminăm mâine scena asta. Toată lumea trebuie să fie aici dis-de-dimineaţă. Între timp încercaţi să vă odihniţi.

Platoul se goli foarte repede, ca şi cum oamenii ar fi crezut că o să fie chemaţi înapoi dacă nu dispar. Numai Christine rămase la locul ei. Se gândea.

 Ai adormit? Sau te prefaci numai?

 Nici una, nici alta. Mă gândeam.

 Aha, zise Jeffrey, cu o solemnitate batjocoritoare. La ce te gândeai? Se aşeză pe scaunul de lângă ea. Christine se gândi la timpul când o atinsese prieteneşte. Ar fi vrut ca el să nu ţină niciodată să se apropie prea mult de ea.

 Sunt foarte nesigură în legătură cu muzica pentru scena asta.

 Asta-i tot? E dificilă.

 Da.

 Totuşi, nu te depăşeşte. E altceva, nu-i aşa?

 Mă îngrijorează foarte tare Eddy. E foarte supărat din cauza lui Stella.

 Da. Ei, cred că e foarte normal. Totuşi, nu prea avem ce face, nu-i aşa? Vocea îi era încordată şi Christine era sigură că el nu voia să discute despre asta. Ar fi vrut să nu fi deschis discuţia.

 În legătura cu muzica, începu el, .ca să rupă tăcerea.

 Nu pot simţi atmosfera scenei, interveni Christine. Nu pot să aud

muzica potrivită. Sunt sigură că e din cauza întreruperii, nu există nici o continuitate.. Dacă Diana n-ar nai... Se opri când îi văzu expresia.

 Diana a acceptat un rol dificil într-un timp foarte scurt. Mi-a făcut o mare favoare.

 Ei bine, eu am acceptat o muzică dificilă, într-un timp foarte scurt. S-ar putea să nu fi fost o favoare pentru tine, dar nu este mai puţin dificil. Ar fi doar mai bine dacă n-ar mai fi atâtea nazuri. Fără să-i mai aştepte răspunsul, se ridică de pe scaun şi plecă de pe platou.



Christine se trezi speriată şi se uită la ceas. Era trecut de nouă! Din toate dimineţile, tocmai pe asta o alesese ca să doarmă mai mult! Cât putu de repede, se spălă, se îmbrăcă şi luă o gustare. Se repezi la uşă şi o deschise larg. Stella stătea acolo.

 Stella! strigă Christine, atât de încântată că o vede, încât o îmbrăţişă. Stella nu reacţionă.

 Aş fi preferat să nu faci asta, spuse ea rece. Împingând-o pe Christine, se retrase şi mai mult. Aş vrea să vorbesc ceva cu tine.

Christine se dădu la o parte ca s-o lase pe Stella să intre şi apoi închise uşa. Euforia ei la reîntoarcerea Stellei dispăruse.

 Stella, nu-nţeleg... 

 Chris, n-are nici un rost să te prefaci prietenoasă şi îngrijorată. Ştiu totul.

 Despre ce? întrebă Christine. Oricum, nu mă prefac. Sunt prietena ta şi a lui Eddy .

 Sunt sigură că Eddy poate să spună singur. Asta face tot timpul. Ştiu despre tine şi Eddy . La început n-am avut decât o bănuială. Nu m-am aşteptat să mi se confirme atât de repede.

 Stella, habar n-am despre ce vorbeşti. Sunt foarte ocupată aşa că nu mai pot să stau. Christine aruncă maşinal o privire la ceas. Era ultima picătură care-o făcu pe Stella să-şi piardă controlul.

 Nu poţi să stai? De ce nu? Ne eşti aşa de bună prietenă mie şi lui Eddy încât nu-ţi pasă că ce-ai făcut ne-a distrus căsnicia?! Eram fericiţi, iar acum n-o să mai fim fericiţi niciodată!

Stella izbucni în plâns. Câteva secunde, Christine o privi cu o disperare mută. Când nu mai putu suporta, o conduse pe Stella la canapea şi o aşeză. Uitase că se grăbea. Se duse la bucătărie şi turnă rapid câte o ceaşcă de cafea pentru fiecare, din filtrul încă fierbinte. Capul i se învârtea. Era evident chiar şi din cuvintele incoerente ale Stellei că ea credea că avea o legătură cu Eddy. Cum ajunsese la această presupunere nefericită, Christine n-avea nici o idee. Dacă Christine avea dreptate în bănuielile ei, atunci se explicau o mulţime de lucruri.

Stella acceptă ceaşca de cafea fără să spună nimic. Neavând nici un motiv să amâne explicaţiile, Christine îi răspunse Stellei la principala acuzaţie.

 Stella, dacă crezi că eu şi Eddy avem o legătură, atunci pot să te asigur că te înşeli.

- Tu şi Eddy vă iubiţi. Am sperat că Eddy o să treacă peste asta.

 De asta ai plecat de la aeroport? întrebă Christine.

 Da. Dar a început de mai mult timp. Mă preocupă de câteva luni. Călătoria lui Eddy în oraşul acela cu echipa de filmare a pus capac.

 Cum? Cum se poate? Nu l-am văzut pe Eddy de patru ani. Nu se poate să fie ăsta motivul tău.

 Nu, nu v-aţi văzut. Când ai plecat fără să ne spui nimic, Eddy a fost foarte supărat. Am crezut că era foarte normal. La urma urmei, eraţi prieteni buni. Nu mi-a trecut prin cap că era îndrăgostit de tine.

Christine deschise gura ca să protesteze, dar Stella continuă:

 Totuşi, mai recent, de când Dale Fields i-a cerut să fie regizor muzical la filmul ăsta, a devenit obsedat de tine. Era convins că tu trebuia să fii compozitorul. Nu-i păsa că era aproape imposibil să te găsească. Tot ce voia era să te aducă înapoi. Nu mi-a trebuit mult ca să-mi dau seama că această obsesie era din cauza dragostei lui pentru tine.

 Stella, a făcut tot ce era omeneşte posibil să te aducă înapoi. De ce s-ar mai fi străduit atât dacă mă iubea pe mine? I se rupe inima după tine!

 Am crezut asta prea mult după ce s-a întors de la filmări ca să mă vadă. Până a aterizat avionul tău. Atunci mi-am dat seama...

 De ce-ai fugit de fa aeroport?

 V-am văzut cum ieşeaţi împreună din avion. Cum te sprijineai de braţul lui! Şi apoi felul în care l-ai privit. Chiar şi de la distanţă am înţeles ce voia să spună. Nu l-ai fi privit aşa dacă nu-l iubeai.

 Înţeleg, răspunse Christine. Îşi aducea prea bine aminte de sentimentele ei când coborâse din avion. Îşi dădea bine seama că Stella le înţelesese greşit. Dar ce putea face? Dacă era să-i explice totul, însemna să-i spună Stellei tot

ce simţea pentru Jeffrey. Era un secret pe care spera să-l păstreze între ea şi Eddy. Totuşi, dacă nu-i explica, Eddy şi Stella aveau să se îndepărteze din ce în ce mai mult unul de altul, până ce dragostea lor ar fi fost complet distrusă.

 Stella, înţeleg de ce te-ai înşelat în ziua aceea. Aş vrea să-ţi explic, dacă-mi dai voie.

Stella nu spuse nimic.

 Vezi, mă sprijineam de braţul lui Eddy pentru că atunci mi-era foarte frică de reporteri şi ştiam că erau câţiva lângă avion. Motivul pentru care l-am privit aşa e mai complicat. Se opri şi apoi izbucni. Înţelegi, am văzut-o pe Diana Stone aruncându-se în braţele lui Jeffrey...

Stella se încruntă o secundă şi apoi o lumină îi apăru în ochi.

 ... şi de-abia atunci, continuă Christine, mi-am dat seama că erau legaţi unul de celălalt.

 Şi asta era important pentru tine? Ostilitatea dispăruse în cea mai mare parte de pe faţa Stellei.

 Eddy nu-mi spusese că Jeffrey avea o legătură cu ea. Christine se amărî din nou, gândindu-se la ce simţise în acea zi, şi nu mai putu să spună nimic.

 Deci îl iubeşti pe Jeffrey, şopti Stella. Oh, Christine!

 Vezi, Eddy nu făcea decât să mă sprijine când aveam mai multă nevoie de aşa ceva. Crede că te-a pierdut.

 Nu, Chris. Am încercat din greu să nu-l mai iubesc, dar bine-înţeles că n-am reuşit.

 Mulţumesc cerului pentru asta!

 Crezi că o să vrea să mă vadă, Chris? Ne-am spus nişte lucruri foarte grave.

 Sigur că o să vrea să te vadă. Lasă-mă pe mine. Mă duc să-l caut imediat ce ajung la studio. Du-te mai bine acasă şi aşteaptă-l acolo. Sunt sigură că o să alerge să te vadă!

Stella abia aştepta ca Christine să ajungă la studio, ca şi ea însăşi, de altfel. Aşa că, într-un timp foarte scurt, Christine rămase singură în apartamentul ei. Era unsprezece şi jumătate.

Într-un fel, întârzierea n-o deranja prea mult, acum că ştia că-i împăcase pe Eddy şi Stella.

Eddy era în studioul de înregistrări, lucrând din greu, când ajunse Christine.

 Eddy! Am o veste bună! Stella a venit să mă vadă azi dimineaţă.

 Chiar? Nu-şi ridică privirea, ci continuă să urmărească filmul uneia din scene pe monitor.

 La început a fost foarte supărată. Se pare că... Eddy! Nu mă asculţi?

 Christine, am suportat destul din partea Stellei. Chiar crezi că am să pot suporta mai mult?

 Nu poţi spune aşa ceva, Eddy. Vrea să te vadă. Vrea cu disperare să-ţi explice, strigă Christine.

Eddy se uită la ea mirat.

 Am terminat cu ea. Nu-mi prea pasă de ce ţi-a spus sau de ce-ar vrea să-mi spună mie. Nu mă mai interesează.

 A fost o neînţelegere, Eddy ... se opri, spunându-şi că el o să dea înapoi. Când văzu că n-o face, continuă. Nu pot să cred că nu vrei s-o vezi. E şansa ta să fiţi din nou împreună. Cum poţi s-o iroseşti?

 Las-o baltă, Christine. Renunţă. Nu vreau s-o mai văd niciodată. Închise monitorul şi ieşi din încăpere fără să mai arunce nici o privire înapoi.

Mai târziu, când Christine ajunse pe platou, era aproape ora prânzului. Nu-i luă prea mult să-şi dea seama că filmările erau aproape terminate. Se strecură la scaunul ei încercând să treacă neobservată, dar Jeffrey o zări şi ridică o sprânceană când îi zâmbi. Părea că îi trecuse supărarea din ajun.

În curând, deveni evident că Diana era într-o pasă mai bună şi că platoul era mult mai calm. în ciuda acestui lucru, Christine văzu că nu se poate concentra deloc asupra scenei. Mintea îi rătăcea la problemele lui Eddy, şi Stella şi la sentimentele pe care i le treziseră. Numai de n-ar fi fost aşa de sigură că Eddy ar fi vrut s-o vadă imediat pe Stella! Numai de nu i-ar fi alimentat prea mult speranţele Stellei! Chiar şi gândul la iminenta terminare a filmului şi, în consecinţă, la despărţirea de Jeffrey, ajunse să-i provoace acelaşi amestec de uşurare şi tristeţe, aşa cum făcea de obicei. 

 Stop!

Vocea lui Jeffrey o aduse imediat la realitate. Tocmai la timp ca s-o vadă pe Diana în cel mai bun joc întreaga sa carieră. Totul era gata. Scena fusese terminată. În câteva minute, scena se goli de lume, şi, din nou, nu rămase decât Christine. Încet, merse prin cameră şi atinse canapeaua, şemineul, draperiile de catifea trase peste fereastra aparentă.

Cea mai bună scenă a Dianei, gândi Christine. Pot să văd că a adus-o până 1a, perfecţiune. N-aş putea să îndur s-o distrug cu muzica. O să creadă că am stricat-o special. Ce-o să zică şi ce-o să facă dacă o să creadă aşa ceva?

Deodată nu mai putu suporta. Emoţiile dimineţii epuizaseră. Îi era teamă de reacţia Dianei şi era disperată din cauză că dragostea ei pentru Jeffrey izbucnise cu tot atâta putere ca şi înainte, făcându-i despărţirea înspăimântătoare.

Lăsându-se să cadă pe canapea, începu să plângă.

 Christine? Tu eşti? spuse Jeffrey. Pentru prima dată de câteva săptămâni vocea îi era cu adevărat blândă şi plăcută când i se adresă. Ea se ridică şi-l privi în ochi, ruşinată de lacrimile sale şi totuşi fără a le putea opri. Spera ca el să nu fi observat că prezenţa lui le făcuse să curgă şi mai repede.

 Ce e? Oh, nu plânge, Christine. O luă strâns în braţe. Ea nu ezită să-l strângă la rândul ei. Îşi simţea inima bătându-i nebuneşte.

Te iubesc. Am nevoie de tine. Gândurile i se învălmăşeau în cap. Era aproape gata să spună cu glas tare acele cuvinte.

 Ar fi mai bine să-mi spui şi mie, zise el, conducând-o la canapea şi aşezând-o lângă el cu capul pe umărul lui. Era ca în ziua în care îi spuse de ce se temea de reporteri. Dar atunci nici măcar nu-i spusese totul. Uneori ar fi vrut s-o fi făcut, dar nu putea acum.

 Nu pot să scriu muzica pentru scena asta. Am crezut că am să pot dacă mă concentrez asupra filmărilor. Acum ştiu că n-o să reuşesc niciodată.

 Poate din cauză că ai ajuns la ora doisprezece şi jumătate, frântă de oboseală şi zăpăcită. Vocea îi era mai mult amuzată decât reprobatoare şi Christine nu se putu abţine să nu zâmbească la rândul ei.

 Recunosc că m-am trezit târziu dimineaţa. Oh, Jeffrey, am avut o zi îngrozitoare. Stella a venit să mă vadă de dimineaţă. Era aşa de supărată, încât a trebuit să accept s-o primesc. Nu puteam s-o alung numai pentru că mă grăbesc. Însă până la urmă am rezolvat totul. Când, în sfârşit, am ajuns aici, Eddy a fost atât de nesuferit, de brutal, iar eu ştiu că o iubeşte. De ce neagă, când ştie că e adevărat? Tăcu apoi şi Jeffrey continuă s-o ţină în braţe întrebându-se de ce-o face. După un timp, ea vorbi din nou.

 Dar, de fapt, mă tem cel mai mult de Diana.

 De Diana?

 Ce-o să spună dacă-i distrug scena cea mai bună? Jeffrey se miră că Christine era atât de preocupată de sentimentele Dianei. Era sigur că Christine n-o agreează.

 De ce nu-mi spui ce nu-i în regulă cu muzica? Poate te ajută dacă mai vorbim despre ea.

 Nu este nici o muzică, Jeffrey. M-am gândit la scena asta de o sută de ori şi nu mi-a venit nimic în minte.

 Şi ce-i cu asta? Christine, dacă crezi că scena merge mai bine iară muzică, atunci sunt sigur că aşa e. De fapt, de când mi-ai mai spus asta, m-am tot gândit.

Nu o înţelesese şi totuşi avea dreptate! Nu-i trecuse prin minte că ar putea să nu fie nevoie de muzică de fond în acel loc. De îndată ce el spuse asta, văzu frumuseţea sugestiei. Recunoscătoare, ridică ochii spre el şi fu uimită de privirea lui.

Oare poate să mă privească aşa fără să ţină la mine? se gândi. II privi din nou adânc în ochi. Fără să-şi dea seama, se apropie şi mai mult de el. Mâna ei îi atinse faţa şi apoi părul. El o privi la rândul lui, dar nu se mişcă. Nu se putea mişca.

 Jeffrey, şopti ea. Jeffrey... ştia că era gata să-i spună ce simţea. Avea dreptate. Bine sau rău, nu-i mai putea ascunde dragostea. Jeffrey, eu...

Uşa studioului se deschise brusc, făcând un zgomot puternic care nu încetă nici când Christine sări în picioare. Pentru o secundă care i se păru îngrozitor de lungă crezu că era Diana, apoi auzi paşii lui Eddy şi-i văzu silueta familiară îndreptându-se spre ei. Privirea îi trecu pe lângă Jeffrey. El nu se mişcase, avea o expresie arzătoare, ca şi cum gesturile ei îi rămăseseră încă în minte.

 Chris, Chris! îmi pare rău de ce-am spus. Te rog, iartă-mă. II observă apoi pe Jeffrey, care se ridicase. Jeff! Nu te-am văzut. Nu vă deranjez, nu?

 Absolut deloc, replică el calm, privind-o fix pe Christine. Nu era nimic important. Se întoarse şi îi părăsi. Christine îl urmări plecând de pe platou, simţind cum i se strânge inima.

La început, Eddy era prea preocupat de propriile lui sentimente ca să observe expresia Christinei.

 Ce e Eddy? spuse ea, smulgându-se din gândurile pentru Jeffrey.

 M-am răzgândit în privinţa Stellei. Vreau s-o văd. înţeleg cum a putut să greşească... Se opri apoi, văzând starea Christinei. Eşti sigură că nu v-am deranjat? Pari carp deprimată.

 Nu, Eddy, minţi ea. Îmi e greu câteodată. Încă îl mai iubesc şi mi-e greu să-i văd pe Diana şi pe el împreună. Nu-mi prea plac istoriile care se repetă.

Eddy se încruntă.

 Poate că-i dai prea multă atenţie Dianei.

 Ce vrei să spui, Eddy ? Tu ai fost cel care m-a atenţionat.

 Da, Dar asta a fost înainte.

Numai tu 

 Înainte de ce?

 A fost când am crezut, că o atenţionare te-ar feri de necazuri. Ei bine, n-a făcut-o, nu-i aşa?

 Nu, dar tot a fost cel mai bun lucru pe care-l puteam face. Nu vreau să mai fiu prinsă apropiindu-mă de teritoriul Dianei.

Eddy se încruntă din nou. Ceea ce-i spusese ea îl zăpăcea.

 Am crezut că Jeff o iubeşte într-adevăr pe Diana şi că nu face decât să se joace cu tine, spuse el.

 Vrei să spui că nu-i aşa? Christine puse întrebarea ca o consecinţă a ceea ce spusese el, căci pierduse firul conversaţiei. Voia oare Eddy să spună ce credea ea că vrea să spună?

 Poate că o iubeşte, continuă Eddy. Dar Chris, câteodată felul în care te priveşte...

 O apreciază mult pe Diana. Sunt sigură că o iubeşte. Eddy nu-i respinse părerea, dar spuse:

 Cred doar că dacă încă mai ţii la Jeff atunci merită să încerci să te apropii de el.

Ca să schimbe subiectul, Christine vorbi iar despre Stella. Eddy ascultă nerăbdător ce avea ea de spus şi, de îndată ce ea termină, o părăsi. Nu avea nici o îndoială că în curând Eddy şi Stella se vor împăca.

Studioul de înregistrări era neobişnuit de liniştit când ea deschise uşa. Deşi era târziu, se hotărî să rămână să lucreze. Evenimentele serii o agitaseră prea tare ca să se mai întoarcă în apartamentul său. Maşinal, introduse imaginile ultimelor scene în monitor. Lăsă câteva note despre orchestraţie pe un blocnotes, întrerupându-se din când în când ca să se gândească la cuvintele lui Eddy despre Jeffrey. Cuvinte care n-aveau nici un suport. Era bine să-şi construiască speranţe pe ceea ce spusese el? Probabil că nu. Reveni la monitor. Era scena care avea să-i schimbe planurile. O critică din partea lui Jeffrey, pusă în cuvinte mai atenuate, fusese de ajuns ca să-i schimbe propriile idei.

Oare cum o vedea Jeffrey? se întrebă ea, închizând monitorul. Ar fi riscat Eddy să-i dea speranţe dacă n-ar fi fost sigur? Filmările se terminaseră, cea mai mare parte din muzică fusese înregistrată şi transferată pe bandă magnetică, pe scurt, era prea puţin timp pentru ca miracolul să se înfăptuiască.

Cu încăpăţânare, Christine continuă să se gândească la problema ei. Dacă era adevărat că scena Dianei era bună fără muzică, atunci trebuia să se uite la scenele precedente şi la cele care urmau, pentru a se vedea dacă se potrivesc.

Oare cum trebuiau să fie scenele acelea?

Chris, nu-mi spune că încă mai lucrezi! James făcu tot posibilul ca să pară sever.

 Eram cam agitată, James, şi simţeam nevoia să lucrez. Tocmai căutam scena cu Julie şi Mel în grădina casei lor. Ştii pe unde e?

 Da, da n-am să-ţi spun. Jeffrey vrea ca tu şi Eddy să fiţi aici mâine la opt fix şi nu mai sunt decât douăsprezece ore până atunci. Aşa că te trimit acasă.

 Şi ce spui dacă nu vreau să mă duc?

 Nu-s chiar aşa de bătrân ca să nu te pot duce în spate până la maşină!

 Atunci am să vin de bunăvoie, spuse ea cu un zâmbet. O să te cruţ de ruşinea de a pleca astfel împreună!

 Te duci la petrecerea de la sfârşitul filmărilor?

 Când e? întrebă Christine. N-am auzit nimic de ea.

 La sfârşitul săptămânii. Diana s-a ocupat de invitaţii şi de rest. E

ciudat că n-ai primit şi tu una.

Christine recunoscu că era într-adevăr ciudat, în timp ce se gândea că ea fusese intenţionat omisă.

 Am să vin cu siguranţă, acolo. Tu vii, James?

 Bineînţeles. Gena şi cu mine am hotărât s-o aducem şi pe Eve. Ştii, are şaisprezece ani acum. O să se bucure că ai să fii şi tu acolo. E ceva timp de când nu te-a văzut.

Era adevărat. Trecuse mult de când Christine n-o mai văzuse nici pe Gena, soţia lui James, şi Eve avea doisprezece ani când o văzuse ultima dată. Christine abia aştepta să le revadă.

Christine deschise geamul maşinii pentru a se răcori interiorul, înainte de a se urca. Când se aşeza la volan, James se aplecă până la nivelul ei şi spuse:

 Ai grijă să vii îmbrăcată în aşa fel încât să-i uimeşti pe toţi. Nu trebuie să pierzi o ocazie ca asta. Cu această remarcă enigmatică, se îndreptă spre maşina sa, lăsând-o pe Christine să se gândească dacă nu cumva era ocupat să citească gândurile în timpul său liber.

James era a doua persoană în acea zi care-i dădea speranţe în privinţa lui Jeffrey. Nu, era a treia. Omiterea Christinei de către Diana Stone de la invitaţiile la petrecere era un semn clar că ea o considera pe Christine o ameninţare. Se simţi deodată mult mai fericită. Planul Dianei eşuase. Christine era hotărâtă să se ducă la acea petrecere şi să-l câştige pe Jeffrey pentru ea însăşi.

Când James ajunse la studio a doua zi dimineaţă, o găsi pe Christine deja acolo.

O cântări din ochi.

 Văd că porţi deja o rochie provocatoare. O idee bună. Dacă vrei părerea mea, n-ai prea făcut destul în ultimul timp în domeniul ăsta.

 Nu ştiu ce vrei să spui, răspunse Christine, îngrozită că

sentimentele ei pentru Jeffrey erau atât de evidente.

 Bineînţeles că ştii. Eşti o fată foarte inteligentă. Câteodată mă gândesc că Diana te subestimează. Să sperăm că n-o să-şi dea seama cu cine luptă.

 Cine cu cine luptă? întrebă Jeffrey, care se strecurase pe nesimţite. Sper că James nu ţi-a spus poveşti exagerate despre felul în care tratez eu compozitorii.

 Eu zic că am văzut destul, spuse Christine, cu ochii Strălucindu-i de plăcere la această tachinare.

 Destul, dar nu totul. Aşa că, fereşte-te. Încă s-ar putea să devin un monstru.

Christine râse din toată inima, iar James îi necăji făcându-i Christinei un semn exagerat din ochi. Lucrurile mergeau într-adevăr foarte bine.

Eddy nu ajunse decât după ora unsprezece. Părea foarte mulţumit de toată lumea.

 Cum a mers? şopti ea, de îndată ce avu ocazia.

 Hai să luăm prânzul împreună, răspunse Eddy. Am să-ţi spun atunci.

Christine fu de acord. Era atât de nerăbdătoare să audă ce avea el de spus încât concentrarea îi scăzu până aproape de zero. Discutaseră şi stabiliseră deja câteva probleme în legătură cu muzica, iar Jeffrey crezu că starea ei era de fapt oboseală. Propuse să întrerupă lucrul mai devreme, pentru a lua prânzul, la care chiar şi Eddy fu de acord.

 Aşteaptă-mă aici, Chris. Trebuie să dau un telefon. Eddy alergă afară. Aproape imediat, Jeffrey veni lângă ea. Chiar înainte ca el să vorbească, ea îşi dădu seama ce voia să spună şi începu să-i fie teamă.

 Vrei să iei masa cu mine? Vocea îi suna deosebit, ceea ce însemna că era ceva important pentru el.

 Jeffrey, nu pot. Am spus deja că iau masa cu Eddy.

 Înţeleg. Nu-i nimic. Poate altădată.

 Mi-ar plăcea foarte mult. Când îl urmări îndepărtându-se, regretă promisiunea făcută mai devreme lui Eddy. Dar gândul era egoist şi-l alungă imediat.

 S-a întâmplat ceva? întrebă Eddy după ce termină de vorbit la telefon.

 Jeffrey m-a invitat la masă.

 Şi ai spus că te duci. E O.K., răspunse Eddy afabil.

 Bineînţeles că nu. Am spus că am acceptat deja să merg cu tine.

- Fraieră ce eşti, Chris. Ar fi trebuit să-i accepţi invitaţia. Era o ocazie fantastică să ajungi la relaţii mai bune cu el.

 Nu puteam să merg cu el din moment ce-ţi promisesem ţie.

 Data viitoare, fetiţo, ai să spui că mergi. Da?

 Promit. Dacă va mai fi o dată viitoare, adăugă ea, cu oarecare amărăciune.

De îndată ce se aşezară la masă, Eddy începu să-i spună Christinei totul despre întâlnirea lui cu Stella. Era ca un copil care descrie o aniversare sau un cadou, atât de emoţionat încât aproape că se pierde cu firea în nerăbdarea lui de a-şi exprima bucuria. După explicaţiile Joannei în legătură cu comportarea sa la aeroport, fusese foarte uşor pentru Stella să-l ierte imediat pe Eddy. Iar Eddy, mulţumit că o aducea înapoi fără amărăciune şi bănuieli neclarificate, era încă şi mai dispus s-o ierte pe Stella pentru că-i pusese cuvântul la îndoială. Eddy nici nu ştia cum să-i mulţumească pentru rolul pe care-l jucase în împăcarea lor. Unica lor dorinţă era ca acum Christine să-şi găsească propria fericire. Nici unul nu pomeni despre Jeffrey.

Casa lui Roger Brand era relativ modestă în raport cu standardele de la Hollywood, dar avea un stil care o făcu pe Christine să mai rămână un timp în maşină, după ce ajunsese, ca s-o admire. Ce loc pentru petrecerea de la terminarea filmului! Casa se găsea la capătul unei alei lungi. În timp ce o privea, din dreptul streşinilor acoperişului triunghiular apăru deodată lumină, benzi de lumină verde, galbenă şi albastră care îndulceau contururile clădirii şi-i dădeau un aer de petrecere.

Lumina de afară scădea şi Christine se hotărî să intre. Era foarte nervoasă. Noaptea aceea însemna foarte de mult pentru ea.

Christine fusese foarte emoţionată în timp ce se îmbrăca pentru petrecere. Făcuse toate eforturile ca să arate exact ca în acea seară magică, la Billoxtown, când îşi dăduse seama că era îndrăgostită de Jeffrey. Purta aceeaşi rochie de mătase de un alb strălucitor, care-i punea în evidenţă părul lung şi negru. Şi de data asta, în timp ce-şi punea rochia, observase că-i sublinia şi bronzul pe care-l căpătase în California. Şuviţele negre care-i încadrau faţa, după ce-şi prinsese părul, contrastau puternic cu toaleta sofisticată. Efectul general era foarte agreabil şi ea îşi dădu seama că nu arătase niciodată mai bine. «Dacă Jeffrey nu mă doreşte diseară, gândi ea, atunci n-o s-o facă niciodată.»

Uşa de la intrare fu deschisă de un majordom care o introduse într-un fel de hol larg şi răcoros. Răcoarea era binevenită după căldura aerului de seară.

 Christine, bine ai venit, spuse Roger Brand câteva secunde mai târziu, îmbrăţişând-o, ca de obicei exagerat. Draga mea, trebuie să vii să-ţi arăt casa. Nu se poate să te pierzi în castelul acesta uriaş!

În timpul turului pe care-l făcu, nu găsi deloc necesar să se prefacă doar că-i admiră casa. Era superbă. Decoraţiunile şi mobila erau alese cu gust, încât erau în perfectă concordanţă cu arhitectura.

Când se întoarseră la parter, fu condusă într-un salon care pe trei părţi era înconjurat de mese gărnisite cu mâncăruri delicioase. Pe a patra parte era ieşirea spre piscină, care fusese deja descoperită de câţiva oaspeţi care sosiseră înaintea ei. De îndată ce se apropie de uşa dinspre verandă, fu acostată de Dale Fields producătorul.

 Christine, eşti exact persoana pe care vreau s-o văd. O să încalc toate regulile petrecerii, vorbind despre afaceri, dar am să fiu scurt. Şi eu abia aştept să mă distrez. Râse tare şi o luă de după umeri, conducând-o afară. Roger se retrăsese deja cu tact, lăsându-i singuri.

 Ţi-am ascultat muzica, Christine. E bună, extrem de bună. Nu aveam nici o intenţie să scot o casetă sau o înregistrare pentru filmul ăsta, nu e deloc genul. Dar acum... Christine se eliberă din îmbrăţişarea lui şi se aşeză pe o bancă. El se aşeză lângă ea, puţin cam prea aproape, şi, nu pentru prima dată, se găsi în situaţia de a face un mare efort pentru a nu lăsa să se vadă că-i displăcea.

 Şi acum crezi că ai vrea să produci o înregistrare? încercă ea să facă ca vocea să-i sune neutru, dar ceva din neplăcerea pe care o resimţea ieşi la suprafaţă.

 Nu, nu, deloc. Râse din nou din toată inima înainte de a continua. Numai tema principală. M-am gândit că poţi să faci un single bun. Bineînţeles ca mai trebuie aranjat şi va trebui să fie făcut repede. Dacă reuşim să facem un single bun, acesta poate fi o reclamă reuşită pentru film. Vreau totuşi să-ţi cunosc părerea. L-am întrebat deja pe Eddy. Ce zici?

Ea observă că nu-i spusese nimic despre răspunsul lui Eddy. Poate pentru că voia două opinii independente? Sau Eddy spusese deja nu, şi Dale încerca s-o amăgească să fie de acord sugerând că Eddy acceptase?

 Sigur că se poate spuse în sfârşit Christine. Ar putea chiar să fie un succes.

 Grozav, grozav! Te las să stabileşti detaliile cu Eddy. Anunţă-mă cum merge.

Imediat după ce plecă Dale, apărură James, soţia şi fiica lui, Eve. Vorbiră despre vremurile de demult şi despre noile aventuri, până nu mai putură ignora întunericul şi foamea şi se retraseră în salon. Cu oarecare greutate, reuşiră să-şi croiască drum spre mese şi-şi umplură farfuriile. Era uşor să găsească un loc, cei mai mulţi rămăseseră în picioare. Se făcuse târziu. Jeffrey nu sosise. Dezamăgirea ei era mare, făcând-o să piardă şirul conversaţiei şi interesul pentru ceilalţi invitaţi. Trebuia să admită că Jeffrey n-avea să mai vină.

Ca şi cum teama ei fusese premonitorie, uşa salonului se deschise ca să primească noi invitaţi. Jeffrey şi Diana intrară împreună. Christine n-o mai văzuse niciodată pe Diana arătând aşa. Părul blond platinat îi cădea neglijent pe umerii goi. Purta un costum de un albastru intens, li urmărea fiecare linie a trupului şi sclipea încântător la fiecare mişcare a ei. Era mai mult decât o actriţă celebră, era o stea printre stele, umbrind orice altă femeie din încăpere. Pentru prima dată, Christine văzu confirmată expresia toţi ochii erau aţintiţi asupra ei. Şi mai uimitor, desigur, era că avusese acest efect asupra unor oameni care erau înconjuraţi de frumuseţe şi strălucire în fiecare zi a vieţii lor.



Şase



Unul câte unul, invitaţii întoarseră privirile de la acest spectacol şi continuară conversaţiile întrerupte. Christine nu putea face altceva decât să rămână tăcută şi să privească podeaua. Ce valoare mai avea acum părerea lui Jeffrey? Aproape că ar fi vrut ca el să fie, acolo s-o vadă. 

 Chris? James îi atinse încet braţul. Te simţi bine? 

Ea îl privi şi fu îngrozită să-i citească în ochi mila. Era mai mult decât putea îndura.

 E cam cald. Cred c-am să ies afară să iau puţin aer.

 Vrei să vin cu tine? întrebă Eve nerăbdătoare, singura de la masă care nu cunoştea intriga.

 Nu, mulţumesc, mă descurc singur. 

Cum Eve deschise gura să protesteze, mama ei îi făcu un semn din cap fără să spună nimic. Christine plecă de la masă cât mai natural cu. putinţă. Se plimbă prin grădină până când lumina casei nu se mai văzu, iar muzica şi zvonurile vocilor se stinseră.

Pentru prima dată în ultima vreme, Christine se gândi cu dor la casa şi grădina ei. Totuşi era o urmă de irealitate în ea şi, chiar mai mult, când încercă să-şi amintească de vremurile de la St. Mark. Parcă aparţinea industriei filmului, cu toate suferinţele şi greutăţile ei, la bine şi la rău!

 Dau un ban pentru gândurile tale, spuse Roger furişându-se lângă ea.

 Mă gândeam la casa şi grădina mea şi le comparam cu ale tale.

 Ţi-e dor de casă? întrebă el, ridicând-o de pe bancă şi punându-i braţul pe după al său.

 Nu, nu chiar. Mă gândeam ce dezastru o fi provocat absenţa mea.

 În inimile bărbaţilor? întrebă el zâmbind.

 Nu, în grădină.

 E mai bine să creezi haos în inimile bărbaţilor. Asta te duce spre dans şi veselie. Lumea a întrebat de tine.

Christine nu-l crezu, dar se lăsă condusă în camera balului. Era plină. Toată lumea care umpluse salonul acum dansa. Primul cuplu pe care-l văzu dansând fu Jeffrey şi Diana.

«Îi urăsc, gândi ea, pentru că mă fac să nu mă bucur de toate astea.» Pe loc hotărî să se ducă la apartamentul ei (apartamentul lui!) de îndată ce decenţa i-ar fi permis-o.

Aproape imediat fu invitată la dans. De fiecare dată când voia să se strecoare afară, era antrenată în altă conversaţie şi era invitată la alt dans. Când încordarea dispăru şi şampania începu să-şi facă efectul magic, se lăsă cuprinsă de atmosfera petrecerii. Era convinsă că nu-i mai păsa de ce făcea Jeffrey.

Mai târziu, când toate cântecele deveniră lente şi romantice şi fiecare pereche dansa strâns înlănţuită, Christine se trezi singură. Nu mai băuse şampanie de la începutul serii şi efectul începuse să dispară.

 Îmi faci onoarea de a-mi acorda acest dans? Jeffrey stătea în faţa ei. Îl mai văzuse vreodată atât de frumos?

 De asta am şi venit. Mânia şi precauţia îi dispăruseră. Nu-i era ruşine pentru cuvintele spuse direct. Cu siguranţă că la fel de bine ar fi putut să-i spună că-i iubeşte.

 Şi de aceea ai venit Cu rochia asta? întrebă el privind-o în ochi foarte intens.

 Da.

El o luă în braţe şi se îndreptă spre stânga. Era prima dată când dansau. Era o încântare. El îşi apropie obrazul de al ei. Ea îşi simţi inima bătându-i lângă a lui. Nu putea spune a cui bătea mai repede. Dansară încă o dată şi încă o dată. Christine simţi moliciunea catifelei pe braţul liber şi răcoarea aerului în faţă. Erau afară. Cu toate astea încă mai dansau. Ca într-un vis se îndepărtară din ce în ce mai mult de casă. Numai când se opri muzica încetară şi ei să mai danseze.

 Christine, spuse el încet răsucind pe deget o şuviţă din părul ei şi lăsând-o apoi să cadă. Există oare o femeie mai frumoasă decât tine?

 Jeffrey... ea îi atinse buzele cu degetele. Era o dorinţă pe care el i-o îndeplini imediat. Ea crezu că sărutul lui o s-o scoată din minţi. Se îndepărtă şi se gândi că şi asta putea s-o ucidă. El îi dădu părul la o parte şi-i sărută ochii, obrajii şi, încă o dată, buzele. Faţa ei era roşie şi ochii îi străluceau. Îşi îngropă faţa în umărul lui ca să-şi stăpânească strigătul de bucurie.

 Jeffrey, Jeffrey! Christine sări înapoi, vinovată, când auzi vocea Dianei. Fata lui Jeffrey îngheţă deodată şi pe ea o părăsi curajul.

Rănită peste măsură, o luă la fugă. În timp ce Diana vorbea, ea era deja în casă.

 E timpul, Jeff, să-ţi spun câte ceva despre mica domnişoară Inocenţă! Evitând cu grijă locurile unde l-ar fi putut întâlni, Christine reuşi să amâne cu câteva zile întâlnirea cu Jeffrey. Ar fi putut să dureze chiar şi mai mult, dar până la urmă fu obligată să dea ochii cu el. Într-o dimineaţă o aştepta în studioul de înregistrări, chiar înainte ca Eddy şi cu ea să pregătească mixajul final pentru single.

 Bună dimineaţa, Christine. M-am gândit că s-ar putea să te găsesc aici. M-ai evitat, nu-i aşa? El părea fericit şi destins. Un zâmbet larg îi rămăsese cu încăpăţânare pe faţă. Nu părea afectat de supărarea evidentă a Joannei.

 Nu, ai înţeles greşit. Îşi păstră un ton rece şi reuşi chiar să zâmbească puţin când deschise uşa camerei de control şi făcu un pas înăuntru. El o ţinu de braţ ca s-o oprească şi o făcu să tremure.

 Ai plecat în grabă de la petrecere în acea seară. Asta a mirat câţiva oameni.

 N-am plecat în grabă, minţi ea. Era foarte târziu. Oricum, petrecerea devenise cam plicticoasă. O spusese ca o insultă, dar el nu fu afectat, răspunzându-i ca de obicei cu-aceeaşi monedă.

 Plicticoasă! Credeam că te distrezi. Christine se făcu stacojie. O înfuriase destul ca să-l mai înfrunte pentru duplicitatea sa. Destul ca să-l facă să aleagă între ea şi Diana, sau mai degrabă să-i arate că nu le putea avea pe amândouă. Nu putea merge până la capăt, însă. În schimb, replică:

 Mă distram? Poate, puţin... ceva mai devreme. El râse din toată inima.

 Nu era nevoie să fugi în clipa când a apărut Diana.

 Din moment ce ai adus-o pe Diana la petrecere, era foarte normal să vă las împreună când ea te-a cerut înapoi, spuse rece Christine.

 Am fi putut discuta toţi trei...

 Ha! aproape strigă. Era nesimţit cu un anume scop? Primise prea multe lovituri adânci ca să mai poată fi vorba de o împăcare rapidă.

 Nu poţi să încerci să te înţelegi mai bine cu Diana? La urma urmei...

 'Neaţa, îi întrerupse Eddy cu voce tare. Vino încoace, Chris.

Orchestra trebuie să vină dintr-un moment în altul. Stai şi tu să asculţi, Jeff?

 Nu, nu pot, trebuie să rezolv nişte treburi urgente. Nu pot să-mi pierd toată dimineaţa cu discuţii nesfârşite.

Christine nu luă în seamă această remarcă, pe care o consideră o înţepătură la adresa ei.

 Ce s-a întâmplat? întrebă Eddy după ce plecă Jeffrey.

 Îmi ţinea lecţii despre plecarea mea de la petrecere.

 Şi de ce ai plecat? întrebă el.

 Se făcuse foarte târziu.

Eddy, dându-şi seama că era un subiect tabu, îl lăsă aşa.

Câteva ore mai târziu, după ce termină înregistrările şi mixajul, Eddy se hotărî să aducă din nou subiectul în discuţie.

 Chris, de ce ai plecat atât de devreme de la petrecere? Din cauza lui Jeff?

 Da, şi din cauza Dianei. El rămase tăcut şi ea continuă: Eram... Dansam cu Jeffrey când m-a întrerupt Diana... N-a făcut nimic, mi-am dat pur şi simplu seama că îmi pierdeam vremea.

O distracţie pentru Jeffrey, bună tachinat, sau bună de înşelat.

 Christine,eşti melodramatică. Nu-i nevoie să tresari ori de câte ori Diana intră într-o cameră. O.K., Jeffrey a adus-o la petrecere, şi ce-i cu asta? Nu înseamnă că o să rămână cu ea tot restul vieţii!

 Nu înţelegi, Eddy? A fost exact ca ultima dată, Diana Stone ca parte vătămată, numai că de data asta nici n-am putut măcar să încep să protestez.

 Ce vrei să spui cu ultima dată? Nu-i deloc la fel. Ultima dată tu ai fost «partea vătămată». Tu erai cea logodită. Tu erai cea înşelată de Diana Stone. Nu se poate să fi uitat!

Timp de o secundă, Christine îl privi pe Eddy încercând să lege ceea ce el tocmai spusese cu propria ei viziune asupra evenimentelor. Degeaba, nu se potriveau deloc.

 Eddy, Diana şi Kevin fuseseră căsătoriţi ani de zile!

 Căsătoriţi? Şi ştiai asta?

 N-am ştiut atunci, am aflat mai târziu. Christine simţi o emoţie ciudată construindu-şi speranţe. Se putea oare ca lucrul de care se temuse cel mai tare în toţi aceşti ani să nu se fi întâmplat? Diana n-a spus niciodată presei povestea?

 Ce poveste? Chris, ar fi mai bine să-mi vorbeşti despre asta.

 După vreo trei luni de la moartea lui Kevin, Diana a venit să mă vadă. N-am fost prea bucuroasă pentru că simţeam că nu era treaba ei. La urma urmei avusese o relaţie prelungită cu Kevin , în timp ce eu eram logodnica lui. Mă temeam chiar ca nu cumva ea să vrea să discutăm despre dragostea noastră pentru Kevin şi să ne consolăm cu ea. Nu m-aş fi putut înşela mai mult asupra motivelor ei.

Chiar în momentul când s-a aşezat jos şi-a început discursul, mă acuza că profitam de pe urma publicităţii care înconjura moartea lui Kevin. Din ipocrizie am ascuns reporterilor faptul că Kevin şi cu mine rupseserăm logodna cu puţin timp înainte de moartea lui. Am fost surprinsă să aflu că ştia despre ultima noastră ceartă şi am mers până acolo încât i-am explicat că încercasem să protejez numele lui Kevin. I-am arătat că orice discuţie a motivelor hotărârii noastre de a nu ne mai căsători trebuia până la urmă să ducă la concluzia că Kevin avusese o altă relaţie. Ar fi fost, credeam eu, o trădare faţă de el şi hotărâsem să sacrific adevărul ca să-i apăr numele.

Diana mi-a negat motivele, făcându-mă din nou ipocrită. Apoi a lansat bomba care a fost ultimul motiv al plecării mele de pe platouri. Ştiam foarte bine, spunea ea, că Kevin şi cu ea erau căsătoriţi.

M-a acuzat că am ştiut asta tot timpul, că am ignorat acest fapt cu bună ştiinţă pentru că o asociere cu Kevin şi, cel mai grav, o logodnă nu puteau fi decât o farsă şi asta era calea perfectă prin care puteam să-mi deschid cariera. Acest argument m-a zăpăcit, până când mi-a arătat că publicitatea care mi s-a făcut, când eram împreună cu el, făcuse ca până la urmă să mi se ofere cele mai prestigioase contracte.

 E o prostie, Christine! protestă Eddy. Toate contractele ţi-au fost oferite datorită meritului tău. Nimic altceva!

 Chiar dacă avea sau nu dreptate, asta susţinea. Deşi era evident o prostie să mă acuze că ştiusem că erau căsătoriţi. Cu toate astea, se pare că fuseseră căsătoriţi ani de zile. Dincolo de coşmarul pe care mi l-a provocat această revelaţie, am fost şocată pentru că Kevin era cu câţiva ani mai bătrân decât recunoscuse vreodată faţă de mine. Se căsătoriseră de timpuriu în oraşul din vest în care crescuseră. După câţiva ani, Diana l-a părăsit pe Kevin ducându-se la New York, unde a devenit un fotomodel plin de succes. Câţiva ani mai târziu, Kevin îşi făcuse o intrare neaşteptată în cinema, iar Diana, a cărei carieră de fotomodel era pe sfârşite, s-a hotărât să se întoarcă la Hollywood să repare ce se mai putea cu Kevin Un timp a încercat să-l convingă să o lase să stea cu el, dar el a refuzat. Între timp, Diana începuse să găsească roluri mici în filme şi era evident că în curând, cu puţină răbdare şi multă muncă, avea ea însăşi să devină celebră. Deşi n-a spus-o în atâtea cuvinte, puteam fi sigură că-l uitase un timp pe Kevin, până când el a început să se intereseze de mine. Motivată, cred, de gelozie a început să se întâlnească cu el, încercând să-l îndepărteze de mine. Nici unul dintre ei însă n-a lăsat să se întrevadă adevărul.

 Aşa că atunci când a murit Kevin, tu ai primit toată publicitatea, conchise Eddy, şi Diana a venit la tine pentru că avea impresia că publicitatea i se cuvenea.

 Da, în parte. Răul avea să urmeze, însă. Avea de gând să spună totul presei, prezentându-mă drept o femeie care fură bărbatul alteia, care se ţinea de Kevin deşi ştia că e căsătorit, în speranţa că, până la urmă, o să se mărite cu el. Şi dacă nu, atunci ar fi putut măcar să o ajute în carieră. Conversaţia noastră a degenerat şi mai mult înainte ca ea să plece, hotărâtă să-şi pună în practică ameninţarea. Am hotărât imediat să părăsesc lumea filmului. Pe scurt, nu puteam face faţă scandalului. Nu m-am gândit că renunţ la multe şi credeam din tot sufletul că o să-mi pot reface cariera.

 Şi de ce n-ai făcut-o?

 Nu ştiu. N-am încercat niciodată.

 De ce nu te-ai întors când ti-ai dat seama că Diana nu-şi îndeplinise ameninţarea?

 Nu mi-am dat niciodată seama de asta. Mi-era atât de teamă să citesc despre mine, încât m-am rupt complet de presă.

 Am auzit câteva speculaţii stupide despre fuga ta, dar asta ie întrece pe toate!

Christine nu răspunse timp de câteva minute şi rămaseră în tăcere. Christine avea inima atât de uşoară ştiind că Diana de fapt nu-i ponegrise numele încât îl strânse în braţe pe Eddy, care o îmbrăţişă la rândul lui, ridicând-o de la pământ.

 Iertaţi-mă că vă deranjez, spuse Jeffrey fără să pară deloc stânjenit, m-am gândit că aţi vrea să aflaţi că producţia s-a terminat şi puteţi să mai verificaţi o dată muzica. Cu aceste cuvinte se întoarse şi ieşi.

Eddy şi Christine se priviră fără să-şi mărturisească gândurile. Fericirea pe care o simţise Christine cu o clipă înainte dispăruse. Cât o durea să-şi dea seama că răceala lui Jeffrey îi era adresată ei!

În Billoxtown luna octombrie era rece şi ploioasă, sau cel puţin aşa credea Christine când privea nepăsătoare grădina răvăşită. Plouase din plin timp de o săptămână, înecându-i entuziasmul pe care-l simţise la întoarcerea acasă. Casa era prăfuită şi neprimitoare, camerele păreau întunecoase şi fără viaţă. După o săptămână praful fu curăţat, dar Christine îşi dădu seama că lipsa de viaţă venea din partea ei. După apartamentul lui Jeffrey, casa ei părea imposibil de mare şi o făcea să se întrebe cum de putuse sta atâta timp singură acolo. Se simţea izolată.

Colegiul St. Mark arăta aşa cum se aşteptase. Avea aceeaşi aparenţă impunătoare, îmbătrânită. Fu o consolare pentru Christine, care simţi că acolo, în sfârşit, avea să fie întâmpinată cu bucurie de vechii prieteni. Intrând în colegiu se trezi faţă în faţă cu o persoană pe care n~o cunoştea.

 Bună ziua, pot să vă ajut cu ceva? Era o tânără atrăgătoare, care părea cam ocupată. Pe Christine o părăsi curajul.

 Cred că da. Am venit să-i văd pe dr. Mathews şi pe Lena Morley.

 Vă aşteaptă? Ridică dintr-o sprânceană ca şi cum ar fi încercat să-şi amintească dacă aşteptau pe cineva. Christine îşi dădu deodată seama că acea fată era succesoarea ei şi se întrebă de ce oare acest lucru o făcea să se simtă şi mai descumpănită.

 Nu, dar sunt o prietenă de-a lor. O veche prietenă, adăugă ea convingător. De fapt, am lucrat aici.

La aceste cuvinte expresia fetei se schimbă total, exprimând mirare şi poate speranţă.

 Sunteţi Christine Fender?

 Da. Aşa e. Cred că Lena şi dr. Mathews au vorbit despre mine.

 Sigur că da. Sunteţi foarte celebră. Această remarcă o uimi pe Christine. Nu fusese niciodată chiar celebră. Se întrebă cum de reuşise acum. Această fată era cu siguranţă prea tânără ca să-şi amintească de Kevin Randall.

 E mare dezordine pe aici, se scuză fata în timp ce mergeau de-a lungul coridoarelor familiare. Trebuie să înceapă trimestrul, ştiţi, de aceea e aşa agitaţie. Cred totuşi că toată lumea va fi încântată să vă vadă.

Christine spera să fie aşa. Parcurseră restul drumului în linişte. Deodată fata spuse:

 V-am cumpărat single-ul, miss Fender. Îmi place foarte mult. Christine îi mulţumi, încercând să-şi ascundă stânjeneala. Nu suporta uşor celebritatea. Presupuse că era vorba despre single când spusese că Christine era celebră. Un singur hit putea să facă celebru pe oricine, cel puţin temporar.

Când intrară în fostul ei birou, Christine o văzu pe Lena aproape îngropată după un birou plin de hârtii. După un moment, Lena ridică privirea şi scoase un strigăt de bucurie.

 Chris! Ce surpriză! Mă bucur că te văd. Stai mult în oraş? Christine nu apucă să răspundă pentru că dr. Mathews, alarmat de zgomot, intră în birou şi cu un zâmbet de bun venit, veni spre Christine şi-i scutură cu putere mâna.

 Christine, te-ai întors! În vacanţă sau pentru totdeauna?

 În vacanţă, cred. Nu cred că pentru totdeauna. Încă n-am stabilit nimic. Spunea adevărul? Oare nu se hotărâse deja?

 Ei, ai mare succes. Muzica pe care ai compus-o a fost foarte apreciată. Chiar şi eu am cumpărat un disc.

 Toată lumea şi-a cumpărat, Chris! ii întrerupse Lena. Cred că de asta a ajuns în top ten. Cred că te bucuri foarte tare.

 Da, mă bucur, minţi Christine. Nici nu se mai gândise la single după ce terminase lucrul la el împreună cu Eddy. Şi totuşi, ar fi putut fi mulţumită. Temele de succes asigurau angajări permanente. Pe undeva îşi încurcase foarte rău priorităţile. Ar fi trebuit s-o preocupe mai mult cariera şi mai puţin Jeffrey.

 Ce zici de-o cafea pentru toată lumea, Candy? După aceea putem s-o întrebăm pe Christine cum a fost...

Ieşind din colegiu, Christine reflectă la dezamăgirea ei. Dacă avea nişte prieteni aici, atunci tocmai stătuse de vorbă cu ei. Ea se schimbase şi se schimbaseră şi împrejurimile de când plecase. Acum era o celebritate pentru cei care, odată, îi fuseseră prieteni. Christine îşi dădu seama că nu mâi putea să se stabilească în Billoxtown. Era implicată în lumea muzicii şi acolo trebuia să-şi găsească prietenii şi stabilitatea. Fără nici o amânare, se duse la un agent oficial şi-şi puse casa în vânzare.

Decizia de a-şi vinde casa o electriza pe Christine. Depresia şi letargia care o cuprinseseră dispăruseră acum şi începu să-şi pună cu atenţie la punct proprietăţile. Hotărând ce voia să păstreze şi ce avea să fie vândut, obţinu un efect terapeutic. Din ce în ce mai mult începu să-şi analizeze acţiunile şi să le vadă aşa cum erau. Reacţia faţă de Henry Osborne fusese motivată la timpul ei, dar acum...

Henry Osborne era unul din cei mai cunoscuţi producători de film din întreaga lume. Se spunea că avea un simţ deosebit pentru filmele bune şi că avea flerul de a alege o povestire care putea fi pusă bine în scenă, cu un regizor priceput. Nu era timid în faţa reporterilor şi a camerelor de luat vederi şi de obicei dădea interviuri care-i făceau o bună publicitate la lansarea filmelor sale. Când era întrebat în legătură cu succesul său dădea întotdeauna acelaşi răspuns. Odată, când abia intrase în afaceri, înregistrase cel mai mare fiasco din istoria filmului. Experienţa a fost atât de cumplită încât a hotărât să n-o mai repete niciodată. Nici n-a făcut-o. De aceea, când Christine, care nu-l mai cunoscuse, îl văzu stând în prag, în cea din urmă zi a ei în California, o cuprinse un tremur, întrebându-se ce vrea.

 Christine Fender? Eu sunt Henry Osborne. Aş vrea să vorbesc ceva cu dumneavoastră, dacă aveţi puţin timp la dispoziţie.

 Desigur. Vă rog să intraţi. Christine îl conduse în sufragerie, care nu mai era atât de răvăşită. Dar chiar şi aşa erau câteva lucruri care trebuiau date la o parte pentru ca el să se poată aşeza.

 Iertaţi-mă pentru dezordine. Îmi mut lucrurile. Ca pentru confirmare, cineva apăru în uşa bucătăriei împingând un cărucior pe care era o cutie de ceai.

 Tot e bine că am ajuns în ultimul moment. Ai fi putut dispărea fără urmă. Tonul îi era uşor, dar aluzia la absenţa ei din muzică era evidentă. Ceva în felul în care-o spusese îi atenuă asprimea şi astfel ea nu se putu simţi jignită.

 Vreţi, să vă aduc nişte ceai? Mă tem că asta-i tot ce mi-a mai rămas.

 Perfect. Ador ceaiul englezesc.

 De fapt, e indian, spuse ea cu un zâmbet plăcut. Mi-e teamă că l-am terminat pe cel englezesc.

El râse, iar ea fu mulţumită că putuse să-i răspundă tot atât de repede, fără să-l jignească. Zâmbind din toată inima acum, se duse să facă ceaiul.

Când reveni la el, realitatea situaţiei începuse să dispară, iar ochii îi străluceau de emoţie. Era posibil ca el să-i ofere şansa de a face muzica pentru un alt film, atât de repede? înainte chiar de a fi început să se gândească să-şi găsească ceva de lucru?

 Nu aveţi impresar, miss Fender? începu el luând o gură de ceai.

 Vă rog, spuneţi-mi Christine.

 Aşa am să fac. Şi tu trebuie să-mi spui neapărat Henry. Zâmbi larg, ca la o glumă pe care Christine nu o putea înţelege.

 Nu, n-am nici un impresar, răspunse ea întrebându-se neliniştită dacă venise cumva să-i propună vreunul.

 Bineînţeles că din cauza asta am hotărât să te vizitez eu însumi. Aş vrea să-ţi fac o ofertă.

Christine respiră adânc şi dădu din cap.

 Te rog, continuă. Mă interesează. Mai avea nevoie să continue? gândi ea. Dacă-mi oferă unul din filmele lui, atunci înseamnă că pot să accept aproape fără să mă mai deranjez să aflu mai multe despre el.

 Este, cred, un subiect tare. N-am hotărât încă titlul şi nu am scenariul la mine pentru că este încă neterminat. Însă se bazează în mare parte pe cartea asta. Scoase un volum cartonat din buzunar şi i-l întinse. Era în perfectă stare. Ea aruncă o privire la titlu şi dădu din cap.

 Nu am citit-o încă, dar am auzit că e foarte bună.

 Te rog să primeşti cartea asta şi s-o citeşti. Însă, te rog, nu vorbi încă cu nimeni despre ea. Vreau s-o mai ţin ascunsă.

 Sigur, răspunse Christine, cum doreşti.

 Aşa cum îţi închipui, fără îndoială, am venit aici ca să-ţi ofer ocazia să compui muzica pentru film. De fapt, dacă accepţi, am să te rog să-i acorzi mult timp. Sunt sigur că prin filmul ăsta o să fie posibil să scrii o muzică destul de variată ca să se poată scoată o înregistrare.

Dacă Christine ar fi fost un copil, ar fi bătut din palme de bucurie. Nu putea fi o cale mai bună ca să-şi alunge tristeţea provocată de Jeffrey.

 S-a stabilit deja un program pentru film? întrebă ea, deja nerăbdătoare să înceapă.

 Ai şi alte aranjamente? întrebă el îngrijorat. N-am auzit nimic pe filiera zvonurilor.

 Nu, nici unul. Eram numai nerăbdătoare.

 Bine. Cu scenariul neterminat orice program este foarte nesigur. Oricum, sper să găsesc regizorul, autorul, scenaristul şi compozitorul - tu, sper, spuse el zâmbind, în două luni, ca să purtăm discuţiile preliminare.

Christine aprobă din cap, îi dădea timp să-şi limpezească mintea după ultima compoziţie, înainte să se înhame la următoarea.

 Nu-ţi cer să-mi dai imediat răspunsul, desigur, căci va depinde, în orice caz, de oferta noastră. Dacă te interesează, am să-ţi dau imediat detalii şi poţi să-mi dai răspunsul peste două săptămâni.

Christine era aproape gata să accepte pe loc şi tocmai se pregătea s-o spună, când Henry adăugă:

 Şi, ca. motiv suplimentar, Jeffrey Rettcliff a fost de acord să-l regizeze.

Christine păli când îi auzi numele şi fu copleşită de durere în faţa acestui obstacol neaşteptat în calea proiectelor sale. Îşi reveni aproape imediat, dar Henry îi observase reacţia. Deşi nu comentă în nici un fel, semnificaţia nu-i scăpase. Christine Fender ascundea o mare suferinţă provocată de Jeffrey Rettcliff.

 Am văzut deja Cărările Dragostei în particular şi trebuie să recunosc că unul. din motivele care m-au determinat să-ti cer să compui pentru asta, spuse el luând cartea de pe masă şi sperând din tot sufletul să nu înrăutăţească situaţia, a fost legătura uluitoare pe care am simţit-o între regie şi compoziţie. Este exact ce vreau pentru filmul meu. Henry ardea de nerăbdare să-i audă răspunsul.

Când Christine vorbi, vocea îi era calmă:

 Jeffrey ştie că mi se acordă această ocazie?

Henry se încruntă. Nu-şi putu da seama cum avea ea să reacţioneze la cuvintele lui şi făcu tot posibilul să aleagă un ton care s-o împiedice să refuze filmul.

 Da, ştie, a părut foarte mulţumit de sugestia mea.

Christine nu spuse nimic, privind numai spre balcon, dincolo de plantele agăţătoare, priveliştea, superbă. «Ce rost ar fi avut, gândi ea cu amărăciune, să fug din apartamentul ăsta, dacă tot am să lucrez împreună cu el peste două luni?»

 Am să mă gândesc la oferta ta, Henry, spuse ea în sfârşit, aproape împotriva voinţei ei. Am să plec într-o vacanţă înainte de premieră. Am să te anunţ ce am hotărât când mă voi întoarce. Asta o să fie peste trei săptămâni.

 Foarte bine, perfect, spuse el uşurat numai de faptul că, orice ar fi fost între ea şi Jeffrey, nu era de ajuns ca să o facă să-l refuze din capul locului. Uite cartea mea de vizită, spuse el în timp ce Christine îl conducea la uşă. Sper să te descurci cu mutatul.

 Mulţumesc, sunt sigură că totul va fi în regulă. Iţi mulţumesc că ai venit.

 Eu îţi mulţumesc că mi-ai acordat timpul tău. În timp ce se întorcea spre hol spuse:

 Sper foarte mult să lucrez cu tine peste vreo două luni. Între timp, se hotărî să se ducă să discute cu Jeffrey Rettcliff să vadă despre ce era vorba.

Şi de ce ar fi refuzat ea imediat oferta lui Henry Osborne? Cu siguranţă că motivul ei nu era legat de carieră, la urma urmei nimeni în toate minţile n-ar fi refuzat să lucreze la unul din filmele lui Henry Osborne. Unica sa obiecţie se referea la Jeffrey. Era o femeie care voia să fugă cât mai repede şi cât mai departe de el.

Diana Stone îi promisese Christinei că o va face curând să fugă din California, în micuţa şi liniştita provincie natală. Nu era nici o îndoială că era gata să reuşească. Totul se întâmplase după ce întreaga echipă urmărise filmul...

După ce spectatorii părăsiră sala, Christine rămăsese puţin în urmă. Diana o surprinse apărând brusc în faţa ei. Christine tocmai voia s-o felicite pentru rolul său, când Diana vorbi:

 Bineînţeles că nu vreau să afle nimeni înainte de lansarea filmului. M-am gândit totuşi că tu ai vrea să ştii. Diana, triumfătoare, se strecură afară în linişte.

O săptămână petrecută în tumultul studiourilor îi limpezi Christinei gândurile. Nu putea să se lase învinsă fără luptă. Avea treizeci şi şase de ani şi avea să se poarte ca atare. În timp ce-şi împacheta lucrurile se hotărâse deja. în scurt timp, Henry Osborne primi o telegramă în care-l anunţa că acceptă.

Vremea deveni deodată însorită şi răcoroasă. Era perfectă pentru grădinărit, ceea ce-i convenea de minune, pentru că Christine abia aştepta să cureţe rămăşiţele toamnei şi să-şi salveze grădina de pe urma neglijenţei

din timpul verii. Purtând haine vechi, călduroase, cizme şi un batic pe cap, se dedică săpatului şi tăiatului. La sfârşit se simţi într-adevăr ca în vacanţă. Şi, deşi bucuria deplină îi era umbrită de sunetul muzicii ei pentru Cărările Dragostei, care-i tot răsuna în minte, ştia că avea altceva de rezolvat. În timp, reuşise să desprindă amintirea amară a lui Kevin de muzica din Şapte Paşi, dar ştia că această temă o va obseda mereu pentru că îl va iubi pe Jeffrey mereu. Era preţul pe care-l plătea pentru mintea ei creativă.

 Ştiam că te voi găsi-aici.

Christine ridică privirea, uluită. Îl chemase sau picase din cer? Avea nevoie de câteva minute ca să-şi revină. Cum putea să nu fie încântată să-l revadă pe cel pe, care-l iubea? Totuşi, Jeffrey părea prea mulţumit de prezenţa lui acolo, iar privirea sa grea o aduse pe Christine cu picioarele pe pământ. Se ridică şi începu să-şi scuture praful de pe blugi.

 Mă dezamăgeşti, Christine. Am crezut că ai înţeles că fuga nu rezolvă nimic.

 Nu fi caraghios, spuse ea aspru. Nu fug. Se întâmplă că asta e casa mea. Sunt în vacanţă, arăt ca un fugar? El nu răspunse, aşa că ea continuă. Totuşi, ce faci pe aici?

 Am venit să te caut. Vocea îi era aproape calmă, ca şi cum nu i s-ar fi părut neobişnuit să călătorească atât doar pentru că s-ar fi putut ca ea să fie acasă. Inima Christinei începu să bată mai tare, neputând să-şi alunge speranţa că, poate, la urma urmei însemna ceva pentru el.

 Sunt flatată, spuse ea, fără să-şi poată menţine tonul plin de reproş. El o privi parcă supărat sau trist.

 Cred că ai refuzat oferta lui Henry... se opri un moment... când ai auzit că eu voi fi regizorul.

 Aşa crezi? Şi atunci ai venit să mă convingi să mă răzgândesc? Nu făcu nici un efort să-şi ascundă amărăciunea. Deci mândria iui era rănită pentru că ea refuzase oferta lui Henry. El avea noroc că trebuia să sufere atât de puţin. Inima ei era distrusă.

 Aş dori să ştiu de ce nu vrei să lucrezi cu mine.

 Îmi pare rău, Jeffrey. Ai pierdut mult timp şi mulţi bani. Un telefon ţi-ar fi fost tot atât de util. I-am trimis ieri o telegramă lui Henry. I-am acceptat deja oferta.

Se priviră în tăcere. Amândoi ştiau că ea câştigase partida. Nici unul nu era mulţumit de rezultat.

Până la urmă, Jeffrey rupse tăcerea.

 Înţeleg, atunci, că trebuie să plec.

Christine privi în jos pentru a-şi ascunde lacrimile care-i apăruseră în colţul ochilor. Jeffrey o părăsi şi începu să se îndepărteze.

 Jeffrey, te rog, îl imploră ea, luându-l de braţ ca să-l reţină. Te rog. Vreau să rămâi.

Ridică ochii spre el, iar el observă că roşise. Nu o înţelegea.

 Pot să te invit la masă, se oferi el.

 Pot să-ţi gătesc ceva aici, se împotrivi ea.

 Foarte bine.

Jeffrey făcu o cafea în timp ce Christine se duse să se schimbe. Cel puţin încheiaseră un armistiţiu. Christine nu suporta să se certe cu el. Nu pentru prima dată îşi dori să nu fi auzit de Diana Stone.

Jeffrey admira peisajul de la fereastra bucătăriei când intră Christine.

 E, într-adevăr, un loc minunat, spuse Jeffrey apreciativ.

 Da. Îmi pare rău că-l pierd.

 II pierzi? repetă el mirat. Vrei să spui că te gândeşti să-l vinzi?

 Da. Tăbliţa cu «De Vânzare» e deja pusă. Mă mir că nu ai observat când ai intrat.

 Aveam altceva în minte, spuse el stânjenit. Nu văd de ce crezi tu că trebuie să vinzi. Credeam că ţii foarte mult la acest loc.

 E prea mare pentru mine. Când locuiam tot timpul aici era justificat. Acum că m-am angajat să compun din nou, vor fi perioade lungi în care nu voi mai avea timp nici să vin în vizită.

 Înţeleg ce vrei să spui. Pot să-l cumpăr eu şi să te invit aici din când în când. Părea serios.

 Nici nu m-aş gândi să vin, răspunse ea tăios. Gândul că Diana ar fi fost stăpâna casei şi ea invitată era de neîndurat. Armistiţiul era zdruncinat.

 Îmi pare rău că spui asta, rosti Jeffrey, rece.

 Şi mie îmi pare rău că mă înţelegi atât de puţin şi că poţi să crezi că m-ar bucura invitaţia.

Din nou se priviră furioşi, dar de această dată Jeffrey nu mai făcu nici o încercare de a pleca. în schimb, se întoarse la chiuvetă să-şi spele cana. Christine îi aprecie încercarea de a detensiona situaţia şi deschise o nouă conversaţie despre filmul lui Henry. Jeffrey, desigur, părea mult mai bine informat decât Christine.

 Mă mir că ai aflat atât de multe, spuse Christine.

 Chiar? După cum mi-ai spus în ziua când am văzut cu toţii Cărările Dragostei, îmi cunoşti secretul. Deci am presupus că ţi-ai dat seama că încercam să ajung la acel film de ceva timp.

 Da, răspunse vag Christine ducându-se să pregătească masa. Apoi izbucni: Nu ştiam nimic despre film. Secretul pe care-l aflasem era cu totul altul.

 Alt secret? Nu cred că mai am şi altele. Se apropiase, iar acum era chiar lângă ea. Pe faţă i se putea citi o uimire sinceră. Fără îndoială că putea să se şi prefacă.

Din nou, pe Christine o cuprinse mânia.

Încăperea era plină de tensiune.

 Care-i celălalt secret, Christine?

 Las-o baltă, Jeffrey. Ce rost are să te prefaci? Toată lumea o să afle în curând. Ce câştigi făcând-o pe inocentul?

 Fără îndoială că dacă-mi cunoşti secretul ştii ce am de câştigat.

Ce inspirat fusese să-i arunce mingea înapoi. Putea ea oare să stea acolo şi să-i spună că o voia pe Diana de soţie şi pe ea drept amantă? Roşi numai la gândul c-ar fi putut s-o spună, Clătină din cap.

 Fripturile sunt aproape gata. N-are rost să le stricăm.

Christine servi masa în bucătărie şi apoi se aşezară şi mâncară în linişte. Christine era sigură că totul e delicios, deşi de-abia putea să guste. Dacă Jeffrey avea să se joace cu ea în felul ăsta, atunci viaţa avea să-i fie cumplită. Unica sa dorinţă era să spună lucrurilor pe nume cât mai repede. Dacă înfruntau acum neînţelegerile, poate în viitor aveau să lucreze amical împreună.

 Mă duc să le spăl, spuse Christine după ce terminară. Nu durează mult.

 Nu, Christine, vreau să vorbesc cu tine. Acum.

 Bine, oftă ea, dă-i drumul.

 Nu aici, undeva unde să fie mai confortabil. Vreau toată atenţia ta.

Ea ridică din umeri.

 Atunci, în sufragerie. Aici e cald. Christine se aşeză pe canapea şi Jeffrey se aşeză lângă ea.

 Nu crezi că e periculos să stăm aşa de aproape unul de celălalt? întrebă Christine.

 Periculos? În ce sens?

 În caz că ajungem la palme.

 Am altceva mai bun de făcut. Christine era sigură de asta, dar nu-i atrase atenţia.

 Credeam că ai ceva de spus care nu poate aştepta.

 Aşa e. Au fost nişte neînţelegeri între noi. N-ar fi mai bine să le rezolvăm acum?

 Bineînţeles că ar fi, răspunse Christine. Şi eu mă tot gândeam la lucrurile astea.

 Christine, spuse el încet, vreau să uiţi de Eddy.

 Să-l uit? De ce?

 O să te facă mai fericită. Dacă ai să fugi de el şi de Stella tot timpul n-o să rezolvi nimic.

Christine era convinsă că n-ar fi înţeles nimic din cuvintele lui, dacă Stella nu i-ar fi acuzat pe Christine şi Eddy că se iubeau.

 Fără îndoială, spuse ea caustic, că o să te oferi să mă ajuţi să-l uit.

 Da, răspunse el, şocat de felul în care ea îi citise gândurile, asta e.

 Nu sunt şi n-am fost niciodată îndrăgostită de Eddy. Cât despre faptul că am fugit de el, asta nu mi-a trecut niciodată prin minte. Nu ştiu ce te-a făcut să crezi asta, dar mă tem că te înşeli.

 Ai spus singură că Stella te-a acuzat Că erai îndrăgostită de Eddy. Am crezut că asta era toată problema.

 Stella se înşelase şi ea. De aici a rezultat împăcarea lor neaşteptată şi fericită.

 Înţeleg. Totuşi, nu sunt sigur că te cred. Altfel, de ce Dumnezeu te-ai îngropat aici patru ani?

 Asta nu-i treaba ta. Christine se gândi la Diana şi decise să facă gestul onorabil de a nu murdări numele logodnicei lui.

 În cazul ăsta, Christine, n-am nici cea mai vagă idee despre ce te face să te porţi în felul acesta.

 Bun. Ai să fii fericit să afli că nici eu nu te înţeleg.

 Nu mă înţelegi? Nu mi-am exprimat întotdeauna sentimentele? Sunt un individ cinstit şi decent.

 Ha! Mă faci să râd.

 Christine, spuse el încet, luându-i deodată capul în mâini. Te iubesc!

Lacrimile începuseră să-i curgă pe obraji şi el i le şterse cu un sărut. Toate bunele ei intenţii fuseseră spulberate de săruturile şi mângâierile sale. Nici o sută de Diana n-ar fi putut-o opri să-i răspundă, pentru că era pierdută. Era pierdută pentru totdeauna datorită dragostei pentru el. În sfârşit, el o îndepărtă şi o privi adânc în ochi.

 Mai degrabă aş înţelege un milion de alte femei, decât pe tine. De ce nu ne căsătorim vineri?

 Să ne căsătorim? îmi faci o cerere în căsătorie? Luată pe neaşteptate nu-i venea în cap să spună nimic altceva.

 Nu ştiu ce altceva ar putea fi.

 Dar cum rămâne cu Diana? Credeam că te căsătoreşti cu ea.

 De ce să mă căsătoresc cu ea când eu pe tine te iubesc? Păru foarte serios când spuse acest lucru.

 Nu ştiu. Mi-a spus că urma să vă căsătoriţi în scurt timp.

 Chiar aşa ţi-a spus? Şi de asta ai fost atât de rece cu mine în ultima vreme?

 E singurul motiv pentru care am fost vreodată rece cu tine, răspunse ea renunţând la orice prudenţă. Chiar şi atunci când m-am purtat rece la aeroport a fost din cauză că Eddy îmi spusese că ai o relaţie cu altcineva.

 Ţi-a spus că aveam o relaţie cu Diana?

 N-a pomenit deloc numele Dianei pentru că se temea că n-o să mai vin la filmări.

 De ce nu? Ştiai că o să joace în film.

 Asta e puţin diferit de faptul că ştiam că era legată de cel pe care-l iubesc.

 Eu sunt cel pe care-l iubeşti? întrebă el, repede. Eu sunt?

 Chiar din seara când m-ai invitat la cină. Am crezut că era evident.

 Aşa şi era, dar te-ai purtat după aceea atât de contradictoriu încât eram gata s-o cred pe Diana când mi-a spus că dragostea ta pentru Eddy te-a făcut să pleci.

 Bineînţeles că nu! Chiar n-o iubeşti pe Diana?

 N-am iubit-o niciodată.

 Atunci poate că ar fi mai bine să-ţi explic. Christine îi spuse calm şi în puţine cuvinte despre ameninţarea Dianei de a-i distruge reputaţia.

 Nu ştiu de ce nu mi-ai spus mai înainte toate astea. Am fi putut fi mai de mult timp fericiţi.

 Am crezut că o iubeşti. Sigur că nu puteam să-ţi spun. Acum e altceva.

 Cu siguranţă că e. Acum o să te măriţi cu mine şi o să fim fericiţi pentru totdeauna.

 N-am spus că accept încă, zise ea indignată.

 Ei bine, va trebui să te grăbeşti, pentru că va trebui să-mi iau licenţa specială în curând. Spune da, draga mea, te rog. Spune-mi că o să mă iubeşti pentru totdeauna.

 Oh, Jeffrey, am să te iubesc întotdeauna!

El o luă strâns în braţe şi se sărutară în acel extaz al dragostei pe care ştiau c-o vor împărtăşi tot restul vieţii.



--- Sfârşit ----

Unu 3

Doi 21

Trei 30

Patru 50

